
NOTĂ ASUPRA EDIŢIEI 


Volumul de faţă adună la un loc câteva din studiile de tinereţe ale lui 
Nietzsche, rămase în moştenirea sa manuscrisă. Ele sunt unite de preocupa¬ 
rea comună, dominantă pentru acea perioadă a vieţii sale: antichitatea grea¬ 
că şi condiţia teoretică a principalei. ştiinţe care se ocupă cu cercetarea 
acesteia, filologia clasică, precum şi a celor care o reprezintă, filologii clasici. 

.Este vorba de: 

Homer und die classiche Phiiologie (Antrittsrede an der Universităt Ba-, 
sel gehalten am 28 Mai 1869), 1869. 

Homer's Wettkampf (Vorrede zu einem ungeschriebenen Buch), 1872. 

Wir Philologen (Gedanken und Entwilrfe zu der Unzeitgemăssen Betra- 
chtung: Wir Philologen), 1874/75. 

Traducerea s-a făcut pe baza ediţiei Friedrich Nietzsche’s Werke (Ta- 
schen Ausgabe), C.G. Naumann Verlag, Leipzig, 1906. !n ordinea publicării 
lor în prezentul volum lucrările traduse se află în volumul I pp. 1 - 26 şi 
pp. 251 - 264, respectiv volumul II, pp. 318 - 401 ale ediţiei indicate. 

Sublinierile din text aparţin lui Nietzsche. Notele traducătorului pentru 
fiecare din lucrările traduse şi publicate sunt numerotate ca cifre arabe şi 
sunt trecute la sfârşitul volumului. 


Editorul 



NIETZSCHE ŞI FILOLOGIA CLASICĂ 


Nietzsche despre filologia clasică - iată un subiect cu 
adevărat palpitant, prilej de satisfacţii unice pentru amatorul 
de a urmări fascinantul spectacol al cunoaşterii de sine. Căci 
acest subiect înseamnă, de fapt, Nietzsche despre el însuşi şi 
în acest sens pledează chiar propria sa mărturie - „Filologii 
sunt asemenea oameni care folosesc sentimentul apăsător pe 
care îl provoacă infirmitatea proprie omului modem pentru a 
câştiga cu el bani şi pâine. îi cunosc, eu însumi sunt unul 
dintre ei" (Noi, filologii fr. 170). Mai precis, este vorba de 
o ipostază a personalităţii spirituale nietzscheene considerată 
din unghiul evoluţiei sale interne; dar, nu o ipostază oareca¬ 
re, ci una esenţială, nu pentru simplul motiv că este cea din¬ 
tâi, ci pentru că este cea mai profundă, cea care i-a marcat 
definitiv orizontul de cultură şi de gândire şi a lăsat o am¬ 
prentă durabilă în desfăşurarea destinului personal al omului 

Terminarea studiilor de filologie clasică, începute în 1864 
la Universitatea din Bonn şi desăvârşite apoi la cea din 
Leipzig, sub îndrumarea competenta a profesorului Friedrich 
Wilhehn Ritschl, socotit prima autoritate în materie din Ger¬ 
mania de atunci, îi aduce lui Nietzsche numirea sa în 1869, 
la recomandarea aceluiaşi Ritschl, ca profesor de filologie 
clasică la Universitatea din Basel. Continuând o veche tra¬ 
diţie ale cărei fire coboară până la Renaştere, Basel repre¬ 
zintă, încă din epoca lui Erasmus, un important centru al 
umanismului european. La Universitate activează două nume 
ce reprezintă, cu o strălucire aproape neegalată de atunci, 
studiile clasice: Jacob Burckhardt, celebrul istoric de artă şi 
Ulrich von Willamowitz Moellendorf socotit până astăzi cel 
mai mare filolog clasic al tuturor timpurilor. Nietzsche va 
păşi în această atmosferă de tradiţii umaniste cu propriile 
sale idei, înnoitoare, revoluţionare în ceea ce priveşte inter¬ 
pretarea fenomenului grec antic, şi care vor deranja prin în¬ 
drăzneala lor opinia tradiţională dominantă până atunci 

Primele sale contribuţii în domeniu, nişte studii cu privire la 
operele gnomice, ale lui Theognis, la lirica lui Simonide, la 
izvoarele lucrării doxografice a lui Diogene Laertios, la tra¬ 
tatul florentin asupra rivalităţii dintre Homer şi Hesiod, i-au 
atras doar aprecierea şi recomandarea profesorului său 
Ritschl. Lecţia de deschidere însă, rostită cu ocazia instalării 
sale la catedră, în data de 28 mai 1869, „Homer şi filologia 
clasică’’, constituie un adevărat scandal pentru comunitatea 
filologilor şi istoricilor antichităţii 

Intenţia acestei prelegeri inaugurale întrece cu mult sarci¬ 
nile consacrate ale unei prelegeri rostite într-o asemenea 
ocazie: ea conţine un manifest declarat în favoarea studiilor 
clasice, pe baza unei viziuni critice nu numai asupra antichi¬ 
tăţii eline dar şi asupra statutului teoretic al principalei ştii¬ 
nţe chemate s-o investigheze, filologia clasică. Ideile avansate 
de Nietzsche dovedesc că el se află deja ancorat pe terenul 
unei anumite concepţii filosofice, rostindu-şi judecăţile sale ca 
adept al acestei filosofii, care este cea a lui Schopenhauer. 
întâlnirea cu Lumea ca voinţă şi reprezentare se produce din 
anii studenţiei, încă de prin 1868, la Leipzig, şi familiariza¬ 
rea cu ideile din ea continuă şi în anii ce urmează, printr-o 
intensă frecventare şi a altor lucrări ale lui Schopenhauer. 
Aflat la Naumburg, unde îşi satisface stagiul militar, Nietz¬ 
sche îi scrie lui Erwin Rohde, nemulţumit de singurătatea la 
care îl condamnă situaţia sa: „La Naumburg sunt destul de 
izolat; nu am printre cunoscuţii mei nici vreun filolog, nici 
vreun iubitor al lui Schopenhauer”. în aceeaşi scrisoare, 
într-un alt loc, va mărturisi preferinţa pentru Schopenhauer 
ca o replică la adresa stării în care se află. „Te asigur, tot 
cu jurământ, că filosofia mea are acum prilejul de a-mi fi 
de folos practic. N-am simţit până acum nici o clipă de iubi¬ 
re, în schimb am surâs foarte des, ca la auzul unui lucru fa¬ 
bulos. între timp, ascuns sub burta calului, mai şoptesc 
«Schopenhauer, ajută-mă» şi când, ajuns acasă epuizat şi nă¬ 
duşit, mă liniştesc aruncând o privire spre chipul de pe ma¬ 
sa mea de lucru: ori deschid acum, pentru mine, laolaltă cu 
Byron, Parerga, mai simpatică decât oricând” 1 . Alte mărturii 
culese din corespondenţa lui Nietzsche dovedesc atmosfera in¬ 
tens schopenhaueriană a acestor ani. într-o scrisoare datată 
a doua jumătate a lui octombrie 1868, adresată din Leipzig 
lui Paul Deussen, dăm peste o expresie clară a admiraţiei 
tânărului filolog clasic Nietzsche pentru filosoful Schopenha¬ 
uer, în legătură cu intenţia de a proceda la elaborarea unei 



critici a concepţiei sale. „Făcând astfel legătura cu sfârşitul 
scrisorii tale, lămuresc în acelaşi timp şi problema propuneri 
pe care presupun că aş fi făcut-o. Dragul meu, «a scrie bine» 
(dacă intr-adevăr merit acest elogiu: nego ac pemego) nu în¬ 
dreptăţeşte cu adevărat scrierea unei critici a sistemului lui 
Schopenhauer; de altfel, nici nu-ţi poţi imagina respectul pe 
care-l am faţă de acest «geniu de prim rang», dacă presupui 
că eu (homini pussillullullo) aş avea capacitatea de a răsturna 
acest uriaş" 1 . Aniversarea la 22 februarie 1869 a 81 de ani de 
la naşterea lui Schopenhauer - mort în 1860 - aduce noi măr¬ 
turii semnificative. Cu această ocazie Nietzsche mărturiseşte în 
scrisoarea din 22 februarie 1869, trimisă din Leipzig lui Erwin 
Rohde - „Dragul meu prieten, astăzi, de ziua lui Schopenhauer, 
nu am pe nimeni cu care să pot sta de vorbă atât de deschis 
cum aş face-o cu tine”. Ceva mai încolo, Nietzsche relatează 
prietenului său sărbătorirea lui Schopenhauer organizata la Plo¬ 
ue, „în apropiere de Brandenburg”, de „un număr de prieteni 
berlinezi ai lui Schopenhauer", printre care şi un ah partener 
de corespondenţa din aceşti ani şi entuziast schopenhauerian, 
Gersdorff, unde „unchiul a ţinut o scurtă cuvântare, iar după 
fripturi s-a citit un capitol din postumele lui Schopenhauer ’’ i . în 
această perioadă a unui devotat cult pentru Schopenhauer, se 
constituie terenul germinativ al principalelor idei susţinute de 
Nietzsche în prelegerea sa inaugurală. Intr-adevăr, din concepţia 
acestuia, care în ciuda opoziţiei făcute de mediile universitare 
devenea un factor tot mai important al vieţii spirituale germa¬ 
ne a vremii, Nietzsche a putut scoate un nou sens al elenis¬ 
mului, în care accentul cade, în primul rând, pe misiunea 
pedagogica a vechii Grecii în raport cu Europa modernă. De 
la început, Nietzsche va concepe în acest spirit pedagogic 
sarcina principală a învăţământului său filologic: el nu va 
face, în primul rând, dovada unei erudiţii seci care, de fapt, 
întoarce spatele vieţii, ci caută ca pe altarul închinat antichi¬ 
tăţii de studiile clasice, să formeze oameni reali, vii, în care 
să sădească exigenţa, pornită din îndemnurile filosofiei scho- 
penhaueriene, după o viaţă spirituală superioară în conţinut 
şi în intensitate, după acel model pe care îl aşează în faţa 
sa chiar activitatea creatoare a celui care a scris Parerga şi 
Paralipomena. 

Am văzut că Nietzsche a debutat ca filolog clasic dispu¬ 
nând de o solida pregătire în domeniul studiilor privind lu¬ 
mea antică. Totuşi, în cadrul unui proces mai larg de 

reconsiderare a tuturor valorilor, el va declara război „ordi¬ 
nului ” sau „castei” filologice. „Războiul a fost dintotdeauna 
marea înţelepciune a tuturor spiritelor devenite prea inte¬ 
riorizate, prea profunde; în rana însăşi stă puterea de tămă¬ 
duire”*. Războiul purtat de Nietzsche contra filologiei clasice 
şi împotriva celor care o reprezintă, filologii clasici, înseam¬ 
nă deci depăşirea acestei ipostaze fundamentale în formarea 
personalităţii sale spirituale şi a orizontului său cultural. Dar 
înseamnă şi ceva mai mult: o luptă dusă cu sine însuşi, un 
Nietzsche versus Nietzsche. Numai că, în acest război, cel ca¬ 
re l-a declanşat nu avea cum să se întoarcă acasă învins în 
luptă. Aşezat pe pământul spiritualităţii clasice greceşti, dato¬ 
rita universalităţii idealurilor şi valorilor împărtăşite de Gre¬ 
cia antică, Nietzsche a dobândit un statut special de 
contemporan al tuturor epocilor istorice; Grecia antică l-a 
făcut, în fond, anistoric, l-a scos în afara timpului ca „ inac¬ 
tual" (unzeitgemăss). „Este, la fel de adevărat, că eu sunt 
discipolul unor epoci mai vechi, în special al antichităţii gre¬ 
ceşti şi că numai în măsura acesta am putut face în ceea ce 
mă priveşte, ca fiu al timpului prezent, descoperiri atât de 
inactuale. Aceasta, profesia mea de filolog clasic, îmi dă voie 
să spun: nu ştiu ce sens ar putea să aibă astăzi filologia 
clasică dacă nu acela de a exercita o influenţă inactuală, 
adică să acţioneze contra timpului, deci asupra timpului şi 
este, de sperat, în favoarea unui timp ce are să vină” 5 . Ra¬ 
ţiunea în faţa căreia, ca supremă instanţă critică, iluminismul 
convocase tot ceea ce exista spre a se justifica pe sine se 
metamorfozează în cazul lui Nietzsche în raţiunea filologică, 
aşa cum se încorporează aceasta în demersurile filologiei 
clasice. 

în al doilea rând, pentru că cel care îl învinge pe Nietz¬ 
sche, filologul clasic, este tot Nietzsche, într-o altă ipostază a 
metamorfozelor evoluţiei sale spirituale care îl fixează, de 
data aceasta, în chiar miezul problematicii de viaţă al epocii 
sale, îl face, altfel zis, „actual”. Deci, Nietzsche, „actualul”, 
în luptă cu Nietzsche „inactualul”. în numele acestei epoci 
„actuale", care este a sa, judecătorul antichităţii îşi va rosti 
sentinţa sa de condamnare a antichităţii clasice şi a celor 
chemaţi să o studieze, filologii clasici, fixând pe seama ştiin¬ 
ţei acestora o nouă sarcină. Raportul fundamental dintre cei 
doi termeni implicaţi în cercetarea antichităţii trebuie răstur¬ 
nat în mod copernician: nu este vorba de a înţelege prezen¬ 
tul pornind din antichitate, o cunoaştere a antichităţii nu 

poate avea o viaţă eternă, materia sa este epuizabilă. Inepui¬ 
zabilă este, însă, acomodarea mereu reînnoita prin care orice 
epocă se măsoară cu antichitatea. Dacă filologului îi stabilim 
sarcina de a-şi înţelege mai bine propria , epocă cu ajutorul 
antichităţii, atunci această sarcină este eternă. Aceasta este 
contradicţia filologiei: în realitate filologii interpretează anti¬ 
chitatea pornind întotdeauna numai din prezent - acum tre¬ 
buie să înţeleagă prezentul prin antichitate?... La drept 
vorbind: numai cunoaşterea prezentului poate oferi impuls 
pentru antichitatea clasică”. (Noi, filologii - fr. 106). Din 
acest moment se poate institui o sugestivă analogie cu Kant. 
Răsturnând raportul admis în mod tradiţional de către raţio¬ 
nalism şi empirism, dintre subiect şi obiect în planul general 
al cunoaşterii, Kant dăduse o „critică a raţiunii pure". Me¬ 
nirea ei era de a asigura obiectivitatea cunoaşterii naturalist- 
ştiinţifice dar într-un mod paradoxal, care nu îl elimină pe 
subiect din ecuaţia cunoaşterii ci, dimpotrivă, îl instalează 
chiar în centrul universului cunoaşterii. Nietzsche va proceda 
într-un mod asemănător: răsturnând raportul dintre subiect 
şi obiect în planul cunoaşterii istorice; cu alte cuvinte va vi¬ 
za relaţia cognitivă dintre antichitatea clasică greco-latină şi 
filologul clasic, dând ceea ce, prin analogie cu Kant, s-ar 
putea numi schiţa unei „critici a raţiunii filologice”. Lucrări¬ 
le publicate în această traducere ilustrează din plin această 
tendinţa a gândirii sale. Problema obiectivităţii cunoaşterii 
istorice, după modelul celei naturalist-ştiinţifice întemeiate 
prin Critica raţiunii pure a lui Kant, o va pune, în epocă, şi 
Dilthey în acea „critică a raţiunii istorice” care se vrea a fi 
Introducerea în ştiinţele spiritului (Einleitung in die Geiste- 
swissenschaften" - 1883) 6 . Pentru Nietzsche, problema activi¬ 
tăţii raţiunii istorice (filologice) se pune în aceşti termeni: a 
asigura un grad maxim de obiectivitate prin afirmarea maxi¬ 
mă a dreptului şi libertăţii subiectului. în mod concret aceas¬ 
ta înseamnă satisfacerea exigenţei de a reîntemeia validitatea 
studiilor clasice, a filologiei clasice ca ştiinţă sintetică asupra 
antichităţilor greco-latine prin aşezarea lor într-un cadru filo¬ 
sofic determinat. Nietzsche aspiră, de fapt, să atribuie filolo¬ 
giei clasice un statut cu totul privilegiat în cadrul cunoaşterii 
istorice, ea formând o disciplină, fundamentală, pe care tre¬ 
buie să-şi sprijine demersurile lor proprii toate celelalte; 
cum avea să formuleze. mai târziu E.R. Curtius acest impera¬ 
tiv, o matematică pe seama ştiinţelor umaniste. 

Reabilitarea dimensiunii filosofice a studiilor filologice va 
fi trecutâ de Nietzsche în acel adevărat program pentru stu¬ 
diile de filologie clasică care este înfăţişat în lecţia inaugu¬ 
rală.. Tema discursului priveşte o problemă de strictă 
specialitate: este vorba de aşa-numita „problemă homerică", 
ce are .în miezul ei discuţia privind realitatea istorică a lui 
Homer şi disputa în legătură cu paternitatea asupra celor 
două mari epopei: Hiada şi Odiseea. încă de la sfârşitul se¬ 
colului al XVIII-lea, când apare în 1795 Prolegomena ad Ho- 
merum, a lui Fr. Aug. Wolff, profesor la Universitatea din 
Halle, „problema homerică" se impune ca preocupare domi¬ 
nantă a filologiei clasice germane pentru întregul secol al 
XTX-lea. Nietzsche nu fixează discuţia doar în planul strict al 
filologiei clasice, intervenţia sa depăşind cadrul de specialita¬ 
te evoluează către o surprinzătoare concluzie teoretică gene¬ 
rală. El îşi încheie discursul său cu aceste cuvinte: „Chiar 
şi unui filolog îi stă bine să restrângă scopul strădaniilor sa¬ 
le şi drumul către aceasta în formula scurta a unei mărturi¬ 
siri de credinţa; aşadar, fac aceasta întorcând o vorbă 
spusă de Seneca : «philosophia facla est que philologia fuit». 
Cu aceasta vreau să spun că întreaga activitate filologică 
trebuie să fie circumscrisă de şi cuprinsă într-o concepţie fi¬ 
losofică, în care tot ceea ce este singular şi izolat se evapo¬ 
ră ca ceva de lepădat, încât rămâne din ea numai întregul 
şi unitarul" (Homer şi filologia clasică). în acest context nu 
surprinde deloc afirmaţia lui Nietzsche că cele mai mari eve¬ 
nimente din istoria mai recenta a filologiei clasice sunt apa¬ 
riţia lui Goethe, dar mai cu seamă cele ale lui Schopenhauer 
şi Wagner, tocmai pentru că aceştia dispun de o optică filo¬ 
sofică asupra lumii greceşti şi abia dacă mai trebuie adăugat 
că pentru Nietzsche personal filosoful către care se îndreaptă 
opţiunea sa este Schopenhauer, tocmai acela a cărui concep¬ 
ţie, cum am văzut, o descoperă în anii studenţiei şi ale cărui 
idei îl entuziasmează în această perioada, când era preocupat 
de a stabili profilul ştiinţific al filologiei clasice. 

Soliditatea ştiinţifică a filologiei clasice suferă din mai 
multe motive. Intre acestea Nietzsche aminteşte de lipsa unei 
riguroase unităţi conceptuale. Dar, cel mai mult ea suferă 
din cauza statutului mixt pe care îl are, situându-se la inter¬ 
secţia unor domenii precum istoria, etica, estetica, adaptând 
convingeri şi mijloace proprii atât ştiinţelor naturii cât şi 
ştiinţelor istorice. „De altfel - spune Nietzsche - trebuie să 
recunoaştem cinstit că filologia a împrumutat, oarecum, din 

mai multe ştiinţe şi este ca un fel de licoare vrdjitd în care 
s-au fiert laolaltă cele mai ciudate umori, metale şi oase, 
mai mult, că ea, în afară de aceasta, conţine un element ar¬ 
tistic, cu caracter imperativ în domeniul estetic şi etic, care 
stă într-o contradicţie, ce poate fi pe deplin gândită, cu ati¬ 
tudinea pur ştiinţifica. Ea este la fel de mult o bucată de 
istorie ca şi una de ştiinţă a naturii sau de estetică". (Ho- 
mer şi filologia clasică^. Imprecizia statutului filologiei clasice 
se accentuează prin tendinţa manifestată la mulţi dintre re¬ 
prezentanţii ei de a exacerba dimensiunea istorică a studiilor 
de filologie clasică. De aceasta se leagă toate inconvenienţele 
care ţin de aşa-numitul „simţ istoric", unul dintre marele in¬ 
conveniente ale modernităţii, de care şi filologii clasici se la¬ 
să cuceriţi tot mai mult" ... în scopul de a-şi salva liniştea, 
aceşti partizani ai unei vieţi liniştite folosiră istoria căutând 
să transforme toate ştiinţele care le-ar fi putut tulbura odih¬ 
na, în mod particular filosofia şi filologia clasică în discipli¬ 
ne istorice. Prin conştiinţa istorică ei au scăpat de 
entuziasm, căci istoria nu mai era capabilă, după cum a 
spus-o deja Goethe, să-i provoace. Aceasta era contrar obice¬ 
iului acestor atât de puţin filosofici admiratori ai lui nil ad¬ 
mirări, atunci când ei căutau să înţeleagă totul cu privire la 
lumea istorică. Sub acoperirea că urăsc fanatismul şi toleran¬ 
ţa sub toate formele lor, ei urau, de fapt, geniul dominator 
şi exigenţele tiranice ale unei civilizaţii veritabile; în felul 
acesta, ei şi-au consacrat toate forţele lor pentru a paraliza, 
toci, dizolva tot ceea ce părea să promită o viaţă proaspăta 
şi puternică" 1 . De altfel, Nietzsche însuşi explica caracterul 
„inactual” al Consideraţiilor sale, faptul că ele merg împotri¬ 
va curentului general al timpului, tocmai prin această slabă 
preţuire a simţului istoric ca urmare a consecinţelor negative 
pe care acesta le are asupra mersului culturii contemporane. 
.Aceste consideraţii sunt inactuale pentru că eu încerc să 
înţeleg - scrie Nietzsche - ca un rău, o pagubă, o carenţă, 
un lucru cu care epoca se mândreşte pe bună dreptate, anu¬ 
me cultura sa istorică, pentru că eu gândesc că suntem chiar 
cu toţii roşi de febră istorică şi că ar trebui, mai mult sau 
mai puţin, să ne dăm seama de aceasta ”®. Depăşirea prejudi¬ 
ciilor cauzate filologiei clasice de o excesivă istoricizare se 
poate realiza doar prin cultivarea mei atitudini an-istorice şi 
aceasta presupune o ancorare a studiilor clasice în perime¬ 
trul unei concepţii filosofice. 

Postat pe poziţiile unei concepţii filosofice generale, care 
în cazul sau este cea a lui Schopenhauer, Nietzsche reclama 
o concepţie lucida cu privire la antichitate, eliberata de falsi¬ 
ficări „Capetele filosofice trebuie sa ne pună odată în faţa 
întreaga socoteala cu antichitatea. Dacă vom avea aceasta, 
abia atunci vom trece dincolo de ea. Prin greşelile care ne 
frământă depindem prea mult de antichitate pentru ca, încă 
multă vreme, să o tratăm cu bunăvoinţă" (fr. 258). în acest 
context al invitaţiei la luciditate în raportarea la fenomenul 
antic, trebuie apreciate consideraţiile greceşti ale lui Nietz¬ 
sche. Grecia clasică, cu valorile sale universale şi idealul 
său etern de om şi de cultură, exprimă nevoia spiritului lui 
Nietzsche, care este, totodată, şi cea a spiritului european al 
vremii sale, de a găsi un punct cardinal în aventura existen¬ 
ţei omeneşti, după ce omenirea a plonjat în baia relativismu¬ 
lui istoric, necesar pentru ca omul să nu se piardă definitiv 
în pustiul scepticismului istorizant Nietzsche trage un semnal 
de alarmă: şi acest absolut al istoriei care este Grecia cla¬ 
sică este ameninţat cu relativizarea - din două direcţii princi¬ 
pale. în primul rând, este vorba de munca filologiei clasice, 
care duce la o idealizare a Greciei antice şi, în al doilea 
rând, de faptul că orice raportare la trecut, la ceea ce a 
fost, făcându-se din perspectiva prezentului, a ceea ce este, 
se procedează, implicit, la o relativizare. în ambele cazuri vi¬ 
na cade, cum se poate observa, asupra filologilor clasici în 
opoziţie cu aceştia, sarcina lui Nietzsche este de a stabili ce 
poate să rămână din Elada eternă ca un reper absolut 
pentru istorie înţeleasă ca domeniul prin excelenţă al rela¬ 
tivului. 

Prin demersurile sale teoretice, Nietzsche atinge o latură 
paradoxala a conştiinţei modeme a istoricităţii: trecerea re¬ 
lativului în absolut sau, astfel zis, absolutizarea relativului 
Ştiinţele istorice au înregistrat progrese rapide, concretizate 
în remarcabile rezultate cât priveşte cunoaşterea trecutului, a 
lui ceea ce a fost dar nu mai este. Omul se raportează în 
istorie la ceea ce a fost din punctul de vedere al lui este, 
adică din perspectiva unui prezent alunecos, mereu schimbă¬ 
tor, totdeauna altul, ceea ce este de natură să provoace o 
relativizare extremă a perspectivei istorice. Şi totuşi mai ră¬ 
mâne atunci ceva absolut în istorie ? Pentru Nietzsche a în¬ 
cerca un răspuns la această întrebare implică o dificultate 
greu de trecut. Răzvrătit contra creştinismului şi a lui Dum¬ 
nezeu, el alungă orice absolut din gândire - Dumnezeu este 

mort, declară el profetic în Zarathustra, şi cu aceasta şi lu¬ 
mea care a crezut în acest Dumnezeu cade sub ameninţarea 
morţii.' Se declanşează o criză a tuturor valorilor absolute, 
ce-şi aveau rădăcina lor ultimă în Dumnezeu, în lipsa cărora 
omul alunecă pe panta unui periculos şi distrugător relati¬ 
vism. Şi totuşi se conturează un absolut şi în planul istoriei 
prin materia istoriei ca atare - desacralizarea lui Dumnezeu 
absolut care se pierde în relativ înseamnă sacralizarea isto¬ 
riei, divinizarea sa, prin împrejurarea că orice fapt istoric 
fiind strict individual, unic şi irepetabil, devine prin aceasta 
un absolut; el a fost odată' şi nu va mai fi niciodată în. 
exact aceeaşi formula de existenţă. Această situaţie se spriji¬ 
nă şi pe structura proprie timpului istoric luat ca şi curgere 
uniliniară progresivă, în care nu exista posibilitatea rever¬ 
sibilităţii. Pentru Nietzsche istoria, ca mediu de a fi propriu 
omului, prezintă o structură tensionată; ea constituit vasta 
scend pe care se joacă drama condiţiei umane obligată să se 
zbată între polii opuşi ai Absolutului veşnic neschimbător şi 
al Relativului veşnic schimbător. 

Numai că tabloul antichităţii clasice pe care îl vehiculea¬ 
ză Umanismul modem nu poate constitui un reper istoric ab¬ 
solut întrucât cuprinde pe lângă culorile sale originare, 
deformate de vopseaua aruncată de creştinism, şi alte nume¬ 
roase retuşări datorate abilităţii dobândite de filologii clasici 
ca maeştri în cunoaşterea lumii greco-latine. Cum spune Wil- 
hem Windelband, această antichitate a umanismului filologic 
modern nu este decât un fel de fată morgana a istoriei, vă¬ 
zută doar cu ochii unei imaginaţii înfierbântate ce, neputând 
arunca o privire înainte, în viitor, este nevoită să întoarcă 
ochii înapoi, în trecut. „Acum, însă, în splendoarea minunată 
a celei mai înalte perfecţiuni, lumea greacă se arată din nou 
spiritului german ca o fata morgana istorică. Idealul unei 
umanităţi pure, al unui echilibru al tuturor înclinaţiilor fiinţei 
omeneşti, al unei depăşiri a contradicţiilor naturii sensibile şi 
suprasensibile, al unei vieţi spirituale colective în care fieca¬ 
re individ potrivit cu cea mai înaltă intensificare a particula¬ 
rităţii sale să reprezinte totalitatea şi să trăiască interior în 
toate direcţiile sale - acest ideal al unei dezvoltări culturale 
superioare, pe care prezentul nu îl oferă, a trebuit să fie, 
odată, real, într-o fericită împlinire" 9 . Filologia îşi duce, deci, 
la împlinire munca sa educativă făcându-şi aliat o antichitate 
idealizată, falsă, ce trezeşte un fals entuziasm, în numele că- 

reia nu se pot fabrica decât oameni falşi. Aceştia nu se mai 
arată capabili a se înrola în marea cruciadă a lumii contem¬ 
porane, care nu mai poate fi condusă de creştinism pentru 
simplul motiv că este dusă contra creştinismului, înţeles de 
către Nietzsche ca cea mai mare acţiune de pervertire la ca¬ 
re a fost supusă, vreodată, conştiinţa umană. Ea vizează să 
cheme la viaţă un nou tip uman, supra-omul, opus radical ti¬ 
pului uman produs de metanoia creştină, pe care religia ega¬ 
lităţii dintre oameni şi a iubirii de aproape l-a „răsucit” - 
cum ar spune Platon - deviindu-l de la ade\’ărat ax de su¬ 
sţinere al oricărei personalităţi umane, ce rezidă în voinţa 
de putere, în actul de a domina pe alţii. Declanşând lupta 
contra instinctelor naturale ale omului, creştinismul îl muti¬ 
lează pe om, provoacă o deviere a istoriei de pe făgaşul ei 
natural. Cu aceasta se produce o falsificare a istoriei însăşi, 
care îl îndepărtează pe om de adevăratul spirit al antichită¬ 
ţii. „Putem aprecia fără nici un pericol că istoria creştini¬ 
smului pe pământ este una din părţile cele mai groaznice ale 
istoriei şi că aceasta trebuie să ia sfârşit. Desigur, prin cre¬ 
ştinism s-a prelungit în epoca noastră şi antichitatea: şi da¬ 
că aceasta dispare, dispare şi mai mult şi înţelegerea 
antichităţii. Acum este timpul cel mai potrivit să o recu¬ 
noaştem : deşi nu mai suntem conduşi de nici o prejudecata 
în favoarea creştinismului, dar îl înţelegem şi prin el şi 
antichitatea, însă numai întrucât cele două sunt identice” 

(fr. 257). 

Nietzsche se referă la filologii clasici în termenii de „or¬ 
din” sau „castă” pe care le prezintă astfel: „Acest ordin 
constă, pe de o parte, din asemenea oameni, care îşi folo¬ 
sesc cunoştinţele dobândite cu privire la antichitatea greco- 
romană pentru a educa cu ele tineri între 
treisprezece-douăzeci de ani, apoi din aceia a căror sarcină 
este de a forma mereu astfel de profesori, deci să fie educa¬ 
torii educatorilor; primul tip de filolog este profesorul de 
gimnaziu, al doilea profesorul universitar. Primilor li se dau 
pe mână tineri aleşi, a căror capacitate şi sentimente mai 
nobile sunt observabile la timpul potrivit şi pentru educarea 
cărora părinţii pot să consacre din abundenţa timp şi bani; 
dacă li s-ar încredinţa alţii, dintre aceia care nu corespund 
acestor trei condiţii, atunci, stă la îndemâna profesorului să-i 
respingă. Al doilea tip, care consta din filologii universitari, 
accepta oameni tineri care simt că se consacră celei mai su- 



blime şi pretenţioase meserii, ca profesori şi formatori ai 
neamului omenesc ; iarăşi stă în puterea lor să se descotoro¬ 
sească de cei care se îmbulzesc fără a avea loc" (fr. 145). 
O trăsătură ce revine permanent, ori de câte ori se trasează 
portretul „ordinului filologilor”, şi care în gura lui Nietzsche 
sună ca un reproş şi un avertisment - interesul care îi 
strânge la un loc pe reprezentanţii ordinului filologilor este 
acela de a dispune de un instrument eficient şi comod de 
dobândire a pâinii de toate zilele - „Ar mai rămâne ceva 
din filologie dacă am scoate din ea interesele unui ordin, să 
spunem de a câştiga pâinea zilnică ?” (fr. 125). Astfel anga¬ 
jată în slujba asigurării nevoilor materiale de zi cu zi ale 
unei „caste” sau ale unui „ordin”, filologia clasică decade 
din înalta sa demnitate teoretică de cunoaştere dezinteresată 
a lumii clasice greco-latine pentru a deveni ca mijloc de a 
te întreţine, ceea ce se cheamă „profesie de viaţă". O ase¬ 
menea împrejurare este de natură să altereze condiţia morală 
însăşi a filologului clasic: pentru a-şi asigura cât mai optim 
condiţiile sale materiale de existenţă, filologul clasic este in¬ 
teresat să pună în circulaţie tot felul de prejudecăţi şi super¬ 
stiţii despre antichitate, să mutileze adevărata faţă a 
existenţei sale, pentru a scoate din întreaga această situaţie 
un avantaj pentru sine. Filologia clasică este vital interesata 
să întreţină o atmosferă tulbure ţesută din tot felul de falsifi¬ 
cări în jurul fenomenului istoric al antichităţii. („în orice caz 
antichitatea a fost apreciată într-un mod foarte diferit şi du¬ 
pă aceasta s-a modificat, cu fiecare ocazie, şi aprecierea da¬ 
tă filologului. Acest ordin şi-a tras puterea din acele 
prejudecăţi durabile care au fost create în favoarea antichită¬ 
ţii. Aceasta este de arătat.) Filologul şimte acum că dacă, în 
sfârşit, aceste prejudecăţi ar fi în mod fundamental contrazise 
şi antichitatea ar fi reprezentată în mod adecvat, atunci, 
dintr-odată, ar dispărea şi această prejudecată favorabilă lui. 
Deci, este un interes de ordin a nu îngădui să iasă la supra¬ 
faţă nişte opinii mai clare cu privire la antichitate: mai ales 
acea opinie după care antichitatea în sensul cel mai restrâns 
al cuvântului te face inactual. în al doilea rând: este intere¬ 
sul ordinului filologilor să nu se ajungă la o idee mai înaltă 
privind meseria de profesor decât aceea căreia pot ei să-i 
corespunda“ (fr. 129). 

Adevăratul titlul de glorie al filologiei clasice rezidă însă 
în asumarea declarată deschis a unei misiuni pedagogice de 
cea mai mare importanţă: anume de a forma generaţiile ti- 

fiere în numele idealului cultural afirmat de vechea Grecie. 
„Filologia, cea mai favorizată dintre toate ştiinţele de până 
acum, promovată, cel' mai frecvent, timp de secole, la toate 
popoarele, paza tineretului mai nobil şi, cu aceasta, cel mai 
frumos prilej să se transplanteze şi să trezească respect faţă 
de sine” (fr. 125). Filologii clasici în calitatea lor de deţină¬ 
tori ai ştiinţei sintetice a antichităţii greco-latine au transfor¬ 
mat Europa modernă într-un fel de „provincie pedagogică" a 
Greciei antice în intenţia de a da aici viaţă idealului ei 
etern de umanitate superioară, armonios alcătuită spiritual şi 
fizic, stăpână pe toate resursele sale interne, împăcată cu si¬ 
ne şi cu lumea. 

în ce constă măreţia şi declinul tagmei profesionale a fi¬ 
lologilor clasici ? După Nietzsche credem că este vorba toc¬ 
mai de vina de a se fi constituit într-o „castă" sau într-un 
„ordin". Umanismul de tip filologic, ca unul din fenomenele 
cele mai caracteristice ale Renaşterii, evoluează conform logi¬ 
cii sale interne către o „castă” sau un „ordin" ce formează 
o elită intelectuală, care se va închide, în cele din urmă, în 
sine, alcătuind o mână de aleşi, ce îşi extrag puterile lor de 
viaţă nu din trăirea efectivă a prezentului dat ci refugiindu- 
se din faţa acestuia în cunoaşterea dezinteresată a unui tre¬ 
cut mult îndepărtat, care nu mai poate fi reînviat cu nici un 
chip. Filologii clasici ajung să trăiască într-un mod parazi¬ 
tar, dintr-o cunoaştere ce îşi exploatează până la epuizare 
propriul ei obiect: antichitatea clasică. Şi când acest ideal 
de cultură pus în circulaţie de umanismul filologic ajunge 
unul restrâns, care a pierdut orice adeziune mai largă în 
rândul maselor populare, el se prăbuşeşte fără susţinere, filo¬ 
nul lui vital istovuidu-se; cu aceasta el târăşte în prăpastia 
crizei sale nu numai cultura umanistă filologică ci şi tipul 
uman pe care ea s-a susţinut timp de câteva secole: filolo¬ 
gul clasic. Criza întregului umanism pare astfel inevitabilă 
prin transformarea filologilor într-o „castă" sau un „ordin". 
Ultimul val al umanismului clasicist şi clasicizant, ce deveni¬ 
se cu trecerea timpului tot mai subţire din cauza idealului de 
cultură aristocratic, elitar, din care se hrănea, se strânge în 
sfera unei erudiţii seci şi sterile, care întoarce cu totul spa¬ 
tele vieţii. Cei care şi-au făcut la început un merit din redes¬ 
coperirea antichităţii, exaltăndu-i virtuţile uitate. între timp, 
creează pe baza acestei exaltări o antichitate arbitrar confec¬ 
ţionată, pe care caută să o substituie realităţilor vii ale lu¬ 
mii moderne, încercând s-o impună omului ca un mediu 
artificial, al său, de viaţă spirituală. Idealizarea antichităţii,' 

deasupra cdreia se aşează nimbul unei perfecţiuni absolute, 
nepătate de nici o vină, ca episod final al mişcării umaniste, 
se întemeiază pe o schemă istorică inversă, răsturnată, în 
contradicţie cu realitatea, cu care noua conştiinţa istorică 
proprie lumii moderne va avea de dus o îndelungata luptă. 
Abia când va repune în drepturile sale ideea de progres, 
istoria va putea consacra superioritatea modernilor în disputa 
lor cu anticii Punctul limită al acestei crize de conştiinţa a 
umanismului filologic îl reprezintă Montaigne, ce va deplânge 
ravagiile provocate de îngustimea idealului educativ îmbră¬ 
ţişat de umanişti: învăţarea ca un simplu scop în sine a 
unor limbi moarte în 'locul cunoaşterii realităţii plină de mo¬ 
bilitate a limbii reale, vii, vorbite. Astupând în spatele lor 
orice izvor de viaţă reală, prin educaţia lor umaniştii pro¬ 
voacă o progresiva degenerare a mentalităţii omului modern 
menit să se scufunde în anacronice pedanterii, într-o inutila 
şi ineficienta sofisticare a realităţii vieţij, acel pedantisme pe 
care îl vizează critica lui Montaigne. „In timp ce erudiţia ia 
locul culturii, imitaţia se preschimba în repetiţie iar studiile 
apucă pe panta pedanteriei, idealul din «humanitas» se îndreap¬ 
tă spre «disimularea onestă» 10 . 

Dacă, dintr-un anume punct de vedere, în cruciada pe ca¬ 
re a pomit-o împotriva filologiei clasice şi a filologilor clasici, 
victorul i-a revenit lui Nietzsche, pe de altă parte, trebuie re¬ 
cunoscut că adevărul nu stă în întregime de partea lui: ade¬ 
vărul nu se află întotdeauna de partea învingătorilor, deşi 
orice victorie constituie în felul ei un adevăr. Desigur că in¬ 
terpretând istoria în sens regresiv, ca o decădere continuă, 
pornind de la acel termen iniţial perfect care înseamnă anti¬ 
chitatea, prezentul reprezintă, întrucât se află de celălalt ca¬ 
păt al acestei Unu descendente, numai ceva demn de 
condamnat. Cu aceasta umanismul impune ca singura atitudi¬ 
ne a prezentului faţă de antichitate o subordonare ce se limi¬ 
tează la o servila imitaţie a modelelor trecutului. Dar, în 
rândul specialiştilor în Renaştere se poate întâlni şi o altă 
concepţie. „Se dezvolta în interiorul «Renaşterii», dar intrin¬ 
sec ei - notează Eugenio Garin - lupta împotriva limitelor şi 
degenerărilor sale: contra grămăticului şi pendantului, contra 
studiului gramatical al limbilor moarte considerate scop în 
sine, contra bibliotecilor substituite experienţei”", in mâna 
multor umanişti lucrurile se întâmplă exact invers: cunoaşte¬ 
rea anticilor nu îndeamnă la supunerea în faţa lor ci devine 
prilejul unei confruntări culturale cu ei, ce impune o nouă 
formula de a concepe istoria, în care accentul cade pe subli¬ 
nierea progreselor făcute de omenire în drumul ei din anti- 


19 



chiiate până în prezent. în acest context, sensul imitaţiei se 
va modifica cu totul: ea nu va mai fi un prilej de pierdere 
a originalităţii proprii ci ocazia afirmării sale, un pas înain¬ 
te, deci, prin care se trece dincolo de antichitate. Cel puţin 
în acest punct Nietzsche a greşit în procesul ce l-a deschis 
filologiei clasice. 

în orice caz, geneza lumii moderne nu se datorează nici 
teologilor Reformei care ar fi descătuşat energiile individului 
în planul trăirii religioase, pronunţând neatârnarea sa faţă 
de structurile rigide ale Bisericii oficiale iniţiind, astfel, o 
nouă formă a individualismului; aceasta au făcut-o şi umaniş¬ 
tii, care prin sincretismul lor religios au creat nişte religii 
artificiale, ce nu au putut supravieţui dat fiind caracterul lor 
livresc; nici artiştilor Renaşterii, care prin cultul frumosului 
antic au lansat ideea caracterului exemplar al modelului cul¬ 
tural greco-latin; aceasta, iarăşi, au făcut-o şi umaniştii tre¬ 
băluind pe marginea textelor clasice; nici breslei 
cercetătorilor acelei naturi care, uitată de la sfârşitul antichi¬ 
tăţii, a devenit în mentalitatea medievală un condamnat „reg- 
nus diaboli”; şi aceasta au făcut-o şi umaniştii proslăvind 
natura şi, pe urmele celor vechi, proclamând drept principiu 
metodologic cunoaşterea ei obiectivă. într-un fel, umaniştii 
sunt prezenţi în toate eforturile'din a căror acţiune conjuga¬ 
tă s-a ivit lumea modernă. Am putea chiar spune că, de fapt 
şi de drept, lumea modernă aparţine umaniştilor de formaţie 
filologica care, cu tenacitatea şi răbdarea întemeietorilor, şi- 
au exersat spiritul lor critic, aplecaţi peste manuscrisele anti¬ 
chităţii Aşa s-a născut lumea modernă, cum o spune în cel 
mai admirabil chip Ernst Renan, într-o profundă pagină de 
elogiu adus umanismul filologic. „Nu mă tem că exagerez 
spunând că filologia, indisolubil legată de atitudinea critică, 
este unul dintre cele mai esenţiale elemente ale spiritului mo¬ 
dern, că, fără de filologie, lumea modernă nu ar fi ceea ce 
este, ci filologia constituie marea diferenţă între evul mediu 
şi timpurile moderne. Dacă depăşim evul mediu în claritate, 
în precizie, în critică, apoi o datorăm exclusiv educaţiei filo¬ 
logice ... Spiritul modern, adică raţionalismul, critica, libera¬ 
lismul, a fost întemeiat în aceeaşi zi cu filologia, 
întemeietorii spiritului modern sunt filologii. ” n 

în încheiere, să spunem că cele trei lucrări publicate în 
acest volum - Homer şi filologia clasică (1869) ; Concurenţa 
homerică (1872); Noi, filologii (1874/75) aparţin tinereţii 
creatoare a lui Nietzsche. în cercetarea istorico-filosofică, 

creaţia de tinereţe a lui Nietzsche a cunoscut aceeaşi soartă 
de care a avut parte şi opera de tinereţe a altor mari filosofi : 
ea a fost fie ignorată, fie păgubitor apreciată, mai exact 
spus depreciata, din perspectiva umbrei inevitabile pe care o 
aruncă asupra sa incontestabila valoare a operei de maturi¬ 
tate. Prima etapă a gândirii lui Nietzsche a fost caracterizată 
de comentatorii ei, în general, ca o „filosofare istorică”. 
Dar, cu excepţia lui Charles Andler, a cărui mare monogra¬ 
fie urmărind evoluţia filosofică a lui Nietzsche în succesiunea 
tuturor momentelor sale semnificative face şi un inventar al 
perioadei de tinereţe, majoritatea celorlalţi interpreţi nu prea 
şe arată înclinaţi să acorde acestei perioade vreo considera¬ 
ţie deosebită. Situaţia aceasta a deprecierii operelor de tine¬ 
reţe se poate motiva de obicei, şi printr-o altă împrejurarare : 
tinereţea constituie vârsta obligatorie pe care o traversează 
orice gânditor, altfel zis, toţi gânditorii au o tinereţe creatoa¬ 
re, faptul că unul sau altul dintre ei şi-a cheltuit în tinereţe 
întreaga sa substanţă creatoare înseamnă că tinereţea a re¬ 
sorbit în sine atât maturitatea cât şi bătrâneţea sa, iar el a 
păşit pragul istoriei filosofiei lăsând în urma sa o unică ima¬ 
gine, aceea de tinereţe. Dar asemenea cazuri constituie o ra¬ 
ritate în istoria filosofiei şi ele se datorează, de cele mai 
multe ori, unui accident exterior, care întrerupe o carieră 
creatoare în etapa sa de tinereţe. în general însă, un filosof 
are o singură vârstă, aceea a maturităţii sale de gândire, 
împrejurarea că unii filosofi, mai grăbiţi, îşi împing maturita¬ 
tea de gândire mai către tinereţea biologică, precum un 
Schelling, sau mai către bătrâneţea biologică, precum un 
Kant, nu este de natură să schimbe esenţial datele problemei. 
In linii mari, nu acesta este cazul tui Nietzsche, la care cele 
două vârste, cea filosofică şi cea biologică, se suprapun pen¬ 
tru a coincide într-o maturitate unică, care este a omului dar 
şi a gânditorului Aşa se face că explozia creatoare din tinereţe 
va fi neglijată în favoarea operelor maturităţii; se mai adaugă, 
apoi, şi faptul că în ciuda diferenţelor ce se pol semnala la ni¬ 
velul soluţiilor există o continuitate destul de riguroasă a pro¬ 
blemelor care face ca tinereţea jilosojică a lui Nietzsche să se 
prelungească în maturitatea operei sale într-un mod ce este tot 
atât de natural ca şi asimilarea una de către alta a vârstelor 
biologice ale. omului Lucrările publicate în acest volum sperăm 
să dovedească aceasta cu prisosinţă. 


VASILE MUSCA 

HOMER ŞI FILOLOGIA CLASICĂ 


(Discurs inaugural ţinut la Universitatea din 
Basel la 28 mai 1869) 


Cât priveşte filologia clasică nu există în zilele noastre o 
părere publică unitară şi clar recunoscută. Aceasta se poate 
resimţi, în general, în cercurile culte la fel ca şi în mijlocul 
discipolilor acestei ştiinţe însăşi. Cauza rezidă în multipla 
stratificare a acestei ştiinţe, în lipsa unei unităţi conceptuale, 
în starea de agregat anorganic a diferitelor activităţi ştiinţifice 
care sunt legate între ele numai prin numele de „filologie”. 
De altfel, trebuie să recunoaştem cinstit că filologia a împru¬ 
mutat, oarecum, din mai multe ştiinţe şi este ca un fel de li¬ 
coare vrăjită în care s-au fiert laolaltă cele mai ciudate 
umori, metale şi oase, mai mult, că ea, în afară de aceasta, 
conţine un element artistic, cu caracter imperativ în domeniul 
estetic şi etic, care stă într-o contradicţie, ce poate fi pe de¬ 
plin gândită, cu atitudinea pur ştiinţifică. Ea este la fel de 
mult o bucată de istorie ca şi una de ştiinţă a naturii sau de 
estetică : de istorie întrucât încearcă să înţeleagă manifestările 
unor individualităţi naţionale determinate în imagini mereu 
noi, legea dominantă în fluxul aparenţelor; de ştiinţă a natu¬ 
rii întrucât şi-a dat silinţa să fundamenteze cel mai adânc in¬ 
stinct al omului, instinctul limbii; în sfârşit, de estetică, căci 
din rândul antichităţilor prezintă aşa-numitele antichităţi „clasi¬ 
ce”, cu pretenţia şi cu intenţia de a dezgropa o lume ideală 
înmormântată şi de a contrapune prezentului oglinda a ceea 
ce contează ca şi clasic şi ca model etern valabil. Că aceste 
intenţii ştiinţifice şi estetice, de la bun început diferite, s-au 
unit sub un nuihe comun, într-un fel de monarhie de aparen¬ 
ţe, aceasta se explică înainte de toate prin faptul că filologia, 
după originea sa şi în toate timpurile, a fost, totodată, şi pe¬ 
dagogie. Din punct de vedere pedagogic, ea a oferit o alegere 


23 



a elementelor celor mai valoroase pentru învăţământ şi celor 
mai încurajatoare pentru cultură şi, aşa, dintr-o chemare practică, 
sub presiunea necesităţilor, s-a dezvoltat acea ştiinţă sau, cel 
puţin, acea tendinţă ştiinţifică, pe care noi o numim filologie. 

Diferitele direcţii fundamentale mai sus numite ale filolo¬ 
giei au păşit în faţă în epoci determinate, reeditate cu o forţă 
când mai tare când mai slabă,* în legătură cu gradul de cultu¬ 
ră şi evoluţie a gustului în perioada respectivă ; pe de altă 
parte, unii dintre reprezentanţii individuali ai acestei ştiinţe au 
conceput ca direcţii centrale ale filologiei, întotdeauna, pe ce¬ 
le care corespundeau capacităţii şi voinţei lor, astfel că apre¬ 
cierea filologiei, în opinia publică, stă în strânsă dependenţă 
cu greutatea personalităţii filologilor. 

Acum, în prezent, ceea ce înseamnă într-un timp în care 
aproape fiecare direcţie posibilă a filologiei s-a ridicat la niş¬ 
te personalităţi excepţionale, o nesiguranţă generală a jude¬ 
căţilor a devenit preponderentă şi, o dată cu aceasta, o 
slăbire ce străbate dominant participarea la problemele filolo¬ 
gice. O asemenea stare, nehotărâtă şi hibridă a opiniei publi¬ 
ce, priveşte în mod sensibil o ştiinţă în măsura în care 
duşmanii pe faţă sau ascunşi ai acesteia ar putea lucra cu 
mult mai mare succes. însă, asemenea duşmani ai filologiei 
se găsesc din belşug. Căci, unde nu se întâlnesc batjocoritori 
care sunt întotdeauna gata să tragă o lovitură „cârtiţei” filolo¬ 
gice, acelui gen uman care este împins să fie Jnghiţitor de 
praf’ ex professo', care şi pentru a unsprezecea oară răscoleşte 
şi împrăştie glia scurmată deja de zece ori. Dar, pentru acest 
fel de adversari, filologia este cu toate acestea o umplere a 
timpului, fireşte, inutilă dar totuşi paşnică şi inofensivă, un 
obiect de glumă şi nu de ură. Dimpotrivă, pretutindeni unde 
întâlnim frica de ideal ca atare, unde omul modem cade în 
faţa sa însuşi într-o fericită admiraţie de sine, unde elenitatea 
este considerată ca un punct de vedere depăşit şi, de aceea, 
absolut indiferent, trăieşte o ură în întregime înverşunată şi 
nepotolită contra filologiei; împotriva acestor duşmani, noi, 
filologii, trebuie să ne bizuim pe sprijinul artiştilor şi al natu¬ 
rilor de tip artistic, întrucât numai aceştia, singuri, pot să 

simtă cum paloşul barbariei atârnă deasupra capului fiecăruia 
care a pierdut din ochi simplitatea de nespus şi nobila dem¬ 
nitate a elenismului; şi cum nici un progres atât de străluci¬ 
tor al tehnicii şi al industriei, şi nici vreun regulament şcolar 
actual, şi nici vreo largă educare politică a maselor nu este 
în stare să ne apere de blestemul greşelilor de gust rizibile şi 
barbare şi de distrugerea clasicului prin capul îngrozitor de 
frumos al GorgoneP. 

în timp ce cele două tipuri de adversari, amintite mai sus, 
privesc chiorâş la filologie ca întreg, între direcţiile determi¬ 
nate ale filologiei, dimpotrivă, există nenumărate şi foarte va¬ 
riate duşmănii, lupte ale filologilor contra filologilor, discordii 
de o natură pur^casnică, pe care le-au provocat luptele inutile 
pentru supremaţie şi geloziile reciproce şi, înainte de toate, o 
diversitate, care a fost deja accentuată, şi o ostilitate, care au 
fost strânSe, la un loc, sub numele de filologie şi, deci, nu s-au 
putut contopi într-un impuls fundamental. Ceea ce ştiinţa are 
în comun cu aita este că şi faptul cel mai cotidian le apare 
ca total nou şi atrăgător, ca unul tocmai acum născut prin 
puterea unei vrăji şi acum trăit pentru prima dată. Viaţa me¬ 
rită să fie trăită spune arta, cea mai frumoasă seducătoare; 
viaţa este demnă de a fi cunoscută, ne .spune ştiinţa. Din 
această aşezare faţă în faţă urmează revelatoarea contradicţie 
conceptuală interioară şi adesea atât de sfâşietoare care, în 
consecinţa, se manifestă şi în activitatea filologiei clasice con¬ 
duse de acest concept. Dacă ne raportăm ştiinţific la antichi¬ 
tate, noi putem încerca să înţelegem cu ochii istoricului ceea 
ce s-a petrecut, sau să clasificăm şi să comparăm în felul 
cercetătorului naturii formele lingvistice ale capodoperelor an¬ 
tichităţii, în orice caz să le reducem la nişte legi morfologice : 
vom pierde însă întotdeauna minunatul element formativ, acel 
parfum propriu atmosferei antice, vom uita îndemnul lacom 
care ca un vizitiu amabil ne-a condus înţelegerea şi savurarea 
cu forţa instinctului înapoi la greci. Aici trebuie să atragem 
atenţia asupra unei duşmănii total determinată şi, la început, 
foarte surprinzătoare care este, întotdeauna, cea mai regretabi¬ 
lă pentru filologie. Tocmai din acele cercuri pe al căror aju- 

tor ar trebui să ne bizuim în modul cel mai cert, ale priete¬ 
nilor artistici ai antichităţii, ai admiratorilor fierbinţi ai frumo¬ 
sului grec şi ai simplităţii sale nobile, se pot auzi, din când 
în când, glasuri dezacordate, de parcă tocmai filologii înşişi 
ar fi adversarii şi devastatorii propriu-zişi ai antichităţii şi ai 
idealurilor antice. Schiller le-a aruncat în faţă filologilor că 
au sfâşiat cununa lui Homer. Goethe a fost acela care, deşi, 
mai înainte, el însuşi un adept al viziunii lui Wolf 3 asupra 
lui Homer, a dat glas în aceste versuri „infidelităţii sale”. 

Ageri precum sunteţi, 

De-orice respect voi ne-aţi scăpat, 

Că Iliada-i doar o peticeală 
Liberi, cu toţi-am acceptat. 

A noastră dezertare să nu îndurereze 
Căci tinereţea ştie să înflăcăreze. 

Noi preferăm ca şi întreg să o gândim 
Şi-n prietenie, tot ca întreg să o simţim.* 

Cauza acestei lipse de pietate şi de admiraţie, altfel spus, 
trebuie să fie adâncă; şi mulţi şovăie dacă filologilor le lip¬ 
sesc, în general, capacităţile şi simţămintele artistice, motiv 
pentru care ei se arată incapabili să fie pe măsura idealului, 
sau spiritului negaţiei ori o direcţie distructivă şi iconoclastică 
a ajuns mai puternică decât ei. Dar dacă prietenii înşişi ai 
antichităţii desemnează, prin asemenea şovăieli şi îndoieli, si¬ 
tuaţia de ansamblu a filologiei clasice de azi ca ceva în în¬ 
tregime problematic, atunci ce influenţă trebuie să aibă 
râbufnelile „realiştilor” şi frazeologia eroilor zilei ? Nu ar fi 
potrivit, având în vedere cercul bărbaţilor strânşi aici, să răs¬ 
pund acestora din urmă în acest loc, numai dacă nu vreau să 
păţesc ca acel sofist 3 care, la Sparta, lăudând şi luând în pu¬ 
blic apărarea lui Heracles 6 a fost însă întrerupt de strigătul: 
„Dar cine l-a dojenit ?”. Dimpotrivă, nu mă pot elibera de 
gândul că chiar şi în acest cerc mai au rezonanţă, ici şi colo, 
acele reticenţe care se pot auzi frecvent, tocmai din gura 
unor oameni nobili şi capabili artistic şi pe care un filolog 

onest trebuie să le simtă - nu numai în momentele confuze 
ale unei dispoziţii oarecare apăsătoare - într-adevăr, în modul 
cel mai chinuitor cu putinţă. Pentru omul singular nici nu 
există vreo scăpare din dezacordul descris mai înainte : însă 
ceea ce afirmăm şi ţinem sus ca şi drapel este faptul că filo¬ 
logia clasică, în marea sa totalitate, nu are nimic de-a face 
cu aceste lupte şi întristări ale unora din adepţii ei individuali 
întreaga mişcare ştiinţifică şi artistică a acestui centaur ciudat 
se îndreaptă cu o îngrozitoare putere, însă cu o încetineală 
ciclopică, spre strădania de a arunca un pod peste prăpastia 
dintre antichitatea ideală - care este poate numai cea mai 
frumoasă înflorire a dorului plin de iubire pentru sud al ger- 
manităţii - şi cea reală ; şi cu aceasta filologia clasică nu se 
străduieşte către altceva decât spre împlinirea finală a esenţei 
sale cele mai proprii, pentru ca impulsurile fundamentale, la 
început, duşmănoase şi împreunate numai prin forţă, să creas¬ 
că, pătrunzând în întregime unul în altul, şi să devină unul. 
Putem vorbi şi despre caracterul de neatins al scopului, ba, 
chiar putem desemna scopul ca o pretenţie nelogică - efortul, 
mişcarea înainte pe această linie există, şi odată aş vrea să 
încerc să clarific, printr-un exemplu, cum paşii cei mai im¬ 
portanţi ai filologiei clasice nu s-au îndepărtat, niciodată, de 
antichitatea ideală ci ne conduc către ea, şi cum tocmai unde 
se vorbeşte abuziv de prăbuşirea sanctuarelor, tocmai acolo 
sunt construite altare mai noi şi mai venerabile. Aşadar, să 
exprimăm, din acest punct de vedere, aşa numita problemă 
homerică, aceea despre a cărei cea mai importantă întrebare 
Schiller a vorbit ca despre o barbarie savantă. 

Prin această cea mai importantă întrebare înţelegem pe 
aceea care priveşte personalitatea lui Homer. 

în prezent, se aude pretutindeni energica afirmaţie că în¬ 
trebarea privitor la personalitatea lui Homer nu ar fi de fapt 
actuală şi că ar sta în întregime lateral de adevărata „proble¬ 
mă homerică”. Fireşte, putem, acum, să admitem că pentru o 
anumită perioadă de timp, deci, de exemplu, pentru actualita¬ 
tea noastră filologică, miezul problemei amintite poate să se 
îndepărteze întrucâtva de problema personalităţii: căci tocmai 

în prezent se facft experimentul cel mai grijuliu ca poemele 
homerice să fie considerate, fără ajutorul piopriu-zis al perso¬ 
nalităţii, ca opera mai multor persoane. Dar, dacă, pe bună 
dreptate, miezul unei întrebări ştiinţifice îl găsim acolo, de 
unde se revarsă şuvoiul amplu al noilor concepţii - deci acel 
punct în care cercetarea ştiinţifică particulară se atinge cu în¬ 
tregul vieţii ştiinţifice şi culturale, - adică, dacă desemnăm 
miezul astfel, conform cu o determinare valorică istorico-cul- 
turală, atunci trebuie ca şi în domeniul cercetărilor homerice 
să rămânem la problema personalităţii ca şi sâmburele aducă¬ 
tor de rod propriu-zis al unui întreg ciclu de întrebări. Aşa¬ 
dar, în Homer, lumea modernă - nu vreau să spun că a 
învăţat - ci numai a încercat, mai întâi, un mare punct de 
vedere istoric; şi fără ca deja aici să dau de ştire părerii 
mele dacă proba asupra acestui obiect s-a făcut sau a putut 
să fie făcută cu succes, totuşi, în felul acesta, a fost dat pri¬ 
mul exemplu de aplicare a acestui punct de vedere fructuos. 
Aici s-a putut învăţa recunoaşterea reprezentărilor concentrate 
în formele aparent stabile ale vieţii popoarelor antice, aici s-a 
recunoscut, pentru prima oară, acea minunată capacitate a su¬ 
fletului popular de a turna stările morale şi de credinţă în 
forma personalităţii. După ce critica istorică a luat în stăpâni¬ 
re, cu deplină siguranţă, metoda care lasă în aparenţă să se 
evaporeze personalităţi concrete este permis ca primul experi¬ 
ment să fie considerat ca un eveniment important în istoria 
ştiinţelor, făcându-se în întregime abstracţie de faptul dacă, în 
acest caz, el este reuşit. 

Este în cursul obişnuit al lucrurilor ca o descoperire crea¬ 
toare de epocă să fie, de obicei, anticipată de un şir întreg 
de semne prevestitoare bătătoare la ochi şi de observaţii par¬ 
ticulare pregătitoare. Şi experimentul amintit mai sus îşi are 
preistoria sa atrăgătoare, însă, la o distanţă uimitor de înde¬ 
părtată în timp. Friedrich August Wolf a intervenit exact aco¬ 
lo unde antichitatea greacă a lăsat să-i scape problema din 
mână. Punctul culminant pe care l-au atins studiile istorico-li- 
terare ale grecilor şi odată cu aceasta şi centrul lor, adică 
problemă homerică, a fost epoca marilor gramatici alexandrini 7 . 

Până la acest punct culminant, problema homerică a parcurs 
lanţul lung al unui proces evolutiv uniform, a cărui ultimă 
verigă, şi, totodată, ultima care, în general, a fost atinsă de 
antichitate, apare în punctul de vedere al acestor gramatici. Ei 
concep Iliada şi Odiseea ca şi creaţii ale unui singur Homer 
; ei au explicat ca fiind posibil, din punct de vedere psiholo¬ 
gic, ca opere de un caracter general atât de diferit să izvo- 
rească de la un singur geniu; în opoziţie cu chorismaţii 8 , 
care înseamnă scepticismul cel mai extrem nu al antichităţii 
însăşi ci al personalităţilor întâmplătoare, singulare. Pentru a 
explica impresia de anasamblu diferită a celor două epopei 
prin acceptarea unui singur poet, s-a luat ca ajutor perioada 
de viaţă şi poetul Odiseei a fost comparat cu soarele ce apu¬ 
ne. Ochiul acestor critici a fost de o neobosită agerime şi vi¬ 
gilenţă faţă de diversitatea expresiilor de limbă şi de gândire; 
însă totodată au pus în ordine şi o istorie a poeziei homerice 
şi a tradiţiei sale, conform căreia aceste deosebiri nu i se pot 
imputa lui Homer ci editorilor şi interpreţilor săi. S-a crezut 
că poemele lui Homer au fost transmise oral, pentru o pe¬ 
rioadă de timp, fixându-se desfigurările unor cântăreţi impro¬ 
vizatori şi, din când în când, uituci. într-un moment dat, în 
timpul lui Pisistrate 9 , fragmentele ce trăiau mai departe oral 
au trebuit strânse sub formă de carte; dar redactorii şi-au 
permis să adaug: şi lucruri slabe, care deranjează. întreagă 
această ipoteză este cea mai importantă pe care antichitatea a 
produs-o în domeniul studiilor literare : în special, recunoaşte¬ 
rea unei răspândiri orale a lui Homer, în opoziţie cu greuta¬ 
tea obişnuinţei de a accepta o epocă învăţată datorită cărţilor, 
constituie miraculosul pisc al ştiinţificităţii antice. Din aceste 
timpuri până la acela al lui Friedrich August Wolf a trebuit 
să se facă o săritură peste un gol neliniştitor; dincolo de 
această graniţă noi găsim însă cercetarea, iarăşi, exact în ace¬ 
laşi punct în care antichitatea şi-a epuizat puterile pentru a 
putea merge mai departe ; şi este indiferent - că Wolf a luat 
drept tradiţie sigură ceea ce antichitatea însăşi a pus doar ca 
o ipoteză. Drept caracteristică a acestei ipoteze putem desem¬ 
na faptul că a trebuit să ia în serios, în sensul cel mai rigu- 

ros, personalitatea lui Homer, că în manifestările unei perso¬ 
nalităţi ea presupune, pretutindeni, o legitate şi un acord inte¬ 
rior, că, prin două excelente ipoteze colaterale, şterge ca 
ne-homerice ceea ce contrazice această legitate. Dar aceeaşi 
trăsătură fundamentală, de a voi recunoaşterea unei personali¬ 
tăţi palpabile în locul unei existenţe supranaturale trece, de 
asemenea, prin toate acele stadii care conduc la acel punct- 
pisc şi, într-adevăr, cu o energie mereu mai mare şi cu o 
claritate conceptuală crescândă. Individualul va fi resimţit şi 
accentuat mereu mai ţâre, posibilitatea psihologică a unui sin¬ 
gur Homer va fi cerută mereu mai puternic. Dacă ne întoar¬ 
cem progresiv dinspre acest pisc ne întâlnim cu concepţia 
aristotelică 10 a problemei homerice. Pentru el Homer trece 
drept artistul fără pată şi fără greşeală, care este pe deplin 
conştient de scopurile şi mijloacele sale; însă, pe lângă aceas¬ 
ta, în devotamentul naiv faţă de opinia populară, care îi acor¬ 
dă lui Homer şi modelul originar al oricărui epos cosmic, 
Marghite ’$ u , se arată încă un punct de vedere al lipsei de 
maturitate a criticii istorice. Mergând mai înapoi de Aristotel, 
se intensifică tot mai mult incapacitatea de a înţelege o per¬ 
sonalitate, tot mai multe poezii sunt îngrămădite sub numele 
de Homer şi fiecare epocă îşi arată gradul său de critică faţă 
de cât şi ce este acceptat ca fiind homeric. !n această lungă 
întoarcere înapoi se simte involuntar că dincolo de Herodot 12 
se află o perioadă în care torentul nemărginit al marilor epo¬ 
pei a fost identificat cu numele lui Homer. 

Să ne transpunem în epoca lui Pisistrate: în felul acesta, 
pe atunci, cuvântul „Homer” cuprindea o bogăţie de lucruri 
din cele mai diferite. Ce însemna pe atunci Homer? Această 
epocă se simţea, în mod evident, neputincioasă să cuprindă, 
în mod ştiinţific, o personalitate şi limitele manifestărilor sale. 
Homer aproape că a devenit o păstaie goală. Şi aici păşeşte 
acum în faţa noastră cea mai importantă problemă: ce se 
află înainte de această perioadă. S-a evaporat oare personali¬ 
tatea lui Homer treptat întrucât nu a putut fi prinsă într-un 
nume gol ? Sau, pe atunci, într-un mod popular naiv întreaga 
poezie eroică a fost încoiporată şi concretizată intuitiv în fi- 

gura lui Homer? S-a făcut cu aceasta un concept dintr-o 
persoană sau o persoană dintr-un concept ? Aceasta este, de 
fapt, problema homerică, problema centrală a personalităţii. 

însă, dificultatea de a răspunde Ia aceasta se măreşte dacă 
căutăm un răspuns din cealaltă latură, anume din punctul de 
vedere al poemelor păstrate. Aşa cum în zilele noastre recla¬ 
mă un efort greu şi serios să ne facem clar paradoxul legii 
gravităţii, anume că pământul îşi schimbă traiectoria sa de 
mişcare, dacă un alt corp ceresc îşi schimbă locul în spaţiu, 
fără ca între cele două să existe o legătură materială, aşa, în 
prezent, presupune oboseală pentru a ajunge la o impresie de¬ 
plină despre acea minunată problemă care, trecând din mână 
în mână, şi-a pierdut tot mai mult caracteristica sa originară 
foarte bătătoare la ochi. Creaţii poetice datorită cărora îşi 
pierd curajul de a concura şi cele mai mari genii, în care 
sunt date pentru toate perioadele artistice modele care rămân 
veşnic de neatins; şi al căror poet este un nume gol care se 
sparge dacă îl apucăm, fără să aflăm nicăieri sâmburele sin¬ 
gur al unei personalităţi dominante. 

„Derin wer wagte mit gottem den Kampf mit dem Einen ?” 13 
spune Goethe însuşi, care, dacă a fost vreodată un geniu ce 
s-a luptat cu această problemă plină de mister a inaccesibili- 
tăţii homerice, atunci acela a fost el. 

Se pare că conceptul de poezie populară a condus ca un 
pod peste această problemă : aici a trebuit să fie activă o pu¬ 
tere mai adâncă şi mai originară decât orice individualitate 
creatoare singulară, poporul cel mai fericit în perioada sa cea 
mai fericită, în vioiciunea fanteziei şi a puterii poetice forma¬ 
toare, a trebuit să creeze aceste incomparabile poeme. într-o 
asemenea generalitate, ideea unei poezii populare are ceva 
îmbătător : resimţim cu plăcere artistică descătuşarea largă, de 
o forţă uriaşă, a unei calităţi populare, şi ne bucurăm de 
acest fenomen cum ne bucurăm de căderea de nestăvilit a 
unei mase de apă. îndată ce vrem să ne apropiem de această 
idee şi să o privim în faţă, în mod involuntar, în locul sufle¬ 
tului popular poetic aşezăm o masă populară poetică, un lung 
şir de poeţi populari a căror individualitate nu a însemnat ni- 

mic, ci în care a fost activă lovitura ca de talaz a sufletului 
popular, puterea intuitivă a felului popular de a vedea, depli¬ 
nătatea cea mai neistovită de puteri a fanteziei populare : un 
şir de genii înnăscute, aparţinând unui timp, unui gen de 
poezie, unei materii. 

însă o asemenea reprezentare a determinat pe bună drepta¬ 
te suspiciune: aceeaşi natură, care procedează atât de parci¬ 
monios şi chibzuit cu creaţia ei cea mai rară şi mai preţioasă, 
geniul, a trebuit, tocmai în acest unic punct, să se risipească 
într-un inexplicabil capriciu. Aici a revenit întrebarea care pu¬ 
ne pe gânduri: oare nu am putea ieşi la socoteală cu un sin¬ 
gur geniu şi să explicăm situaţia existentă a acestei 
excepţionalitâţi de neatins ? Acum ochiul s-a făcut mai ager 
pentru ceea ce se poate găsi în această excepţionalitate şi 
singularitate. Este o imposibilitate, ar spune o partidă, ca 
aceasta să se afle în construcţia unor opere întregi, căci această 
construcţie este, de la un capăt la altul, nesatisfăcătoare; însă 
poate fi regăsită în cânturile izolate, în părţi, în general, şi 
nicidecum în întreg. Dimpotrivă, celălalt partid a contat pen¬ 
tru sine pe autoritatea lui Aristotel, care a admirat cel mai 
mult natura divină a lui Homer, tocmai în schiţarea şi selec¬ 
tarea întregului; dacă această schiţare nu reiese cu destulă 
claritate este o lipsă care nu trebuie atribuită poetului ci tra¬ 
diţiei, urmarea prelucrărilor şi interpolărilor care, treptat, au 
învăluit sâmburele originar. Cu cât mai mult prima direcţie a 
căutat neregularităţi, contradicţii şi confuzii, cu atât mai hotă¬ 
rât cealaltă a condamnat tot ceea ce, în conformitate cu senti¬ 
mentul ei, a întunecat planul iniţial pentru ca, pe cât este cu 
putinţă, să ţină în mână eposul originar dezghiocat. Există în 
esenţa celei de a doua direcţii tendinţa ca ea să rămână pe 
lângă conceptul unui geniu epocal ca şi creator al unor mari 
epopei artistice. Dimpotrivă, cealaltă direcţie a oscilat, încoace 
şi încolo, între acceptarea unui geniu şi a unui număr mai 
mic de epigoni şi cealaltă ipoteză, ce are nevoie, în general, 
numai de un şir de individualităţi poetice destoinice însă me¬ 
diocre, dar presupune o curgere continuă, misterioasă, un in¬ 
stinct artistic popular adânc, care se deschide în unii cântăreţi 

singulari ca într-un medium aproape indiferent. Consecinţa 
acestei direcţii se află în faptul că prezintă calităţile poemelor 
homerice ca expresia acestui instinct curgător misterios. 

Toate aceste direcţii pleacă din concepţia că problema si¬ 
tuaţiei actuale a epopeilor se poate rezolva din punctul de 
vedere al unei judecăţi estetice: hotărârea este aşteptată prin 
stabilirea unei linii de demarcaţie între individul genial şi su¬ 
fletul poetic popular. Există deosebiri caracteristice între ma¬ 
nifestările individului genial şi ale sufletului poetic popular ? 

însă întreaga această confruntare esţe tina ne justificată şi 
conduce la o eroare. Ea ne învaţă următoarea cumpănire: nu 
există în întreaga estetică modernă o opoziţie mai periculoasă 
decât cea dintre poezia populară şi poezia individuală sau, 
cum se mai obişnuieşte să se spună, poezia artistică. Aceasta 
este contralovitura sau, .dacă se vrea, superstiţia pe care des¬ 
coperirea plină de consecinţe a ştiinţei istorico-filologice a 
tras-o după sine, anume descoperirea şi aprecierea sufletului 
popular. De fapt, cu aceasta s-a format, pentru prima oară, 
terenul pentru o cercetare a istoriei care să se apropie, tot 
mai mult, de ştiinţificitate care până atunci, şi în nenumărate 
forme până acum, a fost o simplă culegere de material, în 
perspectiva că acest material va spori la infinit şi că, în 
această mereu nouă bătaie de valuri, nu se va ajunge nicioda¬ 
tă la descoperirea unei legi a unei reguli. Acum, s-a înţeles, 
pentru prima oară, puterea de mult timp resimţită a indivi¬ 
dualităţilor şi fenomenelor de voinţă, mai mari decât minimu¬ 
mul în dispariţie al oamenilor singulari; acum s-a recunoscut 
că, în imperiul voinţei, cele cu adevărat mari şi care trimit 
departe pot să-şi aibă rădăcina lor cea mai adânc implantată 
nu în viaţa atât de scurtă şi lipsită de putere a formelor sin¬ 
gulare ale voinţei; în sfârşit, acum, marile instincte de masă, 
instinctele populare inconştiente, de fapt, au fost resimţite ca 
purtătorii şi pârghiile aşa-numitei istorii universale. Dar, flacă¬ 
ra ce s-a aprins din nou şi-a. aruncat şi umbrele sale; şi toc¬ 
mai aceasta este acea superstiţie, mai înainte amintită, care a 
opus poezia populară şi poezia individuala şi pentru aceasta a 
lărgit, în modul cel mai îndoielnic, conceptul înţeles neclar al 

sufletului popular în acela al spiritului poporului. Prin abuzul 
unei concluzii, într-adevăr seducătoare, printr-o analogie, s-a 
ajuns acolo că acest principiu despre individualităţile mai mari, 
care îşi are valoarea sa numai în imperiul voinţei, să fie 
aplicat la domeniul intelectului şi al ideilor artistice. Nicăieri 
nu i s-a făcut masei amorfe şi nefilosofice ceva mai linguşi¬ 
tor decât aici, unde pe capul ei pleşuv a fost aşezată cununa 
geniului S-a imaginat aproximativ, ca şi cum în junii unui 
mic sâmbure s-ar fi aşezat coji mereu noi, s-a crezut că aceste 
poezii populare s-au născut, întrucâtva, precum se produc la- 
vinele, adică în fluxul tradiţiei. Dar, a existat înclinaţia ca 
acel mic sâmbure să fie admis ca fiind cât mai mic cu putin¬ 
ţă, astfel încât, ocazional, a putut fi chiar lichidat, fără ca 
din întreaga masă să se piardă ceva. Deci, pentru această 
concepţie, este exact acelaşi lucru tradiţia ca şi ceea ce este 
lăsat prin tradiţie. 

Acum însă, în realitate, nu există deloc o asemenea opo¬ 
ziţie între poezia populară şi poezia individuală : dimpotrivă, 
orice poezie, şi în mod natural şi cea populară, are nevoie de 
mijlocirea unui individ singular ce o transmite. Această con- 
trapunere, abuzivă de cele mai multe ori, are un înţeles nu¬ 
mai atunci când prin poezie individuală se înţelege o poezie 
care nu a crescut pe terenul unei simţiri populare, ci poate fi 
întoarsă înapoi la un creator nepopular şi a fost produsă nu 
într-o atmosferă populară ci, să spunem, în camera de lucru a 
învăţatului. 

De superstiţia care admite o masă poetică atârnă cealaltă, 
că -poezia populară ar fi limitată, în fiecare popor, la un timp 
dat, după care se stinge, aşa cum aceasta rezultă într-adevăr 
ca o consecinţă a acestei prime superstiţii în locul acestei 
poezii populare ce moare treptat, păşeşte, conform cu această 
reprezentare, poezia artistică, opera unui cap unic şi nu a 
unor mase întregi. însă, aceleaşi forţe care odată au fost acti¬ 
ve sunt şi acum încă, şi forma în care ele au acţionat a ră¬ 
mas exact aceeaşi. Marele poet al unei epoci literare este 
încă un poet popular şi, în nici un înţeles nu mai puţin de¬ 
cât a fost un oarecare poet popular vechi, dintr-o perioadă 

neliterară. Singura deosebire dintre cei doi priveşte cu totul 
altceva decât modul de naştere al poeziilor lor, anume trans¬ 
miterea şi răspândirea, pe scurt tradiţia. Adică, aceasta este fără 
veşmântul literelor, care le încătuşează într-o veşnică curgere, şi 
expusă pericolului de a primi în ea elemente străine, resturi ale 
acelor individualităţi prin care se conturează drumul tradiţiei; 

Să explicăm toate aceste principii la poemele homerice; 
rezultă că nu am câştigat nimic* cu teoria sufletului popular 
poetic, că în orice împrejurare suntem îndreptaţi către indivi¬ 
dul poetic. Se naşte, astfel, sarcina de a exprima individualul 
şi de a-1 deosebi clar de ceea ce i-a fost adăugat, oarecum 
ca aluviune, în fluxul tradiţiei orale - ceea ce poate fi soco¬ 
tit ca parte componentă, valorând mai presus de poemele ho¬ 
merice. 

De când istoria literaturii a încetat să fie un registru, sau 
nu mai poate fi aceasta, se fac încercări de a prinde şi a 
formula individualităţile poeţilor. Această metodă aduce cu si¬ 
ne un anumit mecanism: trebuie să se explice, trebuie să se 
deducă în succesiunea unor cauze, motivul pentru care această 
sau acea individualitate arată aşa şi nu altfel. Se utilizează 
acum datele biografice, mediul, cunoştinţele, evenimentele 
timpului şi se crede că din amestecul tuturor acestor ingre¬ 
diente se poate sorbi individualitatea revendicată. Din păcate 
se uită că, în rezultat, tocmai punctul mişcător, individualul 
indefinibil, este acela care nu poate fi obţinut Cu cât s-a 
stabilit mai puţin despre epocă şi viaţă, cu atât mai puţin 
este aplicabil acest mecanism. însă, dacă avem numai opera 
şi numele atunci stăm rău cu dovedirea individualităţii, cel 
puţin pentru prietenii acestui mecanism pomenit; în special, 
cu totul rău, dacă operele sunt cu adevărat perfecte, dacă ele 
sunt poezii populare’. Căci,mai întâi, abaterile de la geniul po¬ 
pular, excrfescenţele, liniile strâmbate sunt acelea prin care 
aceşti mecanici nu pot concepe individualul ; cu cât sunt 
mai puţine exagerările într-o poeze, cu atât mai palid poate fi 
desprins semnul individualităţii sale poetice. 

Ei au fost imediat dispuşi ca toate excrescenţele, toate slă¬ 
biciunile sau lipsa de măsură, pe care au crezut că le-au. gă- 

sit în poemele homerice, să le atribuie tradiţiei lipsite de ori¬ 
ce valoare. Ce anume mai rămâne atunci, în urmă, ca fiind 
individual homeric ? Nimic altceva decât şirul locurilor, în 
mod special frumoase şi remarcabile, alese după direcţia su¬ 
biectivă a gustului. Conţinutul singularităţii estetice pe care 
individul l-a recunoscut, conform cu capacităţile sale artistice, 
este cee? ce s-a numit acum Homer. 

Acesta este punctul central al erorilor homerice. De fapt, 
chiar de la început, numele lui Homer nu a avut o relaţie 
necesară nici cu conceptul de perfecţiune estetică şi nici cu 
Iliada sau Odiseea. Homer ca poet al Iliadei şi Odiseei nu 
este o tradiţie istorică ci o judecată estetică. 

Singurul drum care ne întoarce înapoi, dincolo de epoca 
lui Pisistrate, şi ne duce mai înainte cât priveşte importanţa 
numelui lui Homer, trece, pe de o parte, prin legendele ho¬ 
merice orăşeneşti. Din acestea reiese, în modul cel mai neîn¬ 
doielnic, cum au fost, peste tot, identificaţi Homer şi poezia 
epică eroică şi, dimpotrivă, cum nicăieri el nu a contat în alt 
sens decât ca poet al Iliadei şi al Odiseei, la fel ca şi auto¬ 
rul Thebaideî 4 sau al unei alte epopei ciclice 15 . Pe de altă 
parte, străvechea fabulă despre o concurenţă dintre Homer şi 
Hesiod 16 ne arată că prin pronunţarea acestor nume erau resim¬ 
ţite două direcţii epice, cea eroică şi cea didactică şi că, o 
dată cu aceasta, importanţa lui Homer a fost văzută în aspec¬ 
tul ei de conţinut şi nu în cel formal. Această concurenţă năs¬ 
cocită, cu Hesiod, nu ne dezvăluie încă nici un presentiment 
al individualului. Dar, începând din epoca lui Pisistrate, dato¬ 
rită procesului de evoluţie uimitor de rapid al sentimentului 
grec al frumosului, deosebirea de valoare estetică a celor do¬ 
uă epopei a fost resimţita mereu mai clar: Iliada şi Odiseea 
au ieşit la suprafaţă din torent şi, de atunci, au rămas întot¬ 
deauna Ia suprafaţă. în acest proces de separare estetică con¬ 
ceptul de Homer a devenit tot mai îngust: importanţa veche, 
de conţinut, a lui Homer, tatăl.poeziei epice eroice, s-a trans¬ 
format în importanţa estetică a lui Homer, tatăl poeziei artis¬ 
tice în general şi, totodată, al prototipului ei de neatins. 
Această transformare a mers pe latura unei critici raţionale, 

care l-a tradus pe Homer, omul minune, într-un posibil poet, 
şi care a făcut ca împotriva unităţii poetului să conteze con¬ 
tradicţiile de conţinut şi de formă ale acestor nenumărate 
epos-uri, astfel că, treptat, au fost date jos de pe umerii lui 
Homer aceste grele poveri ale epopeilor ciclice. 

Deci, Homer ca poet al Iliadei şi al Odiseei reprezintă o 
judecată estetică. însă, cu aceasta, nu am afirmat, împotriva 
poetului numitelor epopei, că el ar fi numai o închipuire, în 
realitate, o imposibilitate estetică ; ceea ce este părerea numai 
a puţini filologi. Cei mai mulţi mai degrabă afirmă că schiţa 
de ansamblu a unui poem precum este Iliada aparţine unui 
individ şi acesta este tocmai Homer. Trebuie să o accept pe 
prima însă, pe cea de a doua, după cele spuse, trebuie s-o 
resping. Mă-îndoiesc şi de faptul că cei mai mulţi au ajuns 
Ia recunoaşterea primului punct datorită luării în considerare a 
celui de al doilea. Planul unei asemenea epopei precum Ilia¬ 
da nu este întreg, un, organism, ci o stratificare, produsul 
unei reflexii care procedează după regulile esteticii. în mod 
cert, măsura măreţiei unui artist este cât anume poate el să 
cuprindă cu o privire de ansamblu şi, totodată, să creeze rit¬ 
mic pentru sine. Bogăţia inepuizabilă în imagini şi scene a' 
unei epopei homerice face, desigur, cu neputinţa o asemenea 
privire de ansamblu. Unde nu este cu putinţă o privire de 
ansamblu estetică, obişnuim să aliniem concept lângă concept 
şi să gândim o ordonare conform cu o schemă conceptuală. 

Aceasta reuşeşte cu atât mai perfect cu cât artistul ordona¬ 
tor întrebuinţează mai conştient legile estetice fundamentale : 
mai mult, el va putea să stimuleze chiar şi iluzia că, într-un 
moment plin de forţă, întregul a plutit în faţa ochilor săi ca 
un întreg intuitiv. 

Iliada nu este o cunună, ci o ghirlandă de flori. într-o ra¬ 
mă se pot vârî pe cât posibil de multe tablouri, dar cel care 
le-a încadrat nu s-a preocupat de faptul că tablourile adunate 
la un loc să fie grupate, întotdeauna, într-un fel plăcut şi, în 
mod ritmic, frumos. El ştia, de fapt, că întregul nu îi apare 
nimănui ci numai partea. Acea înşirare, ca şi manifestare a 
unei înţelegeri artistice încă puţin dezvoltate şi încă mai 

puţin înţelese şi unanim apreciate, nu poate fi fapta homerică 
propriu-zisă, fenomenul care face epocă. Mai degrabă, tocmai 
planul este produsul cel mai tânăr şi cu mult mai tânăr decât 
celebritatea lui Hotner. Aşa, aceia care „caută planul originar. 
' şi perfect” umblă după o fantomă, căci drumul periculos al 
tradiţiei orale s-a terminat tocmai când s-a adăugat planifica¬ 
rea, acele desfigurări pe care le-a adus cu sine acest drum 
nu au putut atinge planul care nici nu era conţinut în masa 
transmisă de tradiţie. însă, prin aceasta nu este voie ca relati¬ 
va imperfecţiune a planului să conteze spre a adăuga celui 
care a întocmit planul încă o personalitate, diferită de cea a 
poetului propriu-zis. Este mai mult decât probabil că tot ceea 
ce în aotle timpuri a fost creat cu o conştientă intenţie este¬ 
tică rămâne infinit în urmă în raport cu cântecele ce au izvo¬ 
rât cu o "forţă instinctivă. Ba, chiar putem merge mai departe 
cu încă un pas. Să ne apropiem numai de marile poeme, aşa- 
numite ciclice, pentru a le compara între ele; atunci, prin 
aceasta, pentru cel care a redactat lliada şi Odiseea, reiese 
meritul incontestabil că, în această tehnică conştientă a com¬ 
punerii, el a realizat ceea ce este relativ cel mai înalt: este 
un asemenea merit pe care, de la început, am vrea să fim 
înclinaţi a-1 recunoaşte aceluia care contează, pentru noi, ca 
primul în imperiul creaţiilor instinctive. în această înlănţuire 
vom numi binevenită poate chiar până şi o aluzie cu urmări 
importante. Toate acele slăbiciuni şi deficienţa de text, consi¬ 
derate atât de importante pentru întreg, însă apreciate mult 
prea subiectiv, pe care ne-am obişnuit să le luăm drept resturi 
împietrite ale perioadei tradiţionale nu sunt doar răul, aproape 
necesar, căruia poetul genial a trebuit să-i cadă victimă în 
timpul compunerii atât de măreţe ca intenţie, aproape fără 
model şi incalculabil de dificilă a întregului? 

Se observă bine că o privir® aruncată în atelierele instinc¬ 
tivului şi ale conştientului, în felul acesta diferite, mută din 
loc şi formularea problemei homerice: şi, cum mi se pare, 
spre clarificarea acesteia. 

Noi credem într-un singur mare poet al Iliadei şi al Odi¬ 
seei - dar nu în Homer ca fiind acest poet. 





în privinţa aceasta ne-am hotărât deja. Acea epocă în care 
s-au născut nenumăratele fabule homerice, care a creat mitul 
concurenţei dintre Homer şi Hesiod, care a considerat ca 
fiind homerică totalitatea poemelor ciclului, a presupus nu o 
singularitate estetică, ci una materială când a pronunţat nume¬ 
le lui „Homer”. Pentru această epocă Homer aparţine acelui 
şir al artiştilor ca Orfeu, Eumolpos, Dedal, Olympus 17 , şirul 
de descoperitori mitici ai unei noi ramuri a artei, cărora, de 
acum înainte, le sunt închinate, cu recunoştinţă, toate acele 
fructe mai târzii, care au crescut pe această nouă ramură. 

Acestei recunoscătoare posterităţi îi aparţine şi acel minu¬ 
nat geniu cămia îi datorăm Iliada şi Odiseea; şi el şi-a sacri¬ 
ficat numele pe altarul străbunului părinte al poeziei epice 
eroice, al lui Homer. 

Până în acest punct, şi ţinându-mă riguros la o parte de 
toate amănuntele, m-am gândit să prezint în faţa Dumneavoas¬ 
tră, mult prea stimaţi auditori, trăsăturile filosofice- şi estetice 
fundamentale ale problemei personalităţii homerice; în presu¬ 
punerea că alcătuirea fundamentală a acelui munte, ramificat 
până departe şi cu adânci crăpături, care este cunoscut sub 
numele de problema homerică, pe cât este cu putinţă, se lasă 
văzută, cel mai evident şi mai clar, de la nare distanţă şi de 
la înălţime. însă, totodată, îmi închipui că acelor prieteni ai 
antichităţii, care nouă, filologilor, ne aruncă în faţă cu atâta 
plăcere lipsa de pietate faţă de marile concepte şi o plăcere 
neproductivă de a le distruge, le-am amintit, ca exemplu, do¬ 
uă fapte. Anume, în primul rând, au fost, în perioada dinain¬ 
te de Wolf, acele „mari” concepte, cum este şi acela al Iui 
Homer ca poet genial, intangibil, unipersonal şi indivizibil, în 
realitate, concepte nu mimai prea mari ci, de aceea, interior, 
şi foarte goale şi care se pot sparge la o atingere grosolană ; 
dacă filologia clasică revine acum la aceste concepte, atunci 
aceasta este încă numai în aparenţă vechiul burduf; în reali¬ 
tate, totul a devenit nou, burduful şi spiritul, vinul şi cuvân¬ 
tul. Peste tot, se poate simţi că filologii au convieţuit 
aproape un secol cu poeţii, gânditorii şi artiştii. Din aceasta, 
urmează că acea movilă de scrum şi zgură, care a fost consi- 

derată odată ca fiind antichitatea clasică, este acum roditoare 
şi a devenit un ogor bogat. 

în al doilea rând, aş vrea să strig către aceşti prieteni ai 
antichităţii, care se îndepărtează nemulţumiţi de filologia' cla¬ 
sică. Voi apreciaţi nemuritoarele capodopere în cuvânt şi ima¬ 
gine ale spiritului elen şi vă închipuiţi cu mult mai bogaţi şi 
mai fericiţi ca acea generaţie care a trebuit să renunţe la 
aceasta: atunci nu uitaţi că această lume vrăjită a zăcut cândva 
îngropată, acoperită de prejudecăţi înalte cât un munte, nu ui¬ 
taţi că pentru adepţii nenumăraţi ai ştiinţei noastre a fost ne¬ 
voie de sânge şi sudoare, şi de obositoare eforturi 
intelectuale, pentru ca această lume să se lase scoasă la su¬ 
prafaţă din scufundarea sa. Căci filologia nu este creatoarea 
acestei lumi, nu ea a compus această nemuritoare muzică; 
dar nu trebuie oare să fie un merit, şi încă unul mare, dacă 
suntem fire şi numai virtuozi şi lăsăm, pentru prima oară, să 
răsune, din nou, această muzică, care atât de mult a stat la 
colţ nedescifrată şi neapreciată ? Căci cine a şi fost, de fapt, 
Homer, înainte de fapta spirituală curajoasă a lui Wolf ? Un 
bun bătrân, cunoscut în cel mai bun caz sub eticheta de „ge¬ 
niu natural”, în orice caz copilul unei epoci barbare, un aten¬ 
tat deplin contra bunului simţ şi a bunelor moravuri. Să 
ascultăm numai cum scria încă în 1783 un excelent învăţat 
despre Homer: „Unde se află, deci, acest iubit bărbat ? De 
ce rămâne el atât de multă vreme incognito ? A propos, nu 
se ştie cum s-ar putea ajunge Ia o siluetă a sa ?“ 

în nici un caz nu cerem recunoştinţa în numele nostru, 
căci noi suntem doar nişte atomi, ci în numele filologiei în-- 
săşi, care, în realitate, nu este nici o Muză şi nici o Graţie, 
ci o mesageră a zeilor; şi, la fel cum Muzele au coborât la 
ţăranii beoţieni necăjiţi şi chinuiţi, aşa vine şi ea într-o lume 
plină de culori şi imagini întunecate, plină de durerile cele 
mai adânci şi de nevindecat şi povesteşte consolator despre 
formele dumnezeieşti, frumos strălucitoare ale unei ţări minu¬ 
nate, îndepărtate, albastre, fericite. 

Atâta. Şi, totuşi, mai trebuie spuse încă câteva cuvinte şi, 
încă, dintre cele mai personale. însă ocazia care a dat naştere 
acestei cuvântări mă va justifica. 

Chiar şi unui filolog îi stă bine să restrângă scopul stră¬ 
daniilor sale şi drumul către acesta în formula scurtă a unei 
mărturisiri de credinţă; aşadar, fac aceasta, întorcând o vorbă 
spusă de Seneca : 

„pbilosophia facta est quae philologia fuit’'" 

Cu aceasta vreau să spun că întreaga activitate filologică 
şi fiecare dintre ele trebuie să fie circumscrisă de şi cuprinsă 
într-o concepţie filosofică, în care tot ceea ce este singular şi 
izolat se evaporă ca ceva de lepădat, încât rămâne din ea nu¬ 
mai întregul şi unilateralul. Şi lăsaţi-mă să sper că în această 
privinţă nu îmi este dat să fiu un străin între Dumneavoastră. 
Dăruiţi-mi încrederea că, lucrând cu Dumneavoastră în această 
convingere, voi fi în stare să corespund în mod respectabil, 
în primul rând, acelei încrederi admirabile pe care mî-au do¬ 
vedit-o înaltele autorităţi ale acestei comunităţi. 

CONCURENŢA HOMERICĂ 

(PREFAŢĂ LA O CARTE NESCRISĂ - 1872) 


Dacă vorbim despre umanitate la baza acestej reprezentări 
stă ideea că ea ar putea fi ceea ce îl separă şi îl evidenţiază 
pe. om în raport cu natura însă, o asemenea separare nu există 
în realitate : calităţile „naturale” sunt inseparabil crescute lao¬ 
laltă cu cele propriu-zis numite „omeneşti”. Chiar şi în forţe¬ 
le sale cele mai înalte şi mai nobile omul este în întregime 
natură şi poartă în sine dublul caracter neagreabil al acesteia. 
Poate, tocmai acele calităţi ale sale care contează ca fiind în¬ 
fricoşătoare şi neomeneşti formează terenul rodnic din care 
pot să crească, sub formă de imbolduri, fapte şi opere, întrea¬ 
ga umanitate. 

Chiar şi la greci, în cei mai umani oameni ai timpurilor 
vechi, se află o trăsătură de cruzime, ceva din plăcerea sân¬ 
geroasă, de a distruge a unui tigru, o trăsătură care este deo¬ 
sebit de vizibilă la Alexandru cel Mare 1 , ce oglindeşte 
elenitatea într-o imagine mărită până la grotesc, şi care pentru 
noi, cei care încercăm să le ieşim în faţă cu conceptul deli¬ 
cat al umanităţii modeme, prin toată istoria lor, la fel ca prin 
mitologia lor, trebuie să ne provoace frica. Când Alexandru 
lasă să fie străpunse picioarele lui Batis, curajosul apărător al 
Gâzei, şi lăsându-1 să-şi trăiască suferinţa îl leagă de cârtii 
său pentru a-1 târî jur-împrejur în batjocura soldaţilor săi, 
aceasta este numai caricatura, ce provoacă dezgust, a lui 
Achille, care brutaliza în fiecare seară cadavrul lui. Hector, ţâ- 
rându-1 împrejur într-un mod asemănător 2 ; dar chiaf şi în 
această trăsătură este pentru noi ceva ofensator, care inspiră 
groază. Noi aruncăm aici o privire în prăpastia urii. Cu un 
acelaşi sentiment privim şi cum două partide greceşti se sfâ- 

şie între ele, sângeros şi nesâtule, de exemplu, în revoluţia 
din Corcyra 3 . Dacă învingătorul, coform cu dreptul războiului, 
execută într-o luptă între oraşe întreaga populaţie bărbătească 
şi vinde ca şi sclavi toate femeile şi toţi copiii, noi vedem 
în aceasta, în sancţiunile unui asemenea drept, că grecul so¬ 
cotea ca o necesitate serioasă să lase să curgă din plin ura 
sa; în asemenea momente s-au uşurat simţămintele acumulate 
şi reprimate; tigrul a sărit înainte şi o cruzime plină de plă¬ 
cere scânteia din ochii săi înfricoşători. De ce a trebuit ca 
întotdeauna sculptorul grec să contureze, în nenumărate repe¬ 
tări, din nou războiul şi luptele, corpuri omeneşti răsucite, ale 
căror vene sunt tensionate de ură sau aroganţa triumfului, oa¬ 
meni ce agonizează horcăind, răniţi în crispare. De ce întrea¬ 
ga lume greacă jubila în faţa scenelor de luptă din Iliadal 
Mi-e teamă că noi nu înţelegem toate acestea destul de gre¬ 
ceşte şi ne-am cutremura dacă ele ni s-ar oferi odată în- 
tr-adevăr întocmai ca la greci. 

Oare ce stă înaintea lumii homerice ca şi poală maternă, 
în care s-a născut tot ceea ce este grecesc ? în cazul aceste¬ 
ia, extraordinara siguranţa artistică, liniştea şi puritatea liniilor 
ne fac să uităm modul în care materia brută a fost turnată în 
forme; culorile sale ne apar datorită unei iluzii artistice mai 
luminoase, mai blânde, mai calde, oamenii săi mai buni şi 
mai simpatici în această lumină colorată, caldă, - dar ce ve¬ 
dem, dacă nemaifiind conduşi înapoi de mâna ocrotitoare a 
lui Homer, păşim în lumea prehomerică ? Numai noapte şi 
groază, produsele unei fantezii obişnuite cu teribilul. Ce exis¬ 
tenţe omeneşti reflectă aceste dezgustător de îngrozitoare le¬ 
gende teogonice ? o viaţă în care domnesc, peste toate, copiii 
nopţii, conflictul, pofta de iubire, înşelăciunea, bătrâneţea şi 
moartea.. Să ne închipuim atmosfera, greu de respirat pentru 
noi, a poemelor hesiodice, şi mai sufocantă şi mai întunecată, 
fără acea alinare şi purificare care, de la Delphi şi din nenu¬ 
mărate alte sedii ale zeilor s-au revărsat asupra Greciei; să 
amestecăm această condensată atmosferă beoţiană cu volupta¬ 
tea întunecată a etruscilor; atunci o asemenea realitate ar stoar- 

ce din noi o lume de mituri în care lupta dintre Uranus, 
Kronos, Zeus şi titani ar trebui să mi se pară drept o uşurare; 
lupta este în această atmosferă sufocantă mântuirea, eliberarea; 
cruzimea învingătorului constituie piscul bucuriei entuziaste a 
vieţii. Şi cum conceptul dreptului grecesc s-a dezvoltat într-a- 
devăr din crimă şi din ispăşirea crimei, la fel şi cultura mai 
nobilă şi-a luat primul laur al victoriei de pe altarul ispăşirii 
crimei. în urma acestei epoci sângeroase se trage o brazdă 
adâncă înăuntrul istoriei greceşti. Numele lui Orfeu şi Musa- 
ios 4 , precum şi cultul lor, trădează consecinţa la care împinge 
spectacolul neîncetat al unei lumi a luptelor şi a cruzimii - 
la dezgust faţă de existenţă, la conceperea acestei existenţe 
ca o pedeapsă ce trebuie ispăşită, la credinţa identităţii dintre 
existenţă şi vină. Tocmai aceste concluzii, însă, nu simt tipic 
greceşti; în ele Grecia se atinge cu India şi, în general, cu 
Orientul. Geniul elen a avut pregătit şi un alt răspuns la în¬ 
trebarea „ce se vrea de la o viaţă de lupte şi de victorii”, şi 
a dat acest răspuns pe întreaga întindere a istoriei' greceşti. 

Pentru ca să înţelegem aceasta, trebuie să pornim de la 
faptul că geniul grec a lăsat să se valorifice şi a apreciat ca 
îndreptăţit instinctul atât de îngrozitor existent deja; aceasta, 
în timp ce în întorsătura orfică a gândirii se află ideea că o 
viaţă ce are un asemenea instinct ca rădăcină nu merită să 
fie trăită. Au fost recunoscute lupta şi plăcerea victoriei, şi 
nimic nu separă mai adânc lumea greacă de a noastră decât 
culoarea, care derivă din aceasta, a conceptelor etice indivi¬ 
duale, de exemplu, ca Eris* şi invidia. 

Când Pausanias 5 , călătorul, în drumeţiile sale prin Grecia a 
vizitat Heliconul 7 , i s-a arătat un exemplar străvechi al primu¬ 
lui poem didactic al grecilor, Munci şi zile, al lui Hesiod, în¬ 
scris pe plăci de plumb şi devastat grav de timp şi de 
vreme. Totuşi, a recunosut că, în opoziţie cu exemplarele 
obişnuite, nu are la început acel mic imn către Zeus, d în 
locul acestuia începe imdiat cu 

Nu-i pe pământ doar un fel de luptă, ci feluri se află 

Două, ...* 

Aceasta este una din ideile greceşti cele mai remarcabile 
şi merită ca acela care, la poaita de intrare a eticii greceşti, 
vine pe acolo să şi-o întipărească imediat în memorie. 

... pe una din ele o-ncuviinţează-nţeleptul. 

însă cealaltă-i de-ocară. Ci ele frământ-al nost’ suflet. 

Cea de pe urmă războiul ne-aduce şi cruntă gâlceava 
Nenorocita. De nimeni ea nu e cinstită, ci lupta 
Noi de nevoie-o cinstim, căci aşa fu a zeilor voie. 

Ci pe cealalt-o născu mai-nainte-al nopţii-nturteric 
Şi-ăpoi Cronidul, în cer locuind, temelie o puse 
Lumii, spre-a fi de folos muritorilor, înspre mai bine. 

Ea şi pe cel mai netrebnic din oameni la muncă îl mână 
Căci, când un om'fără lucru îşi vede vecinul cu stare 
Gospodărind, semănând şi arând ca să-şi strângă avere, 
Face la fel ca vecinul. Şi lupta aceasta e bună. 

Dulgher cu dulgher se întrece şi-olarul se-ntrece cu olarul; 
Bardul de bard pizmuit e, sărac pe sărac pizmuieşte. 9 

Pentm savanţii noştri, ultimele două versuri, în care este 
vorba despre odium figulinum 10 , apar ca fiind de înţeles în 
acest loc. După judecata lor, predicatele „resentiment” şi „in¬ 
vidie” trec drept esenţă numai pentru Eris cea rea; de aceea, 
ei nu au nici o şovăială să considere aceste versuri lipsite de 
autenticitate sau admit că ele, din întâmplare, au naufragiat în 
acest ldc. Pentru aceasta ei au trebuit să se lase inspiraţi, fă¬ 
ră să o observe, de o altă etică decât este cea elenă ; căci în 
privinţa acestor versuri, Aristotel nu eaită deloc că ele se re¬ 
feră la Eris cea bună. Şi nu numai Aristotel", ci întreaga an¬ 
tichitate greacă gândeşte altfel decât noi despre resentiment şi 
invidie; ea judecă, precum Hesiod, care, odată desemnează 
prin Eris cea rea pe cea care îi conduce pe oameni la duş¬ 
mănoase lupte de nimicire a unora de către ceilalţi şi, altăda¬ 
tă, laudă pe Eris cea bună, care ca şi gelozie, resentiment, 
invidie, îi stimulează pe oameni la faptă, dar nu la fapta lup¬ 
telor de nimicire ci la fapta concurenţei. Grecul este invidios 
şi resimte această proprietate nu ca un cusur, ci ca o acţiune 

a unei divinităţi binevoitoare: ce prăpastie între noi şi ei în 
privinţa judecăţilor etice! întrucât este invidios, el simte în 
fiecare exces de onoare, bogăţie, strălucire şi fericire cum se 
reazemă pe el ochii invidioşi ai unui zeu şi îi este frică de 
această invidie; în acest caz, el îl atenţionează asupra carac¬ 
terului - trecător a tot ceea ce este omenesc, este îngrozit de 
fericirea sa, şi, sacrificând ceea ce este mai bun în aceasta, 
se pleacă în faţa invidiei divine. Totuşi o asemenea reprezen¬ 
tare nu îl înstrăinează de zeii săi ;• dimpotrivă, importanţa lor 
este cu aceasta circumscrisă prin împrejurarea că omul nu are 
voie niciodată să concureze cu ei, el, cel al cărui suflet se 
aprinde cu gelozie împotriva oricărei alte fiinţe vii. în lupta 
lui Thamyris cu Muzele, a lui Marsyas cu Apollo, în destinul 
zguduitor al Niobei 12 , apare opoziţia oribilă a două foiţe, care 
nu au voie să lupte niciodată una împotriva celeilalte, omul 
şi zeul. 

Dar cu cât un grec este mai mare şi mai grandios, cu 
atât mai clar iese la iveală din el flacăra ambiţiei, care îi mis¬ 
tuie pe toţi ceilalţi, care aleargă pe acelaşi dram cu eL Aris- 
totel 13 a' făcut odată o listă a unor asemenea concurenţe 
duşmănoase de mare stil: dintre acestea, exemplul cel mai 
izbitor este acela că însuşi un mort poate să provoace unuia 
viu o gelozie mistuitoare. Aristotel desemnează ca fiind de un 
asemenea fel relaţia lui Xenophan din Colophon 14 faţă de Ho- 
mer. Precum mai târziu la Platon 15 , nu putem înţelege acest 
atac la adresa eroului naţional al artei poetice în toată tăria 
sa, dacă noi nu ne gândim că la rădăcina unui asemenea atac 
stă această poftă neliniştitoare de a păşi el însuşi în locul 
poetului prăbuşit şi de a-i moşteni forma. Fiecare mare grec 
a dat mai departe făclia concurenţei; din fiecare mare virtute 
se aprinde o nouă mărime. Dacă tânărul Themistocle 16 nu a 
putut să doarmă cu gândul la laurii culeşi de Miltiade, instinc¬ 
tul său trezit în felul acesta de timpuriu l-a dezlănţuit mai în¬ 
tâi într-o lungă rivalitate, în acea genialitate pur instinctivă, 
singura demnă de luat în seamă, pe care ne-o descrie Tucidi- 
de 17 . Cât de caracteristică este întrebarea şi răspunsul când un 
adversar însemnat* al lui Pericle 18 este întrebat dacă el sau Peri- 

ele este cel mai bun luptător din oraş şi răspunsul este dat: 
„chiar dacă îl dobor, el neagă că ar fi căzut, şi îşi atinge 
scopul fie şi convingându-i pe cei care l-au văzut căzând.” 19 

Dacă, pe bună dreptate, vrem să vedem acest sentiment, 
sentimentul necesităţii concurenţei, nevoalat, în exteriorizările 
sale naive, pe de altă parte, dacă avem în vedere şi mântui¬ 
rea statului, atunci trebuie să ne gândim la înţelesul originar 
al ostracismului : de exemplu, cum îi spun efesienii lui Her- 
modor la exilarea sa: .printre noi să nu fie unul cel mai 
vrednic, iar dacă este, să plece unde o şti şi să se adune cu 
alţii”. 20 De ce nu trebuie să fie nimeni cel mai bun ? Pentru 
că cu aceasta s-ar slei concurenţa şi fundamentul etern de 
viaţă al statelor greceşti ar fi pus în pericol. Mai târziu, 
ostracismul primeşte un alt rol în cadrul concurenţei: el va fi 
folosit dacă există pericolul evident ca unii dintre marii poli¬ 
ticieni şi conducători de partid rivali să se simtă, în ardoarea 
luptei, îmboldiţi către mijloacele vătămătoare şi distructive, la 
periculoase lovituri de stat. înţelesul originar al acestei insti¬ 
tuţii speciale nu este însă acela de a fi un ventil ci un mij- 
•loc de stimulare: se înlătură individul dominant, pentru ca 
din nou, cu aceasta, să crească concurenţa forţelor: acesta 
constituie un astfel de gând care este duşmănos „exclusivităţii 
geniului” luat în sens modem, dar presupune că, într-o ordine 
naturală a lucrurilor, există, întotdeauna, mai multe genii, care 
se stimulează unele pe altele. Acesta este miezul reprezentării 
greceşti cu privire la concurenţă : ea detestă absolutismul, îi 
este frică de pericolele sale şi ca mijloc de apărare contra 
geniului ea pretinde un alt geniu. 

Orice talent trebuie să se dezvolte prin luptă, aşa ordonă 
pedagogia populară elenă : în timp ce noii educatori nu au o 
oroare mai mare de nimic altceva decât de dezlănţuirea aşa- 
numitei ambiţii. Există aici o frică de egoism ca „răul în si¬ 
ne” - cu excepţia iezuiţilor care, la fel. ca cei antici, sunt 
dispuşi la aceasta şi de aceea, desigur, pot fi cei mai activi 
educatori ei timpului nostru. Ei par să creadă că egoismul, 
adică individualul, este numai agentul cel mai puternic, însă 
caracterul său de „bun” şi „rău” îl primeşte, în mod esenţial, 

de la- acele scopuri spre care el tinde. însă, pentru cei antici, 
scopul educaţiei agonale este bunăstarea întregului, a societăţii 
statale. De exemplu, fiecare atenian trebuia să-şi dezvolte, în 
concurenţă, propriul eu atât de mult, încât să poată fi cel 
mai de folos Atenei şi să-i aducă cele mai puţine prejudicii. 
Nu există nici o ambiţie nemăsurată şi de nemăsurat, cum 
este la cei mai mulţi ambiţia modernă : atunci când se între¬ 
cea în alergare, în aruncarea lăncii sau cântat, tânărul se gân¬ 
dea la binele oraşului său matern, voia să mărească gloria 
acestuia-prin a sa, cununa pe care juriul concursului o punea 
cu onoare pe capul său o consacră zeilor cetăţii sale. Fiecare 
grec resimte în sine, începând din copilărie, dorinţa arzătoare 
ca în concurenţa dintre oraşe să fie o unealtă spre salvarea 
oraşului său ; aceasta îi aprindea egoismul, îl strunea şi îl în¬ 
grădea. De aceea, în antichitate, indivizii au fost mai liberi 
pentru că scopurile lor au fost mai apropiate şi mai palpabile. 
Dimpotrivă, omul modem este limitat de către nemărginit ca 
şi Abile cel iute de picior în alegoria Zenon Eleatul : nemăr¬ 
ginitul îl frânează, el nu ajunge niciodată din urmă broasca 
ţestoasă 21 . 

Şi cum tinerii aflaţi la vârsta educaţiei erau crescuţi în 
concurenţă unii cu ceilalţi, la fel se întreceau între ei educa¬ 
torii lor. Marii meşteri muzicali, Pindar 22 şi Simonide 23 , păşeau 
unul lângă altul cu neîncredere şi gelozie; sofistul, dascălul 
mai înalt al antichităţii, se întâlneşte cu celălalt sofist concu- 
rându-se; şi cea mai generală formă a învăţăturii, cea prin 
dramă, era acordată poporului numai sub forma unei lupte 
imense a mai marilor artei muzicale şi dramatice. Ce minunat 
! „Şi bardul de bard pizmuit e.” La un artist, omul modem 
nu are frică mai mare de nimic altceva decât de impulsul 
spre luptă, în timp ce grecul îl cunoştea pe artist numai în 
lupta personala. Acolo, unde omul modem adulmecă slăbiciu¬ 
nea operei de artă, grecul caută izvorul puterii sale cele mai 
înalte! Ceea ce, de exemplu, la Platon este, în dialogurile sa¬ 
le, de o importanţă artistică specială, apare de cele mai multe 
ori ca rezultatul unei concurenţe cu arta oratorilor, sofiştilor 
şi dramaturgilor epocii sale şi a fost născocit pentru ca, în 

cele din urmă, el să poată spune : „Uite, şi eu pot ceea ce 
pot marii mei rivali, ba chiar eu o ştiu mai bine decât ei. 
Nici un Protagoras 24 nu a compus mituri atât de frumoase ca 
şi mine, nici un dramaturg un întreg atât de însufle(it şi cap¬ 
tivant ca şi Symposion 25 , nici un orator nu a conceput un 
asemenea discurs ca acela pe care eu l-am aşezat în Gor- 
gias 26 şi acum toate acestea eu le dezaprob şi condamn orice 
artă imitativă ! Numai concurenţa m-a făcut poet, sofist, ora¬ 
tor!“ Ce problemă ni se dezvăluie dacă ne întrebăm asupra 
relaţiei dintre concurenţă şi concepţia cu privire la creaţia ar¬ 
tistică ! 

Dimpotrivă, să scoatem concurenţa în afara vieţii greceşti, 
atunci în acea prăpastie prehomerică vom putea vedea imediat 
sălbăticiunea îngrozitoare a urii şi a plăcerii de a distruge. 
Acest fenomen se arată, din păcate, atât de frecvent, atunci 
.când, în urma unei fapte nemaiauzit de strălucitoare, o mare 
personalitate este dintr-o dată îndepărtată din concurs şi, jude¬ 
cat de el însuşi şi de concetăţenii săi ajunge să fie hors con- 
cours 11 . Efectul este, aproape fără excepţie, unul îngrozitor şi 
dacă, în mod obişnuit, din aceste efecte, se trage concluzia 
că grecul ar fi fost neputincios să suporte gloria şi fericirea 
atunci ar trebui să spunem, mai exact, că el nu a fost în sta¬ 
re să suporte gloria fără a concura mai departe, fericirea ca 
şi consecinţă a concurenţei. Pentru aceasta nu există un 
exemplu mai clar decât destinul ultim al lui Miltiades 2 ®. După 
succesul incomparabil de la Marathon, aşezat pe un vârf sin¬ 
guratic şi ridicat, departe, deasupra oricăruia dintre tovarăşii 
săi de luptă, simte cum creşte în el o poftă josnică de răzbu¬ 
nare împotriva unui cetăţean din Păros cu care, din timpuri 
vechi, a avut o duşmănie. Pentru a satisface această poftă 
abuzează de Teputaţie, de averea statului, de onoarea sa de 
cetăţean şi se dezonorează pe el însuşi. Simţind nereuşita, ca¬ 
de în maşinaţiuni nedemne. El intră într-o relaţie secretă şi 
păcătoasă cu Timo, preoteasa, păşeşte, în timpul nopţii în 
templul sfânt, din care orice bărbat era exclus. Când a sărit 
zidul şi s-a apropiat de sanctuarul zeiţei, este luat prin sur¬ 
prindere, dintr-o dată, de fiorul îngrozitor al unei spaime teri- 

bile ; aproape prăbuşit şi fără cunoştinţă se simte gonit şi, să¬ 
rind zidul înapoi, se prăbuşeşte la pământ, paralizat şi greu 
rănit Asediul trebuie ridicat, îl aşteaptă tribunalul popomlui şi 
o moarte ruşinoasă îşi apasă pecetea peste strălucitoarea lui 
carieră de erou, pentru a o întuneca pentru întreaga posterita¬ 
te. După lupta de la Marathon, a fost ajuns de invidia celor 
din cer. Şi această invidie zeiască se înteţeşte de câte ori îl 
găseşte pe om fără această concurenţă, lipsit de adversari, pe 
înălţimea gloriei sale singuratice. Alături îi are acum numai 
pe zei - şi de aceea îi are împotriva sa. Aceştia însă îl amă¬ 
gesc spre fapta hybris-ului şi se prăbuşeşte sub aceasta. 

Să observăm bine: aşa cum se minează Miltiades, aşa se 
prăbuşesc şi cele mai nobile state greceşti în timp ce meritul 
şi fericirea le-au făcut să nimerească de pe drumul arenei de 
concurs în templul lui Nike. Atena, care a nimicit inde¬ 
pendenţa aliaţilor şi a sancţionat cu rigurozitate răscoalele su¬ 
puşilor, Sparta, care după lupta de la Aigos Potamoi 29 a făcut 
ca superioritatea ei faţă de Elada să conteze într-un mod cu 
mult mai aspru şi mai crud, şi-au provocat declinul lor, după 
exemplul lui Miltiades, prin fapta hybris-ului, ca dovadă că 
fără invidie, egoism şi ambiţia concurenţei, statul grec, la fel 
ca şi omul grec, degenerează. El devine rău şi barbar, dornic 
de răzbunare şi nelegiuit, pe scurt el devine „prehomeric” - 
şi atunci are nevoie numai de o spaimă puternică pentru a fi 
dus la prăbuşire şi la zdrobire. Sparta şi Atena s-au pus la 
dispoziţia perşilor, cum au făcut-o şi Themistocle şi Alcibia- 
de 30 ; ele au trădat ceea ce este grecesc, după ce au abando¬ 
nat cel mai nobil gând fundamental grec, concurenţa: şi 
Alexandru, această copie şi abreviere grosolană a istoriei gre¬ 
ceşti a născocit pe grecul întregii lumi şi aşa-numitul „ele¬ 
nism”. 

GÂNDURI ŞI SCHIŢE PENTRU CONSIDERAŢIA 
INACTUALĂ „NOI, FILOLOGII” 

(Din postume-5874/1875) 

I. PRIMELE GÂNDURI (ÎN TOAMNA LUI 1874) 


Scoica este pe dinăuntru strâmba, pe din¬ 
afară aspră : omului îi trezeşte interes abia atun¬ 
ci când se suflă în ea şi aceasta începe să 
şuiere. 

(Indische Sprliche, Ed. Bâhtlingk, I. 355) In 
aparenţă un instrument de suflat urât, dar dacă 
suflăm în el... 1 


Nimic nu ne arată mai mult cât de puţină raţiune există 
în oameni şi cât de mult domneşte între ei întâmplarea decât 
disproporţia aproape legică, ce se stabileşte între aşa-numita 
profesie de viaţă şi lipsa vizibilă a conştiinţei acestei profesii: 
cazurile fericite constituie o excepţie de la regulă, tot atât cât 
şi căsătoriile reuşite şi nici acestora nu raţiunea este cea care 
le-a dat viaţă. Omul îşi alege profesia atunci când el încă nu 
este capabil de alegere; nu cunoaşte încă diferitele meserii, 
nu se cunoaşte nici pe sine; apoi îşi consumă anii cei mai 
activi în această profesie, îşi îndreaptă întreaga gândire asupra 
acesteia, dobândeşte experienţă ; dar pe când să ajungă deja 
la înălţimea înţelegerii este, de obicei, prea târaiu pentru a se 
apuca de ceva nou, căci, aproape întotdeauna, ceea ce însoţe¬ 
şte înţelepciunea pe acest pământ este o epuizare finală şi 
muşchi fleşcăiţi. 

Sarcina este, de cele mai multe ori, să îmbunătăţim, chiar 
să îndreptăm, ceea ce din capul locului a fost greşit; mulţi 
vor descoperi apoi că partea care urmează a vieţii arată o 
asemenea intenţionalitate ce a provenit dintr-o dizarmonie pri¬ 
mară : a trăi este greu. însă, la sfârşitul vieţii suntem obiş- 

nuiţi - atunci deja putem - a greşi în privinţa vieţii noastre, 
îi putem lăuda prostiile: bene navigavi cum naufragium feti 2 , 
ba mai mult, putem chiar intona un imn de laudă la adresa 
providenţei. 


101 . 

Mă întreb acum despre felul în care au apărut pe lume 
filologii şi afirm: 

1: omul tânăr, de fapt, habar nu are cine sunt grecii şi 
romanii; 

2. nu ştie dacă este potrivit pentru studierea lor; 

3. şi în mod special nu, dacă cu această cunoaştere este 
apt de a fi profesor. Deci, ceea ce îl determină nu este înţe¬ 
legerea în sine şi nici ştiinţa sa, ci 

a. imiţatie 

b. comoditate, lenevie, întrucât continuă ceea ce a exersat 
deja în şcoală 

c. tot mai mult se lasă prins de intenţia de a-şi găsi o 
pâine. 

Eu cred că dintr-o 100 de filologi, 99 nu ar trebui să fie 
deloc. 


102. 

Religiile mai riguroase pretind ca omul să-şi considere în¬ 
treaga activitate numai ca un instrument al unui plan metafi¬ 
zic; aşa, atunci, alegerea nereuşită a carierei se lasă socotita 
ca un examen al individului. Religiile au în faţa ochilor lor 
numai mântuirea individului : este totuna dacă respectivul e 
negustor sau savant, sclav sau om liber, dacă scopul său de 
viaţă nu rezidă în meseria sa; pornind de aici o alegere rea 
nu constituie o mare nenorocire. Aceasta, evident, oferă o 
consolare pentru filologi, dar adevăratul filolog prevede cu 
uşurinţă în ce se poate transforma acea ştiinţă pe care o cul¬ 
tivă 99 de asemenea savanţi. De fapt, această majoritate ne¬ 
convenabilă creează imaginea despre ştiinţă şi îşi croieşte 
pretenţii pentru sine, conform cu capacităţile şi înclinaţiile 

mulţimii; cu aceasta ei domină tiranic adevărata capacitate, 
pe cel al o sutălea. Dacă direcţionarea educaţiei se află în 
mâna sa, atunci el educă, conştient sau fără voia sa, după 
propriul lui model: dar ce va rămâne atunci din clasicismul 
grecilor şi romanilor ? 

De demonstrat: 

a. disproporţia dintre filologi şi cei vechi 

b. incapacitatea filologilor de a educa potrivit cu măsura 
antică 

c. falsificarea ştiinţei prin (incapacitatea) celor mulţi, a 
pretenţiilor false şi prin negarea sarcinii specifice a acestei 
ştiinţe. 

103 . 

Toate acestea se referă la naşterea filologului din zilele 
noastre: o stare sceptic melancolică. Dar cum s-au născut al¬ 
tădată filologii? 

Imitarea antichităţii: oare nu constituie aceasta un princi¬ 
piu definitiv respins ? 

Refugiul din faţa realităţii la antici: oare nu este falsifi¬ 
cată cu aceasta concepţia privind antichitatea ? 


104 . 

A mai rămas în unnă încă un mod de cercetare : a înţe¬ 
lege ce fundal groaaiic şi rău au cele mai mari produse ale 
spiritului; viziunea sceptică: drept cel mai frumos exemplu 
de viaţă sunt de cercetat grecii. 

Cum omul se raportează cu scepticism şi melancolie la 
profesia sa de viaţă, la fel trebuie să privim cea mai înaltă 
profesie de viaţă a unui popor: pentru a înţelege ce este 
viaţa. 

105 . 

Consolarea mea priveşte mai ales pe indivizii asupriţi în 
mod tiranic: aceştia pot să trateze, în mod simplu, marea 
mulţime ca muncitori ajutători şi pot să tragă folos şi din 

prejudecata care se răspândeşte încă în interesul învăţământu¬ 
lui clasic : este nevoie de mulţi muncitori. însă trebuie necon¬ 
diţionat să aruncam o privire în scopurile lor. 

106 . 

în mod natural, filologia ca ştiinţă a antichităţii nu poate 
avea o viaţă eternă, materia sa este epuizabilă. Inepuizabilă 
este, însă, acomodarea mereu reînnoită prin care orice epocă 
se măsoară ,cu antichitatea. Dacă filologului îi stabilim sarcina 
de a-şi înţelege mai bine propria epocă cu ajutorul antichită¬ 
ţii, atunci această sarcină este eternă. Aceasta este contradic¬ 
ţia filologiei : în realitate, filologii interpretează antichitatea 
pornind întotdeauna numai din prezent - acum trebuie să 
înţeleagă prezentul din antichitate ? Mai precis : antichitatea a 
fost explicata pe temeiul lucrurilor trăite şi aceste lucruri au 
fost apreciate şi măsurate în raport cu antichitatea astfel do¬ 
bândită. în felul acesta, pentru filolog, în mod natural, trăirea 
este o condiţie indispensabilă - aceasta înseamnă : să fie mai 
întâi om şi abia atunci va fi şi un filolog productiv. în con¬ 
secinţă, bărbaţii mai în vârstă sunt cei mai potriviţi pentru a 
fi filologi, presupunând că în epoca cea mai bogată în impre¬ 
sii a vieţii lor ei nu au fost filologi. 

La drept vorbind: numai cunoaşterea prezentului poate 
oferi impuls pentru antichitatea clasica. în lipsa acestei cu¬ 
noaşteri de unde oare ar putea să apară impulsul ? Dacă ne 
uităm serios cât de puţini sunt filologii, în afară de aceia ca¬ 
re trăiesc din aceasta, putem conchide ce anume este, în esen¬ 
ţă, acest impuls pentru antichitate ; şi că acesta aproape că 
nu există, căci filologi dezinteresaţi nu găsim. 

în felul acesta, sarcina este următoarea: trebuie cucerită 
puterea în general educativă a filologiei! Mijlocul: limitările 
ordinului filologilor; este îndoielnic dacă trebuie, de fel, să 
facem aceasta cunoscută tineretului. Critica filologilor. Demni¬ 
tatea antichităţii: ea se scufundă cu voi : cât de adânc a tre¬ 
buit să vă scufundaţi ca ea să aibă atât de puţină parte din 
această demnitate. 

107 . 


Pentru filolog, dacă este capabil, să evalueze întreg modul 
de gândire elen, constituie un mare avantaj că ştiinţa sa a fă¬ 
cut deja atâtea lucrări pregătitoare încât să poată lua în stăpâ¬ 
nire anticbitatea. Până când s-a lucrat împrejurul părţilor, 
grecii au fost înţeleşi greşit: treptele acestei cunoaşteri greşi¬ 
te pot fi indicate: sofiştii secolului al doilea,* poeţii filologi 
ai Renaşterii, filologul ca învăţătorul unor ordine mai elevate 
(Goethe - Schiller). 

Cel mai greu lucru este a pronunţa judecăţi 
Cum este omul cel mai potrivit pentru aceste judecăţi ? în 
orice caz, nu atunci când este pregătit, ca şi acum pentru fi¬ 
lologie. Trebuie spus aici, în ce măsură mijloacele fac cu ne¬ 
putinţă ţelul ultim. - Deci, filologul însuşi nu constituie 
scopul filologiei. 


Evident, cei mai mulţi oameni nu se consideră pe sine 
deloc drept indivizi; viaţa lor ne arată aceasta. Doctrina creş¬ 
tină, că fiecare trebuie să aibă în faţa ochilor mântuirea pro¬ 
prie şi numai aceasta, în general, are ca şi contrariu al ei 
viaţa omenească, în care oricine trăieşte numai ca un punct 
între puncte, nu numai ca rezultat în întregime şi exclusiv al 
generaţiilor anterioare ci şi ca unul care trăieşte în vederea 
celor care vor veni. Numai în trei forme de existenţă omul 
rămâne individ : ca filosof, ca sfânt şi ca artist. Să vedem cu 
ce îşi omoară viaţa sa un savant: ce legături are doctrina 
greacă despre particule cu sensul vieţii ? Aşa şi aici: vedem 
de fapt câţi anume trăiesc ca şi cum ar fi doar pregătirea 
unui om adevărat: de exemplu, filologii sunt pregătirea filo¬ 
sofului, care înţelege să se folosească de munca lor de furni¬ 
că pentru a face o declaraţie cu privire la valoarea vieţii. 
Desigur, dacă ea nu este îndrumată, cea mai mare parte ră¬ 
mâne, pur şi simplu, fără sens, inutilă. 

109 . 


în afara marelui număr de filologi incapabili, mai există, 
în schimb, un număr de filologi înnăscuţi, care sunt împiedi¬ 
caţi de diferite împrejurări să devină filologi. Desigur, cel 
mai mare obstacol, care îi reţine pe aceşti filologi înnăscuţi, 
este proasta reprezentare a filologiei de către filologii fără 
chemare. 

Leopard i 4 constituie idealul modem al unui filolog; filolo¬ 
gii germani, însă, nu sunt în stare de nimic. (Pentru aceasta 
este de studiat Voss.) 5 


110 . 

Să ne gândim numai, comparativ cu o înzestrare specială, 
cât de diferit se moşteneşte ştiinţa în cadrul unei familii. O 
transmitere prin sânge a unor ştiinţe individuale constituie un 
lucru cu totul rar. Oare copiii de filologi devin cu uşurinţă 
filologi? Dubito. 6 Capacităţile filologice nu se acumulează aşa 
ca, de exemplu, înzestrarea muzicală în familia lui Beethoven. 
Cei mai mulţi o pornesc de la început: într-adevăr prin mij¬ 
locirea cărţilor şi nu prin călătorii ş.c.l. însă, bună educaţie 1 

111 . 

în mod evident, cei mai mulţi oameni există doar întâm¬ 
plător pe această lume: prin ei nu se arată nici un fel de 
necesitate de un ordin mai înalt. Se ocupă de una-alta, sunt 
de o capacitate medie. Cât de deosebit! Prin felul cum tră¬ 
iesc se consideră pe ei înşişi drept un nimic, se abandonează 
întrucât se aruncă în Iumpenării (fie acestea şi mici pasiuni 
sau mici nimicuri care le însoţesc cariera). în aşa-numita 
„profesie de viaţă”, pe care fiecare trebuie s-o aleagă, se ascun¬ 
de o mişcătoare modestie a omului; se spune prin aceasta : 
suntem, chemaţi să folosim semenilor noştri şi să-i servim; 
vecinul nostru face la fel, vecinul său întocmai; astfel fiecare 
îi serveşte celuilalt, nici unul nu este chemat să existe pentru 

el însuşi ci permanent pentru alţii; avem, astfel, o broască 
ţestoasă care se odihneşte pe alta, aceasta iarăşi pe alta, şi 
aşa mai departe. Dacă fiecare îşi găseşte sensul într-un altul, 
în felul acesta nici unul nu îşi are în sine scopul existenţei 
şi aceasta, „existenţa unul pentru celălalt", este cea mai co¬ 
mică dintre comedii. 


112 . 

Vanitatea este acea înclinaţie spontană prin care ne consi¬ 
derăm pe noi înşine drept individualitate, pe când nu suntem 
defel aşa ceva ; aceasta înseamnă a fi independenţi când, de 
fapt, suntem chiar prea dependenţi. înţelepciunea este exact 
inversul : aceasta se preface că este dependentă în timp ce 
este independentă. 


113 . 

Umbrele din Hades ale lui Homer 7 - oare după ce fel de 
existenţe au fost copiate ? Eu cred că aceasta reprezintă de¬ 
scrierea filologilor; este preferabilă munca de zilier, decât o 
amintire lipsită de sânge a unor lucruri de mult trecute. 

114 . 

în privinţa antichităţii, filologul fie că se scuză, fie că se 
lasă condus de intenţia de a pune pe seama antichităţii ceea 
ce epoca noastră apreciază ca fiind elevat. Punctul corect de 
plecare este cel opus : adică trebuie pornit de la recunoaşterea 
absurdităţii modeme şi privit înapoi - în felul acesta multe 
lucruri din antichitate care deranjează apar ca fiind necesităţi 
de un înţeles mai profund. 

Trebuie să facem clar faptul că ne prezentăm într-un mod 
cu totul absurd atunci când apărăm şi înfrumuseţăm antichita¬ 
tea : iată, cum suntem ! 


115 . 

Este o falsă părere aceea care spune că a existat întotdea¬ 
una o castă care a îndrumat cultura unui popor; deci că ar 

fi nevoie de savanţi. Căci savanţii au numai o idee despre 
cultură (aceasta în cel mai bun caz). Desigur, chiar şi între 
noi există şi oameni mai cultivaţi, dar cu greu o castă ; însă 
aceştia nu pot fi decât foarte puţini. 

116 . 

O mare valoare a antichităţii este că scrierile sale consti¬ 
tuie singurul -lucra pe care omul modem îl poate încă citi în 
mod exact. 

Suprasolicitarea capacităţii de amintire - prea frecventă la 
filologi, o mai puţină dezvoltare a judecăţii. 

117 . 

Oare este o manifestare a recunoştinţei în faptul că ne 
ocupăm de epocile trecute ale culturii ? Trebuie să aruncăm o 
privire înapoi ca să putem explica starea actuală a culturii: 
desigur, nu vom fi prea panegirici în legătură cu situaţia ac¬ 
tuală, deşi poate ar trebui s-o facem, ca să nu fim prea se¬ 
veri în raport cu noi înşine. 

118 . 

Cine nu are simţ pentru simbolic acela nu are nici pentru 
antichitate : această propoziţie se aplică filologilor rezonabili. 

119 . 

Scopul meu este de a crea o opoziţie de neîmpăcat între 
„cultura” noastră de acum şi antichitate. Cel care vrea s-o 
servească pe cea dintâi, trebuie s-o urască pe cea din urmă. 

120 . 

O privire a noastră cu totul precisă, aruncată înapoi, con¬ 
duce la recunoaşterea faptului că suntem o multiplicare a 
multor lucruri trecute: cum am putea fi atunci nişte scopuri 
ultime ? De ce nu ? însă, de cfele mai multe ori nici nu do¬ 
rim să fim aceasta, intrăm iarăşi, imediat, în rând, lucrăm pe 

un amănunt şi tragem nădejdea că toate acestea nu vor fi com¬ 
plet inutile pentiu cei care vin după noi. Dar, aceasta este o 
adevărată soartă de Danaide, 8 căci nu erâstă nici un ajutor, tre¬ 
buie să facem totul de la început, pentru noi şi numai noi, de 
pildă să măsurăm ştiinţa în raport cu noi prin întrebarea ce în¬ 
seamnă pentru noi ştiinţa ? Iar nu: ce însemnăm noi pentru 
ştiinţă ? Ne facem într-adevăr viaţa mai uşoară dacă ne compor¬ 
tăm simplu istoric şi intrăm în slujbă. „Mântuirea ta proprie 
este mai importantă decât orice” - aceasta trebuie s-o tot spu¬ 
nem ; şi nu există nimic care merită mai multă apreciere decât 
propriul tău suflet. Apoi, omul învaţă să se cunoască pe sine: 
se consideră de plâns, se dispreţuieşte şi se bucură că în afara 
fiinţei sale găseşte ceva demn de a fi preţuit Se umileşte pe 
sine atunci când intră în rând, trăieşte riguros în vederea obliga¬ 
ţiei sale şi îşi împlineşte osânda propriei existenţe. Ştie că nu 
lucrează pentru sine : vrea să-i ajute pe aceia care au îndrăznea¬ 
la să-şi trăiască propria lor viaţă, precum Socrate. Cei mai mulţi 
oameni plutesc în aer ca un balon de săpun, orice suflare de 
vânt îi mişcă încoace şi încolo. în consecinţa, omul trebuie să 
devină savant, adică, prin cunoaşterea de sine; deci, cu preţul 
desconsiderării proprii, ceea ce înseamnă că trebuie să se cu¬ 
noască drept servitor a ceva mai înalt care, apoi, o să-i urme¬ 
ze Altfel, este prost ca o oaie. 

121 . 

Este treaba bărbatului liber să trăiască pentru sine şi nu 
pentru alţii. De aceea, grecii au considerat muncile manuale 
drept ceva ce nu se cuvine. 

Antichitatea greacă nu a fost încă taxată în totalitatea sa; 
sunt convins de faptul că, dacă nu ar fî această tradiţională 
aureolă, oamenii de azi ar respinge-o cu dezgust; aureola nu 
este, deci, autentică ci din hârtre aurită. 

122 . 

Entuziasmul■ pentru antichitate este fals, mulţi filologi tră¬ 
iesc în aceasta. De fapt, antichitatea ne copleşeşte cu o masă 
de. banalităţi atunci când suntem încă tineri şi credem că am 

depăşit deja, în special, domeniul eticii. Şi Homer şi Walter 
Scott - cine va câştiga premiul ? Dacă suntem sinceri ! Dacă 
entuziasmul ar fi mare, ar fi greu ca omul să-şi caute în 
aceasta profesia sa de viaţă. 

Cred că mai târziu doar, dacă mai întâi am .trăit multe şi 
am gândit multe până la capăt, începe să ni se clarifice ce 
anume putem dobândi din partea elenitâţii. 

123 . 

în general, se crede că s-a sfârşit cu filologia - eu însă 
gândesc că ea încă nici nu a început. 

Cele mai mari evenimente care privesc filologia, apariţia 
lui Goethe, Schopenhauer şi Wagner; aşa, deja, putem privi 
mai departe. Acum, trebuie să descoperim secolele al cincilea 
şi al şaselea. 


124 . 

Prin ce se arată influenţa antichităţii ? Nici chiar în limbă, 
nici în imitarea a ceva oarecare, nici măcar în acea ciudăţe¬ 
nie pe care o vedem la francezi. Muzeele noastre se umplu; 
ori de câte ori văd figuri goale, în stil pur grecesc, mă apu¬ 
că greaţa de acest filistinism lipsit de gândire, care vrea să 
înfulece totul. 



II. PLAN ŞI GÂNDURI CU PRIVIRE LA CARTE 
(1875) 

1. PLAN 


Capitolul 1 

Filologia, cea mai favorizată dintre toate ştiinţele de până 
acum; promovată cel mai frecvent, timp de secole, la toate 
popoarele, paza tineretului mai nobil şi, cu aceasta, cel mai 
frumos prilej să se transplanteze şi să trezească respect faţă 
de sine. Cum a ajuns ea să dobândească această putere ? 

înşiruirea diferitelor prejudecăţi în favoarea sa. 

Ce ar fi dacă am recunoaşte aceste prejudecăţi ? Ar mai 
rămâne ceva din filologie, dacă am scoate din ea interesele 
unui ordin, să spunem, de a câştiga pâinea zilnică ? Dar am 
spune adevărul despre antichitate şi despre acea capacitate a 
sa de a educa pentru contemporaneitate ? 

Capitolul 2 

Pentru a putea răspunde la întrebarea de mai sus, să pri¬ 
vim educaţia necesară pentru a deveni filolog, geneza acesteia; 
dacă acest interes nu mai există, atunci nu vor mai fi defel 
nici filologi. 


Capitolul 3 

Dacă s-ar da publicităţii cât de inactuală este, de fapt, fi¬ 
lologia, filologii nu ar mai fi consideraţi ca nişte educatori. 

Acţiunea lor asupra nefilologilor este nulă. Ce luptă s-ar 
mai da împotriva lor, dacă ar fi imperativi şi categorici! însă 
ei îşi apleacă capul. 


Capitolul 4 

Acum filologiei îi dă putere numai faptul că acei filologi 
care nu vor sau nu sunt capabili de a înţelege antichitatea 

sunt asociaţi cu opinia comună care, în privinţa antichităţii, 
se lasă condusă de prejudecăţi. 

Grecii în realitate ;i felul în care îi diminuează filologii. 

Capitolul 5 

Filologul viitorului ca sceptic despre aiisamblul culturii 
noastre şi, cu aceasta, ca distrugător al ordinului filologilor. 


2. PRIVILEGIEREA ANTICHITĂŢII 
126. 

Oricine, întucât aprobă cercetarea unor lucruri trecute, va 
considera ca îndreptăţită ba chiar lăudabilă şi, înainte de toa¬ 
te, ca pe deplin inteligibilă existenţa savanţilor care se ocupă 
exclusiv cu cercetarea antichităţii greco-romane ; dar nu este 
nici pe departe atât de simplu de înţeles că aceiaşi savanţi 
sunt, totodată, şi educatorii tineretului mai nobil al păturilor 
mai bogate; aici se află o problemă. De ce tocmai ei ? 
Aceasta nu este atât de natural ca faptul că cel învăţat în 
ştiinţa vindecării vindecă şi este deci, totodată, şi medic. Da¬ 
că ar fi aşa, atunci, preocuparea cu antichitatea greco-romană 
ar trebui să fie identică cu „ştiinţa educaţiei”. Pe scurt: rela¬ 
ţia dintre teorie şi practică, în cazul filologului, nu poate fi 
întrevăzută atât de repede. Cum ajunge el la pretenţia de a fi 
profesor în înţelesul superior al cuvântului şi de a-i educa nu 
numai pe oamenii ştiinţei ci, în general, pe orice om cult ? 
deci, filologul ar trebui să scoată această putere educativă din 
antichitate; şi aici putem să ne întrebăm cu mirare: cum am 
ajuns să-i atribuim unui trecut îndepărtat o asemenea valoare, 
încât numai dacă ajungem s-o cunoaştem putem deveni culţi ? 
De fapt, nu aşa punem întrebarea sau mai rar o punem aşa : 
filologia dispune de o putere aproape neîndoielnică în proble¬ 
mele educaţiei, şi antichitatea are această însemnătate. Prin 
aceasta, filologul deţine o poziţie mai favorabilă decât oricare 
alt discipol al ştiinţei : cu toate că dintre aceia care au nevo- 

ie de ea, cei mai mulţi nu pot fi consideraţi încă ai ei; me¬ 
dicul, de exemplu, are cu mult mai mulţi adepţi. Dar, dispu¬ 
ne de oameni aleşi şi anume tineri aflaţi în acea vârstă a 
vieţii când totul dă mlădiţe; dintre aceia care pot sacrifica 
timp şi bani în vederea unei dezvoltări mai înalte. Pretutindeni, 
până unde s-a întins acum educaţia europeană, gimnaziul pe 
baze latino-greceşti a fost acceptat ca primul şi cel mai im¬ 
portant mijloc. Cu aceasta, filologia a găsit adevărata şi cea 
mai bună ocazie, pentru a fi transplantată în continuare şi a 
trezi respect pentru sine ; în privinţa aceasta, nici o altă ştiin¬ 
ţă nu se află într-o situaţie atât de favorabilă. Luaţi în an¬ 
samblu, toţi aceia care au trecut prin aceste instituţii stăruie 
în aceea că sunt excepţionali; şi, fără voia lor, conspiră în 
favoarea filologiei; şi dacă, odată, cei care nu au străbătut 
acest drum, ar ridica glasul împotriva ei, ar unna o respinge¬ 
re atât de unanimă şi de tăcută, de parcă cultura clasică ar fi 
un fel de vrajă îmbucurătoare şi, prin aceasta, influenţa sa s-ar 
dovedi reală pe seama fiecărui individ nu s-ar intra; defel în 
polemică cu ea, căci „a fost trăită”. 

Există multe lucruri cu care omul s-a obişnuit într-atât în¬ 
cât le consideră drept oportune ; căci obişnuinţa îndulceşte to¬ 
tul iar oamenii, de cele mai multe ori, măsoară adevărul 
lucrurilor după plăcere. Plăcerea aflată în antichitatea clasică, 
aşa cum este ea resimţită acum, trebuie odată examinată şi 
analizată din punctul de vedere cât anume din ea constituie 
plăcerea obişnuinţei şi cât anume plăcerea neobişnuinţei: eu 
cred în acea plăcere interioară activă, nouă şi tânără, care zi 
de zi trezeşte o convingere rodnică, în plăcerea ce tinde către 
un scop mai înalt şi care vrea şi mijloacele pentru aceasta : 
în timp ce, pas cu pas, ajungem mai departe, de la un neobiş¬ 
nuit la alt neobişnuit: întocmai ca un alpinist. 

Care este, în epoca noastră, fundamentul supra-aprecierii 
antichităţii încât pe aceasta se construieşte întreaga cultură 
modernă ? Unde se află originea acestei plăceri ? de ce acor¬ 
dăm antichităţii această preferinţă ? 

Cred că în această cercetare mi-am dat seama că întreaga 
filologie, adică toată existenţa şi puterea sa actuală, se situea- 

ză pe aceeaşi bază ca şi prestigiul antichităţii, acest important 
mijloc de educaţie. Filologia (das Philologenthum), ca profe- 
soralitate (das Lehrerthum), exprimă precis un punct de vede¬ 
re dominant, asupra valorii antichităţii şi asupra celui mai 
bun mijloc de educaţie. Acest gând coqţine în sine două pro¬ 
poziţii ; în primul rând: orice educaţie mai înaltă trebuie să 
fie educaţie istorică, în al doilea rând : situaţia istoriei greceşti 
şi romane este alta decât a celorlalte întrucât ea e clasică. 
Astfel, cel care cunoaşte această istorie devine învăţător. Nu 
' examinăm aici prima propoziţie, dacă educaţia mai înaltă trebuie 
să fie istorică, ci numai pe a doua: întrucât este ea clasică ? 

în legătură cu aceasta există câteva prejudecăţi foarte răs¬ 
pândite. 

în primul rând, aceea care se află în conceptul sinonim 
de „studii umaniste”: antichitatea este clasică întrucât consti¬ 
tuie şcoala umanului. 

în al doilea rând: antichitatea este clasică întrucât este 
luminata. 


127. 

Sarcina oricărei educaţii este aceea de a transforma o 
acţiune conştientă într-una mai mult sau mai puţin inconştien¬ 
tă : într-un asemenea înţeles istoria omenirii constituie educa¬ 
ţia sa. Dar, în felul acesta, în mod inconştient, filologul 
practică o mulţime de activităţi: odată aş vrea să cercetez în 
ce măsură puterea sa, adică acţiunea sa instructivă, este re¬ 
zultatul acţiunii cândva conştiente dar pe care, tot mai mult, 
abia dacă o resimte ca atare : dar acest caracter conştient s-a 
datorat unor prejudecăţi. Puterea sa de acum se sprijină pe 
aceste prejudecăţi; de exemplu: supra-aprecierea dată lui ra- 
tio de Bentley 9 , Hermann 10 . Prejudecăţile reprezintă cum spu¬ 
ne Lichtenberg", instinctele artistice ale omului. 

128. 

Este un lucra dificil de justificat această situaţie privilegiată de 
care se bucură antichitatea : căci ea s-a născut din prejudecăţi. 

1. Necunoaşterea celorlalte antichităţi. 

2. Din falsa idealizare că ea constituie umanitatea însăşi, 
pe când, desigur, inzii şi chinezii au fost mai umani. 

3. Din obscuritatea de maestru de şcoală. 

4. Din admiraţie tradiţională care porneşte din antichitatea însăşi. 

5. Din contrazicerea sau susţinerea bisericii creştine. 

6. Din impresia care s-a format prin munca ce a durat 
timp de secole, a filologilor, şi caracterul muncii lor: este 
vorba, desigur, de mine de aur, crede spectatorul. 

7. De la ea am învăţat deprinderile şi ştiinţa. Şcoala pre¬ 
mergătoare ştiinţei. 

însumându-le pe toate : în parte din ignoranta, false preju¬ 
decăţi, concluzii înşelătoare, de asemenea din interese de or¬ 
din, acela al ordinului filologilor. 

Avantajul antichităţii este asigurat şi de acei artişti care în 
mod involuntar au făcut din măsura recunoscută şi din so- 
phrosyne o caracteristică a întregii antichităţi. Forma pură. La 
fel scriitorii. 

Antichitatea este privilegiata ca istorie abreviată a omeni¬ 
rii, ca şi cum aici ar fi vorba de o formare autohtonă, prin 
care orice lucru ce devine să poată fi cercetat. 

Cauzele acestei situaţii privilegiate au fost treptat înlătura¬ 
te, într-adevăr, una după alta, şi chiar dacă filologii nu vor 
să observe aceasta, cei care stau pe dinafară o resimt în mo¬ 
dul cel mai puternic cu putinţă. A acţionat istoria; apoi ştiin¬ 
ţa limbii a pricinuit cea mai mare diversiune, ba chiar 
•dezertare, în rândul filologilor. Numai şcoala le mai aparţine ; 
dar oare până când ! în forma sa de până acum, filologia se 
află pe moarte : i s-a luat pământul de sub picioare. Este foar¬ 
te îndoielnic dacă mai rămâne la fel ordinul filologilor: în 
orice caz, ar deveni o specie pe cale de dispariţie. 

129. 

(Poziţia de o importanţă specifică a filologului: un întreg 
ordin căruia i-a fost încredinţat tineretul şi care trebuie să 
cerceteze o antichitate specială. Evident, cea mai mare greuta- 

te se pune pe această antichitate. Dar, dacă am fi apreciat 
îritr-un fel fals antichitatea, atunci, dintr-o dată, ne-ar lipsi 
fundamentul pentru poziţia plină de măreţie a filologului, in 
orice caz, antichitatea a fost apreciată într-un mod foarte dife¬ 
ră şi după aceasta s-a modificat, cu fiecare ocazie, şi apre- 
' cierea dată filologului. Acest ordin şi-a tras puterea din acele 
prejudecăţi durabile, care au fost create în favoarea antichită¬ 
ţii. Aceasta este de arătat.) 

Filologul simte acum că, dacă, în sfârşit, aceste prejude¬ 
căţi ar fi în mod fundamental contrazise şi antichitatea ar fi 
reprezentată în mod adecvat, atunci, dintr-o dată, ar dispărea 
şi această prejudecată favorabilă lui. Deci, este un interes de 
ordin a nu îngădui să iasă la suprafaţă nişte opinii mai cla¬ 
re cu privire la antichitate: mai ales acea opinie după care 
antichitatea, în sensul cel mai strâns al cuvântului, te face 
inactual. 

în al doilea rând: este interesul ordinului filologilor să 
nu se ajungă la o idee mai înaltă privind meseria de profe¬ 
sor decât aceea căreia pot ei să-i corespundă. 

130. 

Este de sperat că se găsesc şi unii care resimt ca o pro¬ 
blemă de ce tocmai filologii trebuie să fie profesorii tineretu¬ 
lui mai nobil. Poate că nu va fi întotdeauna aşa. - Căci, în 
sine, ar fi cu mult mai natural dacă tineretul ar fi educat pe 
baza unor principii fundamentale din geografie, ştiinţele natu¬ 
rii, economie naţională, ştiinţe sociale, dacă, în mod treptat, 
în sfârşit, ar fi condus la cercetarea vieţii şi doar mai târziu 
i s-ar înfăţişa epocile cele mai remarcabile ale trecutului. 
Astfel, cunoaşterea antichităţii ar fi ultima pe care o achi¬ 
ziţionează omul: oare, în educaţie, această poziţie a antichi¬ 
tăţii este mai onorabilă sau numai cea obişnuită ? 
Deocamdată, este folosită ca propedeutică în gândire, vorbire, 
scris; a fost un timp, când a constituit conţinutul cunoştinţe¬ 
lor lumeşti şi cu învăţarea sa se urmărea atingerea aceluiaşi 
lucru ce s-ar obţine tocmai prin planul de studiu descris mai 

sus (care a fost transformat tocmai corespunzător cunoştinţe¬ 
lor avansate ale epocii.) 

Deci, ş-a schimbat, în întregime, intenţia interioară a în¬ 
văţământului filologic; odinioară, aceasta a fost educaţia ma¬ 
terială, acum numai cea formală. 

131. 

Dacă sarcina filologului este educaţia formală, atunci el 
trebuie să predea mersul, dansul, vorbirea, cântatul, comporta¬ 
mentul şi conversaţia : şi, aproximativ, tocmai pe acestea le-au 
şi învăţat tinerii de la educatorii formali ai celui de-al doilea 
şi al treilea veac. Acum, în schimb, ne gândim întotdeauna 
numai la educarea omului ştiinţific, şi aici, „formal” înseamnă 
doar atât: a gândi şi a scrie şi abia dacă a vorbi. 

132. 

Dacă sarcina gimnaziilor este de a ne forma pentru ştiin¬ 
ţă, atunci, acum pot spune: ştiinţele au ajuns atât de atotcu¬ 
prinzătoare încât gimnaziile nu ne mai pot oferi o pregătire 
pentru nici una din ştiinţe. Din aceasta urmează că ele tre¬ 
buie să ne pregătească, în general, adică pentru toate ştiinţele, 
aceasta înseamnă în vederea ştiinţificităţii (Wissenschaftli- 
chkeit) - şi în acest scop servesc studiile clasice! Ce salt 
minunat! O justificare plină de disperare ! Ceea ce există tre¬ 
buie să fie adevărat chiar şi atunci când am recunoscut deja 
cu claritate că adevărul său de până acum, care i-a servit 
drept fundament, a devenit între timp neadevăr. 

133. 

Aşteptăm dexterităţi din preocuparea cu anticii: mai de¬ 
vreme, de exemplu, cunoaşterea scrisului şi vorbitului. Dar' ce 
aşteptăm acum! Gândire şi deducţie. Dar, aceasta o putem 
învăţa nu de la antici ci, cel mai mult, din exemplul antici¬ 
lor, prin mijlocirea ştiinţei. în plus, însă, orice raţionament 
istoric este destul de condiţionat şi nesigur; ar trebui să pre¬ 
ferăm pe cel din ştiinţele naturale. 

134 . 


Cât priveşte simplitatea antichităţii situaţia este aceeaşi ca 
şi cu simplitatea stilului; acesta este cel mai important lucru 
pe care l-am recunoscut şi pe care trebuie să-l imităm dar, 
.de asemenea, şi ultimul. Să ne gândim doar că proza clasică 
a grecilor este de asemenea un rezultat târziu. 

135. " 

Ce batjocură a „studiilor umanistă’ se află în aceea că ele 
au fost numite de asemenea şi belles letlres (bellas litteras). 

136. 

Argumentele lui Wolf, după care nu este permis să-i adu¬ 
cem pe egipteni, evrei, perşi, şi alte popoare orientale la un 
numitor comun cu grecii şi romanii: „Aceia nu s-au ridicat 
deloc sau numai cu câteva trepte deasupra acelui fel de cul¬ 
tură pe care .ar trebui să-l numim ordşenizare prin încetăţeni- 
re (biirgerliche Policirung) sau civilizaţie în opoziţie cu 
cultura mai înaltă, propriu-zisă, spirituală. ” Prin aceasta, 
înţelegem, imediat, cultura spirituală şi literară : La un popor 
organizat în mod fericit aceasta a început mai devreme decât 
ordinea şi pacea vieţii exterioare («Civilizaţia*)”. Apoi, orientul 
asiatic cel mai îndepărtat („asemănător acelor indivizi care nu 
lasă ca curăţenia, decenţa şi confortul locuinţei, îmbrăcăminţii şi 
mediului lor înconjurător să fie ştirbit în orice privinţă, dar nu 
resimt niciodată nevoia unui iluminism mai înalt”) este aşezat 
faţă în faţă cu grecii („la greci, chiar şi la cei mai educaţi din 
Attica, într-un mod demn de admiraţie, se petrece tocmai con¬ 
trariul, ei au neglijat ca fiind lipsit de importanţă ceea ce noi, 
în posesia iubirii noastre de ordine, ne-am obişnuit să conside¬ 
răm, în general, ca fundamentul perfecţionării spirituale”). 

137. 

Şi terminologia noastră o dovedeşte deja cât de înclinaţi 
suntem să măsurăm în mod greşit pe cei antici: de exemplu, 

concepţia exagerat literara sau, cum spune Wolf, despre 
„Istoria interioară a erudiţiei antice”, pe care o numeşte şi 
„ istoria iluminismului savant”. 

138. 

Anticii, după Goethe, „îi aruncă în disperare pe discipolii 
lor zeloşi”. Voltaire spunea : „Dacă admiratorii lui Homer ar 
fi sinceri, ar recunoaşte plictiseala pe care favoritul lor le-o 
provoacă atât de des”. 


139. 

Cauza adâncă a sterilităţii culturii modeme constă, în esen¬ 
ţă, în relaţia noastră faţă de antichitate: căci întregul nostru 
concept modem de cultură provine de la romanii elenizaţi. 
Trebuie să facem o deosebire în antichitatea însăşi: în timp 
ce cunoaştem unilateral perioada sa productivă, am şi con¬ 
damnat deja întreaga cultură alexandrino-romană. însă totoda¬ 
tă condamnăm şi întreaga noastră relaţie faţă de antichitate 
şi împreună cu ea şi filologia noastră. 

140. 

De multă vreme, germanii duc o luptă împotriva antichită¬ 
ţii, adică împotriva culturii elene : este cert că tocmai ceea ce 
este mai bun şi mai adânc la germani îi face să se zburleas¬ 
că. însă punctul principal este, deci, acesta : asemenea împo¬ 
trivire se justifică numai dacă avem în vedere cultura 
romanizată ; dar aceasta este, deja, prăbuşirea unei culturi cu 
mult mai adânci şi mai nobile. împotriva sa, germanii se răz¬ 
boiesc nejustificat. 


141. 

Carol cel Mare a transplantat cu putere umanismul în 
timp ce împotriva păgânilor a adoptat, în schimb, mijloacele 
de constrângere cele mai aspre cu putinţă. Mitologia antică a 
fost propagată, cea germană a fost tratată ca o crimă. Cred 


71 



că faptul acesta a avut la bază sentimentul că creştinismul şi-ar 
fi încheiat socotelile cu religia antică : aceasta nu mai îngro¬ 
zea, însă era folosită cultura antică ce se sprijinea pe ea. Lu¬ 
mea zeilor germani însă înfricoşa. Aici, ceea ce s-a 
transplantat a fost, desigur, marea exterioritate în concepţia 
despre antichitate, aproape numai aprecierea deprinderilor şi 
înclinaţiilor formale. Trebuie să le spunem cu numele acelor 
puteri care au împiedicat o privire mai adâncă a antichităţii. 
Mai întâi, cultura antică este folosită ca forţa de atracţie 
pentru acceptarea creştinismului: ca un fel de acont Ia con¬ 
vertire. îndulcire, pentru a fi sorbită otrava. Apoi, a fost ne¬ 
voie de cultura antică drept mijloc ajutător, a fost o armă 
pentru apărarea spirituală a creştinismului. în acest sens, nici 
Reforma nu s-a putut dispensa de studiile clasice. în schimb, 
Renaşterea se apucă de studiile clasice într-un fel mai clar, 
dar fără îndoială şi într-un fel mai anti-creştin: ea arată o 
trezire a respectului, în sud, la fel ca şi Reforma, în nord. 
Desigur, nu s-au putut suporta reciproc, căci o simpatie mai 
serioasă pentru antichitate te face păgân. Biserica a reuşit să 
dea studiilor clasice, în totalitatea lor, o turnură inofensivă; 
s-a descoperit filologul ca savant, care altminteri este preot 
sau aşa ceva. Pe terenul Reformei s-a reuşit, de asemenea, o 
castrare a savantului. De aceea, este demn de atenţie Frie- 
drich August Wolf, căci el a eliberat ordinul de disciplina 
teologiei: dar, fapta sa nu a fost înţeleasă în întregime, fiind¬ 
că nu a fost dezvoltat un astfel de element ofensiv şi activ 
ca la poeţii filologi ai Renaşterii. Eliberarea a fost nu spre 
binele oamenilor ci al ştiinţei. 

142. 

într-adevăr, umanismul şi iluminismul au condus antichita¬ 
tea în luptă ca pe un asociat: astfel, este firesc ca duşmanii 
umanismului să atace antichitatea. Numai că antichitatea umaniş¬ 
tilor a fost rău cunoscuta şi în întregime falsificată; văzând lu¬ 
crurile mai clar, dimpotrivă, ea oferă un argument contra 
umanismului, a naturii umane în mod fundamental bună ş.c.l. 

Adversarii umanismului se află în.eroare când împreună cu acesta 
luptă contra antichităţii: aceasta le este, de fapt, un puternic aliat. 

143. 

Este atât de dificil să se resimtă ceva din antichitate; tre¬ 
buie să ştim aştepta până când auzim ceva din ea. Acel soi 
de omenesc pe care ni-1 dezvăluie antichitatea nu poate fi 
confundat cu umanul. Această contradicţie trebuie reliefată: 
necazul filologiei este acela că vrea să recupereze prin con¬ 
trabandă umanul; atenţia oamenilor tineri este îndreptată asu¬ 
pra sa numai pentru ca ei să fie umani. Eu cred că pentru a 
atinge aceasta este suficientă o mare doză de istorie! Conştiin¬ 
ţa dură de sine este înfrântă dacă urmărim cum se schimbă 
lucrurile şi judecăţile de valoare. - Omenescul rezidă la greci 
într-o anumită naivitate prin care la ei se dezvăluie pe sine 
omul, statul, arta, comunitatea, dreptul războiului şi cel internaţio¬ 
nal, relaţia sexuală, educaţia, partidul; întocmai acelaşi omenesc 
ca pretutindeni, care se manifestă Ia fiecare popor, dar la ei atât 
de mascat şi într-un mod aşa de inuman încât este indispensabil 
pentru învăţătură în plus, ei au produs cea mai mare cantitate de 
individualităţi - de aceea ei oferă atâtea învăţăminte cu privire la 
om ; un bucătar grec este mai bucătar decât oricare altul. 


Deplâng o asemenea educaţie care nu a ajuns să-I înţelea¬ 
gă pe Wagner, unde Schopenhauer sună grosolan şi fals ; o 
asemenea educaţie este greşită. 

145. 

Ultima consemnare a începutului. 

II faul dire la veriti et s’immoler . 13 

(Voltaire) 

Să admitem că există asemenea spirite, mai libere şi mai 
cumpătate, care ar fi nemulţumite cu acea cultură ce este 

acum Ia modă şi care ar aşeza-o înaintea scaunului lor de ju¬ 
decată : oare cum li s-ar putea adresa acuzatul ? Înainte de 
toate astfel: „Fie că aveţi, fie că nu aveţi dreptul de a acu¬ 
za, nu vă conformaţi mie ci plăsmuitorilor mei; datoria lor 
este de a mă apăra, mie îmi aparţine dreptul tăcerii, căci 
sunt numai creaţia lor, nimic altceva.” Apoi i-ar introduce pe 
plăsmuitori : şi între ei am putea arunca o privire asupra unui 
ordin întreg, ordinul filologilor. Acest ordin constă, pe de o 
parte, din asemenea oameni, care îşi folosesc cunoştinţele do¬ 
bândite x cu privire la antichitatea greco-romană pentru a educa 
cu ele tineri de treisprezece-douăzeci de ani, apoi din aceia a 
căror sarcină este de a forma, mereu, astfel de profesori, deci 
să fie educatorii educatorilor; primul tip de filolog este pro¬ 
fesorul de gimnaziu, al doilea profesorul universitar. Primilor 
li se dau pe mână tineri aleşi, a căror capacitate şi sentimen¬ 
te mai nobile sunt observabile la timpul potrivit şi pentru 
educarea cărora părinţii pot să consacre din abundenţă timp 
şi bani; dacă li s-ar încredinţa şi alţii, dintre aceia care nu 
corespund acestor trei condiţii, atunci, stă la îndemâna profe¬ 
sorului să-i respingă. Al doilea tip, care constă din filologi 
universitari, acceptă oameni tineri care simt că se consacră 
celei mai sublime şi pretenţioase meserii, ca profesori şi for¬ 
matori ai neamului omenesc; iarăşi stă în puterea lor să se 
descotorosească de cei care se. îmbulzesc fără a avea loc. Da¬ 
că, apoi, judecăm, cultura unui timp, este sigur că filologii 
vor fi puternic atacaţi: sau, de fapt, ei vor, cu raţiunea lor 
confuză, tocmai această rea cultură, întrucât o consideră drept 
bună, sau, nu vor, pentru că sunt prea slabi spre a aduce 
mai binele pe care ei îl recunosc ca fiind valabil. Sau, vina 
lor stă în imperfecţiunea înţelegerilor, sau în neputinţa voinţei 
lor. în primul caz, ei ar spune că nu ştiu altceva mai bun, în 
al doilea, că nu sunt capabili de mai bine. întucât, însă, filo¬ 
logii educă, mai ales, cu ajutorul antichităţii greco-romane, defi¬ 
cienţa înţelegerii, pe care am presupus-o în. primul caz, s-a 
dezvăluit prin aceea că antichitatea nu este înţeleasă: iar în 
al doilea rând că, pe nedrept, aşază antichitatea ca şi instru¬ 
mentul, chipurile, cel mai important, în contemporaneitate, 

fiindcă ea nu educă defel sau acum deja nu mai educă. Da¬ 
că, dimpotrivă, le reproşăm neputinţa voinţei lQr, atunci ar 
avea perfectă dreptate dacă ar atribui antichităţii importanţă şi 
putere educativă, însă cu menţiunea că nu ei ar fi instrumen¬ 
te potrivite cu ajutorul cărora antichitatea . ar putea să arate 
această putere: sau, ar fi pe nedrept învăţători şi ar trăi într-o 
situaţie mincinoasă : dar atunci cum au nimerit în ea ? Pentru 
că s-au legănat pe ei înşişi în iluzii cu privire la sine şi cu 
privire la destinaţia lor. Pentru ca să-i considerăm părtaşi la 
cultura inferioară a prezentului, diferitele posibilităţi ale vino¬ 
văţiei şi nevinovăţiei lor s-ar putea concentra, astfel, într-o 
singură propoziţie: dacă vrea să-şi dovedească nevinovăţia, 
filologul trebuie să înţeleagă trei lucruri: antichitatea, con¬ 
temporaneitatea, pe sine însuşi; este vinovat atunci când nu 
înţelege fie antichitatea, fie contemporaneitatea, fie pe el în¬ 
suşi. 


3. FILOLOGII 

146. 

Nu este adevărat că numai din antichitate se poate dobân¬ 
di educaţie. Un anumit fel, este adevărat, se poate, dar ceea 
ce astăzi se numeşte cultură, aceasta nu. Cultura noastră se 
întemeiază numai pe un studiu în întregime castrat şi minci¬ 
nos al antichităţii. Ca să ne convingem cât de lipsit de in¬ 
fluenţă este acest studiu să-i privim doar pe filologi: ei 
trebuie educaţi cel mai mult de antichitate. 

147. 

Naşterea filologului. în faţa unei mari opere de artă se 
află întotdeauna un contemplator, care nu numai că îi simte 
acţiunea dar ar vrea să o şi eternizeze. La fel se întâmplă 
aceasta şi în cazul unui stat mare, pe scurt, cu tot ceea ce îl 
înalţă pe om. în felul acesta, filologii vor să eternizeze in¬ 
fluenţa antichităţii: de aceasta sunt capabili ca artişti imitatori 
Şi nu ca nişte oameni care ar retrăi ceva ? 

148 . 


Cauza declinului filologilor-poeţi se află, în bună parte, în 
coruperea lor personală; acest tip creşte, în continuare mai 
departe şi asemenea fenomene sunt, de exemplu, Goethe şi 
Leopardi. în spatele lor ară filologii-savanţi pun. Întreg acest 
tip îşi află obârşia în sofiştii celui de-al doilea secol. 

149. 

O, ce istorie este istoria filologiei! Ştiinţa de cabinet pe 
cât posibil cea mai dezgustătoare, leneşă, retragere inactivă, 
umilinţă speriată. - Oare cine a fost cât de cât liber? 

150. 

Dacă trecem în revistă istoria filologiei ne atrage atenţia 
cât de puţini sunt oamenii cu adevărat capabili care au culti¬ 
vat-o. între cei -mai cunoscuţi se află câţiva care şi-au distrus 
raţiunea prin erudiţie, iar dintre aceştia cei mai inteligenţi nu 
şi-au ştiut folosi raţiunea la nimic altceva decât sS înţepe 
ţânţarul. Este o istorie tristă şi nici o altă ştiinţă, cred eu, nu 
este atât de zgârcită cu talentele. Paralizaţii cu spiritul şi-au 
găsit căluţul lor de lemn în despicarea firului în patru. 

Eu prefer să scriu ceva care merită să fie citit întocmai 
cum filologii îşi citesc scriitorii, încolăcindu-se în jurul unui 
autor. Şi în general - chiar şi cea mai mică creaţie este mai 
presus decât a vorbi despre creaţie. 

151. 

Primul tip de filolog este profesorul de scris-citit şi corec¬ 
torul. 


152. 

Friedrich August Wolff îşi amintea odată cât de temători 
şf anemici au fost primii paşi pe care i-au făcut strămoşii 
noştri în interesul constituirii ştiinţei, cum până şi clasicii la- 

tini au trebuit introduşi pe piaţa universitară sub tot felul de 
pretexte, ca ceva marfă suspectă; în catalogul, de prelegeri al 
Universităţii din Gottingen pe anul 1737, J.M. Gesner anunţă 
astfel odele lui Horaţiu : Ut imprimis, quid prodesse in seve- 
rioribus studiis possint, ostendat”. 14 

153. 

Mă bucur că citesc aceasta la Bentley: Non tam grande 
pretium emendatiunculis meis statuere soleo, ut singularem 
aliquam gratiam inde sperem aut exigam”.' 5 

Newton s-a mirat cum astfel de oameni ca Bentley şi Ha- 
re s-au iuat de păr din cauza unei căiţi de comedii (căci 
amândoi au fost purtători ai demnităţii teologale). 

154. 

Bentley îl aşează pe Horaţiu în faţa unui asemenea scaun 
de judecată, pe care ar fi trebuit să-l respingă. Acea admira¬ 
ţie pe care un bărbat cu minte pătrunzătoare o culege ca fi¬ 
lolog se află în legătură cu raritatea agerimii raţiunii la 
filologi. în cazul lui Horaţiu există în procedură ceva şcolă¬ 
resc, numai că trebuie să-l taxăm nu pe Horaţiu însuşi, ci pe 
legatarii săi testamentari ; în realitate, ea îl priveşte în întregi¬ 
me pe Horaţiu. Mi se pare sigur că dacă unul a scris numai 
un singur rând, care merită să fie comentat, învăţaţii posteri¬ 
tăţii, marii critici îi vor cântări meritul. Filologul este profund 
modest. Corectarea textelor constituie o muncă amuzantă, o 
rezolvare de cuvinte încrucişate pentru un savant, dar nu ar 
trebui să vedem în ea un lucru prea important. Este rău dacă 
antichitatea ne-ar vorbi mai puţin clar, pentru că un milion 
de cuvinte i-ar sta în cale ! 


155. 

Un învăţător i s-a adresat astfel lui Bentley: „Maestre, 
fac din nepotul Dumneavoastră un savant tot atât de mare cum 
sunteţi Dumneavoastră”. „Cum adică ?” - a spus Bentley. „Nu¬ 
mai dacă eu aş uita mai mult decât tu ai ştiut vreodată 


77 



156 . 


Excepţionala sa fiică, Ioana, l-a compătimit pe Bentley că 
pierde atât de mult timp şi talent în critica unor opere străine 
în locul unor compoziţii independente. Bentley a ascultat un 
timp ca şi pierdut în sine argumentele fiicei sale şi, în cele 
din urmă, a spus că observaţia este în întregime la locul ei; 
el însuşi simte că poate ar fi trebuit să folosească şi într-un 
alt fel înzestrarea pe care i-a dat-o natura ; însă, mai înainte, 
a făcut ceva pentru lauda lui Dumnezeu şi spre binele seme¬ 
nilor săi (se gândea la opera sa Confutation of Atheism) ; du¬ 
pă aceasta, însă, geniul vechilor păgâni a fost acela care l-a 
ademenit la sine, şi în disperare, pentru a ajunge la înălţi¬ 
mea lor pe altă cale. le-a sărit pe umeri ca, în felul acesta, 
să se uite peste capurlor. 


157. 

în cea mai mare parte a vieţii sale, spune Wolf, atât ca 
literat cât şi ca om, Bentley a fost rău cunoscut şi persecutat 
sau lăudat cu totul răuvoitor. 

„Către sfârşitul vieţii sale, ca mai înainte pe atâţia alţii 
care îi semănau, şi pe Markland 16 l-a apucat antipatia faţă 
de price glorie savantă, înt-atâta încât mai multe din lucră¬ 
rile sale, îndelung elaborate, în parte le-a împrăştiat, în 
parte le-a ars.” 

Wolf spune : „peste tot, este prea puţin ceea ce se dobân¬ 
deşte ca hrană spirituală dintr-o erudiţie bine digerată”. 

De fapt, în timpul tinereţii lui Winckelmann, 17 în serviciul 
comun al disciplinelor aducătoare de pâine, nici nu exista stu¬ 
diul filologic - anticii erau citiţi şi explicaţi pentru o mai 
bună pregătire în comentarea Bibliei şi a lui Corpus Juris u . 

158. 

Wolf a considerat înălţarea la viziunea mare şi generală a 
întregului, la deosebirea plină de sens a progreselor în artă şi 
în diferitele stiluri drept floarea cercetărilor istorice. Dar, 

Wolf recunoaşte că lui Winckelmann i-a lipsit acel talent mai 
comun, critica filologică, respectiv aceasta nu a devenit în el 
cu adevărat activă : „un amestec rar de rigiditate spirituală şi 
grijă neliniştită, meschină, pentru sutele de lucruri neimportan¬ 
te în sine, un foc ce animă totul, înghiţind amănuntul şi un 
dar al divinaţiei care, pentru cel neiniţiat, nu este decât cura¬ 
tă supărare”. 


159 . 

Wolf atrage atenţia că antichitatea cunoaşte doar acele 
teorii ale oratoriei şi poeticii care uşurau producerea de tex~ 
vai şi artes ' 9 care au format adevăraţi oratori şi poeţi: „în¬ 
trucât astăzi, în curând, vom avea asemenea teorii după care 
se poate crea un discurs sau o poezie la fel de puţin ca o 
furtună pe baza brontologiei ”. 20 

160 . 

Ciudat, cum îi judecă Wolf pe amatorii cunoştinţelor de 
filologie clasică: „Dacă ar fi de la naştere înzestraţi cu acea 
capacitate naturală care este înrudită cu spiritul celor antici 
sau ar fi sensibili în ceea ce priveşte transpunerea cu uşurin¬ 
ţă în moduri de gândire şi situaţii de viaţă străine, atunci, 
desigur, ei ar dobândi prin această cunoaştere pe jumătate a 
celor mai buni scriitori mai mult din bogăţia plină de forţă, 
a naturii lor, din marele exemplu al gândirii şi acţiunii aces¬ 
tora decât cei mai' mulţi dintre aceia care s-au oferit, pe toa¬ 
tă viaţă, să-i interpreteze”. 


161 . 

„în cele din urmă, au voie să ajungă la acea cunoaştere 
adevărată şi desăvârşită numai acei puţini, care, dotaţi cu ta¬ 
lent artistic, înarmaţi cu erudiţie, se folosesc de cea mai bună 
ocazie să-şi procure în practică şi în teorie cunoştinţele tehni¬ 
ce necesare”. Wolf. Adevărat! 

162 . 


Recomand ca în locul stilului latin să fie promovat cel 
grecesc, urmând în mod deosebit exemplul lui Demostene : 21 
simplitate ! Trebuie să se facă trimitere la Leopardi care este, 
probabil, cel mai mare stilist al secolului. 

163 . 

„Cultură clasică !” Dar ce vedem! Aceasta este ceva care 
nu aduce nimic afară de scutirea de serviciul militar şi titlul 
de doctor! 


Când văd cât de mult. sprijină acum orice stat cultura cla¬ 
sică, spun: „cât poate fi ea de inofensivă” şi apoi „ce folosi¬ 
toare poate fi!” Ea procură acestor state gloria de a se 
prezenta ca partizanii „educaţiei libere”. Să-i privim însă nu¬ 
mai pe filologi pentru a aprecia corect această „libertate”. 

165 . 

Cultură clasică ! Ba, dacă ar fi numai atâta păgânism cât 
a găsit şi glorificat Goethe la Winckelmann - nu a fost ceva 
prea mult. Dar, la toate acestea se adaugă sau, mai degrabă, 
în miezul tuturor, mai tronează, în continuare, creştinismul to¬ 
tal neadevărat al epocii noastre - aceasta este pentru mine 
deja ceva prea mult şi trebuie să-mi uşurez situaţia prin ace¬ 
ea că odată voi da drumul dezgustului meu. Formal, se crede 
în caracterul vrăjitoresc al acestei „culturi clasice”. Dar, această 
cultură ar trebui să se afle, cel mai mult, tocmai în proprieta¬ 
tea acelora care cel mai tare declară antichitatea ca fiind a 
lor, filologii; dar ce este în aceştia clasic ? 

166 . 

Filologia clasică înseamnă cuibul celei mai superficiale 
iluminări; ea este folosită întotdeauna fără nici un respect, 

astfel că ajunge, pe zi ce trece, mai lipsită de influenţă. In¬ 
fluenţa sa nu constituie decât încă o iluzie în plus cu privire la 
omul modem. De fapt, este vorba numai de un ordin educativ, 
care nu constă din popi: în aceasta este interesat statul 

Folosul ei este epuizat până la ultima picătură, în timp 
ce, de exemplu, istoria creştinismului îşi arată încă puterea. 

167 . 

Acei filologi care vorbesc despre ştiinţa lor, niciodată nu 
coboară la rădăcini, niciodată nu văd filologia însăşi ca şi 
problemă. Rea conştiinţă ? sau lipsa ideilor ? 

168 . 

în discursurile despre filologie, dacă pornim de la filolo¬ 
gie, nu aflăm nimic, pură flecăreală; ca, de exemplu, opera 
lui Jahn 22 - Situaţia şi importanţa studiilor antice în Germa¬ 
nia. Nici un sentiment pentru ceea ce ar trebui apărat, ocrotit: 
vorbesc aşa asemenea oameni care nu s-au gândit, încă, deloc 
că ar putea fi atacaţi. 


169 . 

Filologii sunt asemenea oameni care folosesc sentimentul 
apăsător, pe care îl provoacă infirmitatea proprie omului mo¬ 
dem, pentru a câştiga cu el bani şi pâine. 

îi cunosc, eu însumi sunt unul dintre ei. 

170 . 

Filologii noştri se raportează la adevăraţii educatori ca şi 
şamanii sălbaticilor la adevăraţii doctori. Cum o să se mai 
mire un timp îndepărtat ! 


171 . 

Lipseşte din ei plăcerea propriu-zisă pentru trăsăturile pu¬ 
ternice şi crude ale antichităţii. Devin lăudători şi ajung prin 
aceasta de râs. 

172. 


Au uitat să se adreseze altor oameni şi, întrucât sunt inca¬ 
pabili să vorbească unor oameni mai în vârstă, nu pot face 
aceasta nici unora mai tineri. 


173. 

Când îi prezentăm pe greci tinerilor noştri, îi tratăm ca şi 
cum ar fi bărbaţi învăţaţi, copţi: Ce se potriveşte din esenţa 
elenităţii tinerilor în general ? în cele din urmă, rămâne ceea 
ce este formal, adică prezentarea ainănuntelor. Dar, oare sunt 
acestea cercetări potrivite pentru oameni tineri ? 

Deşi, din antichitate aducem în faţa tineretului totalitatea 
celor mai bune şi mai elevate reprezentări. Sau, totuşi nu ? 
Se vor accentua lecturile din antici. 

Eu cred că nu ne ocupăm de antici la un moment cores¬ 
punzător al vieţii. La sfârşitul anilor ’20, începe să se facă 
lumină. 


174. 

Există ceva de un respect scăzut în felul în care facem 
cunoscută tineretului antichitatea : mai rău, este nepedagogic; 
căci ce valorează cunoaşterea unor lucruri pe care tânărul nu 
este în stare să le respecte în mod conştient. Poate, el trebuie 
să înveţe să creadă şi de aceea eu nu vreau aceasta. 

175. 

Există lucruri asupra cărora ne luminează antichitatea, de¬ 
spre care nu mi-ar place să-mi spun cu uşurinţă părerea în 
mod public. 


176. 

Cu ajutorul celui mai mare exemplu trebuie lămurite oda¬ 
tă toate greutăţile studiului istoric. 

Cât de puţin se potrivesc cu grecii tinerii noştri. 

Consecinţele filologiei: anticipaţie orgolioasă 
cultură filistină 
superficialitate 

supraaprecierea scrisului şi cititului 
înstrăinarea de popor şi de nevoile poporului. 
Acest abur îi pătrunde bine pe toţi, pe filologi înşişi, pe 
istorici, filosofi şi jurişti. 

Tineretul trebuie să înveţe ştiinţe reale. 

La fel arte reale. 

Aşa va fi prezentă, mai târziu, pe drumul vieţii noastre şi 
exigenţa faţă de istoria reală. 

177 . 

Lipsa de omenie: Antigona 23 - însăşi, însăşi Ifigenia 24 lui 
Goethe. 

Lipsa iluminismului. 

Politica nu este înţeleasă de tineri. 

Poeticul: o anticipare rea. 


178 . 

Cunosc filologii prezentul ? Judecăţile lor despre epoca 
aceasta ca pericleică, rătăcirile judecăţii lor când vorbesc de¬ 
spre un Freytag 25 ca spirit congenial unui Homer ş.cJL; fuga 
.lor după literaţi, dacă aceştia au luat-o înainte. Renunţarea la 
sensibilitatea păgână, pe care tocmai Goethe o descoperă la 
Winckelmann ca trăsătură antică. 

179 . 

Cum stă situaţia cu filologii ne-o arată indiferenţa la apa¬ 
riţia lui Wagner. Ar fi putut învăţa mai mult decât datorită 
lui Goethe şi încă nu au aruncat nici o privire asupra lui. 
Aceasta, dovedeşte că nu sunt conduşi de o nevoie puternică : 
altfel, ar simţi unde este de găsit hrana lor. 

180. 


Wagner îşi stimează prea mult propria artă pentru a se 
ascunde într-un colţ precum Schumann. El sau se supune pu¬ 
blicului (Rienzi) sau îşi supune publicul. îl educă. Şi cei mici 
vor un public al lor, numai că îl caută cu mijloace neartisti- 
ce, de exemplu, presă, Hanslick 56 ş.c.l. 

181 . 

Wagner educă fantezia interioară a omului: generaţiile mai 
târzii vor fi martorii imaginilor. Poezia trebuie să premeargă ar¬ 
telor plastice. 


182 . 

Observ următoarele la filologi: 

1. Lipsa respectului faţă de antichitate. 

2. Moliciune şi oratorie, poate chiar apologie. 

3. Simplă istorizare. 

4. Iluzionare cu privire la sine. 

5. Desconsiderarea filologilor capabili. 

183 . 

în ochii mei, filologii constituie o societate conspirativă care 
vrea să educe tineretul cu ajutoml culturii antice; aş înţelege 
dacă această societate şi intenţiile sale ar fi criticate din toate 
părţile. Atunci, multe ar atârna de faptul să ştim ce înţeleg aceşti 
filologi prin cultura antică. Dacă, de exemplu, aş vedea că fac 
educaţie împotriva fiiosofiei şi muzicii germane, atunci aş lupta 
contra lor sau chiar şi împotrha culturii antice, întrucât aş arăta 
că filologii nu au înţeles cultura antică. Acum văd : 

1. Mari schimbări în cercul filologilor privitor la aprecie¬ 
rea culturii antice ; 

2. ceva în mod adânc nu este antic în filologii înşişi, o 
trăsătură de sclav; 

3. neclaritate în ceea ce priveşte cultura antică la care ne gândim; 

4. între mijloace, foarte multe sută greşite, de exemplu, eiudjţia; 

5. amalgamarea cu creştinismul. 

184. 

Dacă aceştia sunt învăţătorii, după aceasta, nu mai este de 
mirare că cultura epocii nu valorează nimic. Niciodată nu mă 
voi sustrage să prezint această incultură. Anume, tocmai în 
legătură cu acele lucruri pe care ar trebui să le învăţăm de 
la antichitate dacă, în general, putem aceasta, de exemplu, să 
scriem, să vorbim ş.c.l. 

185. 

Transmiterea mişcăiii înseamnă moştenire: aceasta trebuie spus 
în legătură cu felul în care grecii i-au influenţat pe filologi. 

186. 

Ceea ce vor filologii este în cel mai bun caz iluminism şi 
cultură alexandrină. Nu elenitate. 

187. 

Prin muncă harnică nu se poate obţine cu foiţa prea mult, 
dacă mintea este obtuză. Acei filologi care se năpustesc asu¬ 
pra lui Homer cred că îl pot constrânge. Antichitatea vorbeş¬ 
te cu noi, când are ea chef, nu noi. 

188. 

Dresajul moştenit de filologia de astăzi a produs o anumi¬ 
tă sterilitate în opiniile fundamentale; acestea duc înainte ştiin¬ 
ţa dar nu pe filologi. 


189. 

Există un fel de a te ocupa cu filologia şi el se întâlneşte 
frecvent: omul se aruncă sau va fi aruncat, fără a se gândi, 
asupra unui domeniu oarecare; de acolo, priveşte în dreapta 
şi în stânga, găseşte câte ceva bun şi nou - dar Ia o oră im¬ 
prudentă îşi adresează următoarele cuvinte: „La dracu, ce am 

eu de a face cu toate acestea?” între timp a îmbătrânit, s-a 
obişnuit, şi merge aşa, mai departe, la fel ca în căsătorie. 


Trebuie să menţionăm şi să apreciem ce efect a avut ştiinţa 
‘limbii asupra educaţiei filologilor de astăzi; este destul de 
inacceptabil pentru filologi că întrebările privitoare la începu¬ 
turile străvechi ale grecilor şi romanilor nu îi privesc pe ei: 
cum poate omul altera într-atâta până şi obiectul său. 

191 . 

Pe lângă nesiguranţă, adesea atât de adânc impusă prin 
divinaţie, se afirmă, din timp în timp, o dorinţă bolnăvicioa¬ 
să, aceea că vrem cu orice preţ să credem şi să fim siguri; 
de exemplu, faţă de Aristotel sau în descoperirea necesităţilor 
numerice - la Lachmann 21 aceasta este aproape o boală. 

192 . 


Consecvenţa pe care o apreciem la savanţi este pedanterie 
în raport cu grecii. 

193 . 


Grecii şi filologii 


Grecii 

- admiră frumosul 

- cultivă trupul 

- vorbesc bine 

- transfigurează religios 
lucrurile cotidiene 

- aud şi văd 

- adepţi ai simbolicului 

- bărbaţi liberi 

- au o privire curată 
asupra lumii 

- sunt pesimiştii gândirii 


Filologii 

- palavragii şi frivoli 

- creaturi diforme 

- gângavi 

- pedanţi avari, cărpănoşi 

- taie firul în patru şi 
bufniţe de noapte 

- incapabili de simbolic 

- sclavi plini de ardoare ai 
statului 

- creştini complicaţi 

- filistini 

194 . 


Istoria literară a lui Bergk 28 - nici măcar o scânteie a fo¬ 
cului grecesc şi a sensibilităţii greceşti nu se află în ea. 

195 . 

în programele şcolare, epoca noastră este, intr-adevăr, 
comparată cu cea a lui Pericle, oamenii se gratulează unii pe 
alţii pentru redeşteptarea sentimentului naţional, şi îmi amin¬ 
tesc de o parodie a discursului funebru al lui Pericle aparţi¬ 
nând lui G. Freytag, în care acest poet, născut în pantaloni 
călcaţi, înfăţişează fericirea pe care o simt bărbaţii, astăzi peste 
şaizeci de ani. Toate acestea sunt numai caricatură ! La fel, 
influenţa lor. Un adânc doliu, batjocură şi retragere rămâne 
aceluia care a văzut mai mult din ea. 

4. GÂNDURI DESPRE GRECI 


Sschimbând doar un singur cuvânt al lui Bacon de Veru- 
lam 29 , putem spune : Infimarum Grecorum virtutum apud phi- 
lologos laus est, mediarum admiratio, supremarum sensus 
nullus 30 . 


Dar cum poate fi slăvit şi glorificat un întreg popor! De. 
aceea avem şi la greci indivizii. 

198 . 

Şi la greci întâlnim multă caricatura, de pildă, în felul, 
cum cinicii se arată îngrijoraţi de fericirea lor proprie. 

199 . 

Pe mine mă interesează numai felul în care poporul se ra¬ 
portează la educaţia individului; într-adevâr, nu există nici o 
îndoială că la greci un anumit lucru se arată favorabil din 



punctul de vedere al dezvoltării individului, dar nu datorită 
bunătăţii, populare ci luptei împotriva instinctelor rele. 

Prin intermediul unor născociri potrivite, marea individua¬ 
litate poate fi educată cu totul altfel şi la un nivel mai înalt 
decât a fost educată până acum datorită întâmplării. Aici 
mai sunt încă speranţe: cultivarea omului important. 


Grecii sunt interesanţi şi nemaipomenit de importanţi pen¬ 
tru că au o mulţime întreagă de asemenea mari individuali¬ 
tăţi. Cum a fost cu putinţă aşa ceva ? Aceasta trebuie s-o 
studiem. 


201. 

Până acum istoria greacă a fost scrisă întotdeauna cu opti¬ 
mism. 


202. 

Puncte alese din antichitate : de exemplu puterea, focul şi 
elanul perceperii antice a muzicii prin prima odă pythică 31 , puri¬ 
tatea observaţiei istorice, recunoştinţa faţă de binefacerile cultu¬ 
rii, sărbători ale focului, sărbători ale cerealelor. înnobilarea 
geloziei, grecii ca poporul cel mai gelos. Sinuciderea, ura faţă 
de bătrâneţe şi sărăcie. Empedocle despre dragostea sexuală. 

203. 

Trup sănătos, ager, sens clar şi adânc în contemplarea lucru¬ 
rilor celor mai evidente, purtare liberă, bărbătească, credinţă în 
originea aleasă şi în educaţia bună, destoinicie războinică, gelo¬ 
zie în ’apuTrerjeiv M , plăcerea pentru arte, respectul timpului 
liber, simţul individualităţii libere, al simbolicului. 

204. 

Cultura spirituală a Greciei este aberaţia instinctului politic 
copleşitor al lui ’apioreijeiv. n<5Xio 33 -ul este cel care refuză 
cel mai mult noua cultură. Totuşi cultura a existat. 



Ce înseamnă dacă spun că, puse toate una peste alta, gre¬ 
cii au fost totuşi mai morali decât oamenii moderni? Felul 
cum în acţiunea lor se lasă văzut sufletul ne arată deja în si¬ 
ne că în ei nu a existat sfiiciune, că nu au avut o rea con¬ 
ştiinţă. Au fost mai deschişi, mai pătimaşi, cum sunt şi 
artiştii, îi însoţeşte aceeaşi naivitate copilărească; aşa se face 
că, în ciuda oricărui rău, există totuşi în ei ceva curat, ceva 
care îi aşează aproape de sfinţenie. Uimitor de multe indivi¬ 
dualităţi demne de luat în atenţie : nu întâlnim în aceasta o 
moralitate mai înaltă ? Dacă ne închipuim că un caracter se 
definitivează încet, atunci totuşi ce face cu putinţă, în cele 
din urmă, atât de multe individualităţi ? între altele, poate în¬ 
fumurarea, rivalitatea ? Posibil ! Puţină bucurie faţă de lucru¬ 
rile convenţionale. 


206. 

Grecii sunt geniul între popoare. 

Natură copilărească, creduli. 

Pasionali. Trăiesc în mod inconştient naşterea geniului. 
Duşmanii timidităţii şi ai insensibilităţii. Durere. Fapte fără 
nici o cauză. Felul în care privesc în interiorul mizeriei cu 
un temperament în mod genial vesel, strălucitor. înţelegere 
adâncă în conceperea şi clarificarea lucrurilor celor mai evi¬ 
dente (foc, agricultură). Mincinos, neistoric. Recunoaştere in¬ 
stinctivă a importanţei culturale a polisului; centrul şi 
periferia favorabile oamenilor mari (putinţa de a îmbrăţişa cu 
privirea o comunitate orăşenească dar şi posibilitatea de a se 
adresa acesteia ca întreg). Individul pe care polisul l-a ridicat 
la cea mai importantă putere. Invidie, gelozie, întocmai ca la 
oamenii geniali. 


207. 

La greci lipseşte luciditatea. Sensibilitatea exagerată, viaţă 
nervoasă şi cerebrală intensificată la maximum, violenţă şi 
pasionalitatea voinţei. 



208 . 


„A vedea necontenit în individual generalul, tocmai aceasta 
constituie trăsătura fundamentală a geniului”. Schopenhauer. 
Să ne gândim la Pindar. ş.c.l. După Schopenhauer, rădăcina 
cumpătării se află, înainte de toate, în claritatea cu care gre¬ 
cii se trezesc la realitate şi la ei înşişi, şi cu aceasta devin 
conştienţi de ele. 

„S epararea împinsă departe a voinţei şi a intelectului ’’ 
este caracteristică geniului la fel ca şi grecilor. 

„Fundamentul melancoliei, care însoţeşte geniul, se află în 
aceea că cu cât voinţa de a trăi este luminată de un intelect 
mai strălucitor, ea înţelege cu atât mai clar mizeria stării 
sale". Schopenhauer. La fel la greci. 

209 . 


Cumpătarea grecilor în ceea ce priveşte risipa simţurilor, în 
mâncare şi în băutură, şi plăcerile găsite în ele : jocurile olimpi¬ 
ce şi divinizarea lor - aceasta ne arată, de fapt, cum erau. 

In cazul geniului, „intelectul va arăta acele greşeli care, în 
mod obişnuit, nu lipsesc când o unealtă este folosită pentru 
ceea ce nu este făcută”. 

„Geniul devine, mai mult sau mai puţin nefolositor pentru 
viaţă întrucât abandonează voinţa, adesea, în momentul cel 
mai nepotrivit, ba chiar, în comportarea sa, aminteşte uneori 
de nebunie”. 


210 . 

Cât de mult contrastează romanii prin seriozitatea lor sea¬ 
că cu genialii greci! Schopenhauer: „Acea seriozitate de 
viaţă solidă, practică, pe care romanii o numesc gravitate, 
presupune că intelectul nu-şi părăseşte serviciul în slujba 
voinţei, pentru a rătăci pe un teren care nu îl priveşte.” 

211 . 

Ar fi fost un noroc cu mult mai mare dacă perşii şi nu 
romanii ar fi devenit stăpâni peste greci. 


90 



212 . 


Calităţile geniului fără geniu sunt cele pe care le întâlnim 
la grecul mediu, în esenţă, toate trăsăturile cele mai pericu¬ 
loase ale caracterului şi ale sufletului. 

213 . 

Geniul face tributar orice semitalent: astfel, perşii îşi tri¬ 
mit până şi ambasadorii lor la oracolele greceşti. 

214 . 

Cel mai fericit destin care poate fi oferit geniului este 
scutirea de orice activitate şi timpul liber; în felul acesta ştiu 
grecii să aprecieze. împotriva muncii! Romanii au numit nu- 
gar i 54 orice intenţie şi strădanie a grecilor. 

Nu există un drum de viaţă fericit al geniului, el stă în 
opoziţie şi luptă contra epocii sale. La fel şi grecii, nesigur, 
instinctiv, se străduiau (în polis) să-şi creeze un lăcaş sigur, 
în cele din urmă, totul s-a prăbuşit în politică. Au fost nevo¬ 
iţi să facă faţă în afară ; aceasta a devenit tot mai greu, iar 
în cele din urmă imposibil. 


215 . 

Cultura greacă se sprijină pe o relaţie de dominare în ca¬ 
re o clasă mică la număr stă în faţă cu de patru până la no¬ 
uă mii de ori atâţia sclavi. Cât priveşte masa, Grecia a fost 
o ţară locuită de barbari. De altfel, cum i-am putea socoti 
drept umani pe antici! Contrastul dintre geniu şi cel care-şi 
cerşeşte pâinea, cel pe jumătate animal ce trage la jug şi poar¬ 
tă povara. Grecii credeau în diferenţa dintre specii. Schopen- 
hauer se miră de ce naturii nu i-a făcut plăcere să descopere 
două specii deosebite. 

Barbarul se raportează la grec ca şi „scoica lipită de stân¬ 
că, nevoită să aştepte tot ceea ce îi aduce întâmplarea, faţă 
de animalul care se mişcă liber, sau chiar înaripat”. O imagi¬ 
ne schopenhaueriană. 

216. 


Grecii ca singurul popor genial al istoriei universale; 
astfel se prezintă şi ca elevi (als lemende); ei se pricep cel 
ma; bine să înveţe, şi ceea ce au preluat de la alţii nu au 
folosit numai drept decor şi zorzoane precum romanii. 

Polisul constituie o descoperire feniciană, până şi în aceas¬ 
ta grecii au fost nişte imitatori. Timp îndelungat şi-au însuşit 
ca diletanţi bine dispuşi câte ceva' din toate ; până şi Afrodita 
este feniciană. Nici ei nu neagă că au lucruri importante neo¬ 
riginale. 


217. 

Forma cea mai fericită şi mai comodă a situaţiei social- 
politice se întâlneşte cel mai puţin la greci; acesta este sco¬ 
pul care pluteşte înaintea visătorilor noştri în ceea ce priveşte 
viitorul. Groaznic ! Cu cât mai mult spirit cu atât mai multă 
suferinţă (aşa cum o dovedesc grecii) - aceasta este măsura 
conform căreia trebuie să judecăm. Deci: cu cât mai multă 
prostie cu atât mai multă tihnă. în cultură, filistinul este crea¬ 
tura cea mai mulţumită de sine din câte au existat vreodată 
sub soare, pesemne că este un prost de-a binelea. 

218. 

Din duşmănia de moarte reciprocă a crescut polisul grec 
şi acel a’ifev ’apioreijeiv 33 . Elenitatea şi filantropia erau ad¬ 
versare, deşi, deja, anticii s-au flatat suficient unii pe alţii. 

- în lumea elenă învrăjbită, Homer este grecul pan-elen. Şi 
în Symposion ni se arată pofta de concurenţă a grecilor sub 
forma unei discuţii spirituale. 


219. 

Nimicirea reciprocă perfidă este de neocolit atâta timp cât 
fie şi măcar un singur JtdXig a vrut să trăiască, invidia sa 
faţă de tot ceea ce este mai înalt, lăcomia, zdruncinarea mo- 

ralităţii sale, degradarea în sclav a femeii, lipsa de scrupule 
în jurământ, crimă şi asasinat. 

Primejdioasa putere a stăpânirii de sine, de pildă, la cetă¬ 
ţean, la Socrale, ce era în stare de orice rău. 

220. 

Statul atenienilor a fost făcut nemuritor de simţul străluci¬ 
tor pentru ordine şi organizare ! Cei zece strategi ai Atenei! 
Nebunie ! Un sacrificiu prea mare pe altarul geloziei. 

221. 

Odihna spartanilor se află în sărbători, vânători şi războaie; 
viaţa lor de toate zilele era prea aspră. Statul lor, luat în to¬ 
talitatea sa, constituie totuşi o caricatură a polisului şi corupe¬ 
rea Helladei. Crearea spartanului perfect - dar cum este el 
măreţ dacă pentru crearea lui a fost nevoie de un stat atât de 
brutal. 


222. 

înfrângerea politică a Greciei constituie cel mai mare eşec 
al culturii: pentru că a adus la suprafaţă acea teorie îngrozi¬ 
toare conform căreia cultura poate fi ocrotită numai dacă sun¬ 
tem înarmaţi până în dinţi şi ne-am tras mănuşi de box. Al 
doilea mare eşec l-a constituit apariţia creştinismului: acolo 
forţa brută, aici raţiunea tâmpă au fost cele care au condus 
la victoria asupra geniului aristocratic al popoarelor. A fi fi- 
lo-eleni înseamnă : a fi adversari ai forţei brute şi ai raţiunii 
tâmpe. Sparta a pricinuit pieirea Helladei în măsura în care a 
constrâns Atena să acţioneze într-o confederaţie de state şi. să 
se dedice în întregime politicii. 

223 . 

Există domenii unde raţiunea nu provoacă decât tulburarea 
ordinii şi filologul, întrucât el nu are altceva, se pierde, şi nu 
vede niciodată adevărul; de exemplu, în studiul mitologiei 

greceşti. Fireşte, fantastul nu are nici o pretenţie : trebuie să 
avem fantezie greacă şi ceva din cucernicia greacă. Până şi 
poetul nu trebuie să fie consecvent cu sine şi, de altfel, 
consecvenţa este aceea cu care grecii se împacă în ultimul 
rând. 


224. 

Aproape orice divinitate greacă este multiplu stratificată : 
un strat ştă sub celălalt, când legate intim, când abia cimen¬ 
tate. Separarea lor ştiinţifică abia dacă îmi pare cu putinţă, 
pentru aceasta nu poate fi dată nici o metodă bună : deducţia 
sărăcăcioasă, pe calea analogiei, contează aici, deja, ca o foarte 
bună deducţie. 


225. 

Cât de departe trebuie să fii de greci pentru a-i crede ca¬ 
pabili de o asemenea autohtonie mărginită, precum Ottfried 
Miiller? 37 Cât de aproape de creştinism ca să-i luăm drept 
nişte monoteişti originali, precum Welcher' 38 Cât se căznesc 
filologii cu problema dacă Homer într-adevăr a scris, în loc 
să înţeleagă principiul mai înalt că arta greacă a avut o lun¬ 
gă duşmănie interioară faţă de scris şi nu s-a vrut citită. 

226. 

în cultul religios se păstrează o treapta mai timpurie a 
culturii, în el se află ceva care „supravieţuieşte”. Epocile care 
îl sărbătoresc nu sunt totuna cu acelea care le-au născocit. 
Opoziţia este adesea foarte variată. Cultul grec ne' întoarce 
înapoi la un sentiment şi o moralitate premergătoare lui Ho¬ 
mer şi acesta este lucrul aproape cel mai vechi pe care îj 
ştim despre greci, mai vechi decât mitologia pe care poeţii 
au prelucrat-o substanţial în forma în care o cunoaştem. Pu¬ 
tem oare numi grec acest cult ? Mă îndoiesc: ei sunt cei ca¬ 
re împlinesc şi nu cei care descoperă. Prin această frumoasă 
împlinire ei 'se conservă. 

227 . 


Rămâne foarte îndoielnic dacă se putea conchide, pornind 
de la limbi, cu privire la apartenenţa naţională şi la înrudirea 
cu celelalte popoare; o limbă învingătoare nu este altceva de¬ 
cât semnul frecvent (nu o dată în conformitate cu regula) al 
,unei biruinţe încununate de succes. Unde oare au fost vreoda¬ 
tă popoare autohtone ! Este un concept total nelămurit să vor¬ 
beşti despre nişte asemenea greci care încă nu au trăit în 
Grecia. Specificul grec este cu mult mai puţin construcţie 
proprie şi cu mult mai mult rezultatul instituţiilor adoptate şi 
al limbii acceptate. 


228. 

Locuind în munţi, călătorind mult, schimbând locul cu re¬ 
peziciune, deja prin aceasta ne putem identifica cu zeii greci. 
Cunoaştem şi trecutul şi aproape chiar şi viitorul. Ce-ar spu¬ 
ne un grec dacă ne-ar vedea ! 

229. 

Zeii îl fac şi mai rău pe om; aşa este natura omenească. 
Aceluia pe care nu îl iubim îi dorim să fie mai rău şi, apoi, 
ne bucurăm. Aceasta aparţine unei filosofii posomorâte a urii, 
care nu a fost încă scrisă, deoarece ea este peste tot puden- 
dum 39 , pe care o resimte oricine. 

230. 

Homer, panelenicul, îşi află bucuria în zburdălnicia zeilor, 
dar este demn de admiraţie felul în care ştie să le acorde 
din nou demnitate. Această primejdioasă încordare a puterilor 
proprii este însă greacă ! 


231. 

De unde provine deci invidia zeilor ? Nu se crede în bu¬ 
curia liniştită şi tăcută, ci numai în cea arogantă.. De bună 

seamă, grecii au avut proastă dispoziţie, sufletul le era foarte 
uşor vulnerabil: îi întristează priveliştea fericiţilor. Aceasta e 
o trăsătură greacă. Unde a fost dată o capacitate excepţiona¬ 
lă, acolo şirul celor geloşi desigur era enorm de mare. Dacă 
nenorocirea îl ajungea pe cineva, atunci se spunea : „aha ! şi 
el era prea orgolios”. Şi flecare s-ar fi comportat la fel, dacă 
ar fl fost tot atât de talentat, înfumurat: şi fiecare ar fi jucat, 
cu plăcere, însuşi rolul zeului care trimite nenorocirea. 

232 . 

Zeii greci nu pretindeau schimbarea gândirii, nu erau defel 
incomozi şi insistenţi; de aceea a şi fost posibil să fie luaţi 
în serios şi să se creadă în ei. De altfel, în epoca lui Homer 
esenţa elenităţii este deja gata : pentru aceasta este necesară 
superficialitatea ideilor şi fanteziei astfel ca dispoziţia, în mod 
exagerat pasională, să se potolească şi să se elibereze întru¬ 
câtva. 


233 . 

Pentru cele mai importante idei există în flecare religie un 
analogon într-o stare sufletească: Dumnezeul lui Mohamed: 
singurătatea în deşert, răcnet îndepărtat de leu, viziunea unui 
războinic îngrozitor. Dumnezeul creştinilor; toate cele la care 
se gândesc femeile şi bărbaţii prin cuvântul „iubire”. Dumne¬ 
zeul grecilor: o făptură frumoasă, de vis. 

234 . 

Pentru un astfel de politeism ca acela al grecilor se cere 
mult spirit; desigur, ne purtăm mai economicos cu spiritul 
dacă avem numai un singur Dumnezeu. 

235 . 

Fundamentul moralei greceşti nu este religia, ci polisul. 
Preoţii lor erau . numai ai zeilor individuali, şi nu reprezen- 

tanţi ai religiei întregi; deci nici un fel de ordin preoţesc. 
Tot aşa, nici un document sfânt. 


236. 

Zeii ce duc o „viaţă uşoară”; aceasta este cea mai înaltă 
înfrumuseţare, de care lumea a avut parte; simţind cât de 
greu este să trăieşti. 


Vorbeşte raţiunea din ei cât de amarnică şi groaznică le 
apare atunci viaţa! Nu se înşeală. Dar fentează viaţa prin 
minciuni : Simonide ne sfătuieşte să concepem viaţa ca un 
joc: seriozitatea le este prea cunoscută ca durere. Nenorocirea 
oamenilor reprezintă o plăcere pentru zei, dacă ea le este 
spusă prin cânt. Grecii ştiau că numai prin artă mizeria poate 
să se transforme în plăcere, vide tragoediam. 40 

239. 

Nu este deloc adevărat că grecii şi-au îndreptat atenţia 
numai către viaţa din lumea de aici. I-a torturat şi frica de 
moarte şi de infern. Dar nici o părere de rău sau pocăinţă. 

239. 

Apariţia corporală a zeilor, ca în invocaţia sapphică adre¬ 
sată către Afrodita, nu trebuie înţeleasă ca o libertate poetică, 
apariţiile acestea constituie halucinaţii frecvente. într-un mod 
cu totul superficial, foarte multe, chiar şi dorinţa de moarte, 
le considerăm drept retorice. 


240. 

„Omul răbdător” este în mod caracteristic grec: Prometeu, 
Heracles. Mitul eroilor a devenit pan-elenic: pentru aceasta a 
fost nevoie, fireşte, de un poet. 

241 . 


Cât de reali erau grecii chiar şi în lucrurile inventate, 
cum au creat mai departe realitatea, cât de mult nu s-au dorit 
departe de ea. 

Amplificarea lucrurilor prezente în uriaşe şi eterne, de 
exemplu, la Pindar. 


Care este starea pe care doar grecii au considerat-o ca 
model al vieţii în Hades ? Fără sânge, ca de vis, anemică ; o 
intensificare repetată a bătrâneţii, în care amintirea se atrofia¬ 
ză şi corpul încă şi mai mult. Bătrâneţea bătrâneţii - astfel 
trăim noi în ochii grecilor. 


Caracterul copilăros al grecilor, aşa cum îl vedeau egiptenii. 

244. 

Nu grecii, ci egiptenii sunt într-adevăr poporul ştiinţific, 
poporul literaturii. Ceea ce la greci apare ca fiind ştiinţă pro¬ 
vine din Egipt şi, mai târziu, se întoarce acolo, pentru ca din 
nou să se unifice cu vechiul proces. Cultura alexandrină este 
amestecul celei greceşti şi egiptene : şi dacă lumea nouă se 
racordează la cultura alexandrinilor, atunci ea are ... 


Egiptenii sunt cu mult mai mult un popor al scrisului de¬ 
cât grecii. Atât împotriva lui Wolf. Primele cereale la Eleusis, 
primii struguri la Teba, primul smochin, măslin. Egiptul şi-a 
pierdut în mod fundamental miturile. 

246. 

Vibraţia nematematicâ a coloanei din Paestum 41 constituie 
un analogon al modificării de tempo : - vioiciunea în locul mo¬ 
bilităţii mecanice. 

247 . 


Acea dorinţă de a dispune de ceva cert în estetică ne 
ademeneşte să-l adorăm pe Aristotel; cred că se poate de¬ 
monstra progresiv că nu înţelege nimic din aiîă şi ceea ce 
admirăm atâta la el nu constituie altceva decât ecoul discuţii¬ 
lor inteligente ale atenienilor. 


în Socrate se deschide, dintr-o dată, în faţa noastră, un 
proces de conştiinţă, "din care, mai târziu, vor proveni instinc¬ 
tele omului teoretic : anume, că cineva este mai degrabă gata 
şă moară decât să ajungă debil spiritual. 

249. 

La sfârşitul antichităţii se mai află încă figuri în întregime 
păgâne care sunt mai frumoase, mai pure şi mai armonioase 
decât toţi creştinii: de exemplu Produs. Misticismul, sincretis¬ 
mul său sunt lucruri pe care tocmai creştinismul nu are drep¬ 
tul să i le impute. în orice caz, eu aş dori să trăiesc 
împreună cu acestea. în comparaţie cu acestea, creştinismul 
nu este decât abrutizarea cea mai crudă cu putinţă, care a 
fost aranjată pentru mase şi ticăloşi. 

Proclus 42 care într-un cânt sărbătoresc adoră Luna ce răsa¬ 
re. 


250. 

O dată cu creştinismul a dobândit preponderenţa o religie 
care corespunde unei stări pre-greceşti a omului; credinţă în 
evenimente miraculoase, în toţi şi în fiecare, sacrificii sânge¬ 
roase, frică superstiţioasă de pedeapsa demonilor, îndoiala de 
noi înşine, frământare ecstatică şi halucinaţie; omul însuşi 
devine arena unde se înfruntă spiritele bune şi rele. 

5. FILOLOGUL VIITORULUI 


251. 

Toate direcţiile istorice şi-au încercat puterile cu antichita¬ 
tea ; a mai rămas doar viziunea critică. Numai că prin aceas¬ 
tă" nu trebuie să se înţeleagă o critică conjuncturală şi 
istorico-literarâ. 


252. 

Toate felurile de a trata istoria au fost încercate deja în 
antichitate, insă, înainte de toate, am dobândit suficientă ex¬ 
perienţă pentru ca, acum, să facem folositoare pentru noi 
istoria antică - fără ca prin aceasta să mergem până la fun¬ 
damentele antichităţii. 


253. 

Privim înapoi la omenirea unui timp destul de vechi; oare 
cum va arăta odată acea omenire care ne va privi de tot atât 
de departe ? Care va găsi cândva că suntem scufundaţi în în¬ 
tregime în rămăşiţele vechii culturi ! Care îşi află o consolare 
numai în aceea că este „săritoare şi bună”, şi refuză orice alt 
fel de mângâiere ! Creşte şi frumuseţea din vechea cultură ? 
Cred că urâ{eriia noastră depinde de reziduurile noastre meta¬ 
fizice ; cauza acesteia este încâlceala moravurilor noastre, că¬ 
sătoriile noastre rele ş.c.I. Omul frumos, omul care e 
sănătos, moderat şi întreprinzător creează, pe urmă, frumosul 
şi în jurul său, după modelul său însuşi. 

254. 

Orice istorie de până acum a fost scrisă din punctul de 
vedere al succesului şi anume în presupoziţia că succesul are 
întotdeauna ceva raţional. Aceasta este situaţia şi cu istoria 
greacă: ea nu se află încă în posesia noastră. Aşa este 
aceasta, în general: unde se găsesc acei istorici care nu pri- 

vesc lucrurile dominaţi de vorbe goale? îl. văd numai pe 
unul; Burckhardt 45 . Pretutindeni un larg optimism cât priveşte 
ştiinţa. întrebare: „ce anume s-ar fi întâmplat dacă aceasta 
sau aceea nu ar fi intervenit” este respinsă aproape în una¬ 
nimitate şi, totuşi, aceasta constituie întrebarea cardinală din 
pricina căreia orice lucru devine istoric. Să privim numai, fie¬ 
care, viaţa noastră. Dacă în istorie căutăm un plan, constatăm 
aceasta în intenţiile unui om mare, poate ale unui neam, ale 
unui partid. Orice altceva este confuzie. Aceeaşi divinizare a 
necesităţii şi în ştiinţele naturii. 

Germania a ajuns clocitoarea optimismului istoric: pentru 
aceasta poate fi făcut vinovat şi Hegel. Căci nu există nimic 
altceva prin care el să fi înrâurit atât de fatal cultura germa¬ 
nă. Tot ceea ce a fost apăsat de succes acum începe, treptat, 
să se revolte; istoria ca şi ironia învingătorilor, convingerea 
şi devoţiunea în faţa faptului - ceea ce, acum, se numeşte 
„simţul pentru stat”. De parcă numai aceasta ar mai fi trebuit 
să se naturalizeze. Cine nu înţelege cât de brutală şi lipsită 
de sens este istoria, acela nu va putea înţelege nici imboldul 
de a o face raţională. Să ne gândim numai cât de rară este 
o asemenea cunoaştere raţională a vieţii proprii, precum la 
Goethe : oare ce trebuie să se întâmple cu toate aceste existen¬ 
ţe obscure şi oarbe, dacă acţionează haotic împreună şi unul 
împotriva celuilalt. 

în mod special, este o naivitate, când Hellwald* 4 , autorul 
unei istorii a culturii, ne refuză tot ceea ce este „ideal” întru¬ 
cât, întotdeauna, istoria îşi încheie socotelile pe rând, unul 
după celălalt. 


255 . 

A aduce, fără nici o timiditate, o lumină asupra lipsei de 
sens care se manifesta în faptele omeneşti, acesta este scopul 
fraţilor şi tovarăşilor noştri de luptă. Atunci, poate, vom pu¬ 
tea deosebi ce anume este fundamental şi fără leac şi ce 
anume mai poate fi încă reparat. Dar, orice „providenţă” tre¬ 
buie ţinută departe : căci aceasta constituie un concept cu ca- 

re ne uşurăm în mod excesiv treaba. Spiritul acestei intenţii 
vreau să-l tom în ştiinţă. A duce înainte cunoaşterea omului! 
Binele şi raţiunea care se află în om sunt întâmplătoare sau 
aparente ori opusul a ceva lipsit de sens. Odată, cândva, nu 
o să mai fie dat nici un alt gând ca educaţie. 


Nu susţin renunţarea în faţa necesităţii - pentru aceasta ar 
trebui, mai întâi, s-o ştim ca necesară. Poate există necesităţi 
multiple; dar aşa, în general, aceasta totuşi nu e altceva de¬ 
cât lenevie. 


257. 

Acum, cunoaşterea istorică înseamnă să recunoaştem cu 
cât şi-au uşurat treaba toţi oamenii care cred în providenţă. 
Nu exista nici o providenţa. Dacă faptele omeneşti decurg 
sălbatic şi dezordonat, nu trebuie crezut că prin aceasta un 
Dumnezeu urmăreşte un scop anume sau că el le aprobă. Pu¬ 
tem aprecia, fără nici un pericol, că istoria creştinismului pe 
pământ este una din părţile cele mai groaznice ale istoriei şi 
că aceasta, odată, trebuie să ia sfârşit. Desigur, prin creşti¬ 
nism s-a prelungit în epoca noastră şi antichitatea ; şi dacă 
acesta dispare, dispare şi mai mult şi înţelegerea antichităţii. 
Acum, este timpul cel mai potrivit să o recunoaştem : deja, 
nu mai suntem conduşi de nici o prejudecată în favoarea creş¬ 
tinismului, dar îl înţelegem, şi prin el şi antichitatea, însă nu¬ 
mai întrucât cele două sunt identice. 


Capetele filosofice trebuie să ne pună odată în faţă întrea¬ 
ga socoteală cu antichitatea. Dacă vom avea aceasta, abia 
atunci vom trece dincolo de ea. Prin greşelile care ne fră¬ 
mântă depindem prea mult de antichitate pentru ca, încă mul¬ 
tă vreme, să o tratăm cu bunăvoinţă. -Vina antichităţii este că 

cel mai groaznic păcat al omenirii, creştinismul, a putut deve¬ 
ni cu putinţă aşa cum a devenit. O dată cu creştinismul va fi 
măturată şi antichitatea. Acum, încă el stă prea aproape de 
noi aşa că, desigur, nu îl putem judeca drept. în modul cel 
mai oribil cu putinţă el a fost folosit pentru oprimare, a spri¬ 
jinit asuprirea religioasă mascând-o prin „cultură”. Cel mai 
nostim este că „antichitatea a fost învinsă de creştinism”! 
Aceasta a fost un fapt istoric şi, astfel, preocuparea pentru el 
a devenit nevinovată. Dâ, este tot atât de plauzibil să găsim 
etica creştină ca fiind „mai adâncă” decât Socrate ! Platon 
putea fi deja asimilat. Aceasta e rumegarea repetată a acelei 
lupte care s-a isprăvit deja în primele secole. Numai că, 
acum, în locul antichităţii, pe atunci încă pe bună dreptate 
vizibilă, a păşit o stafie destul de palidă şi, în mod firesc, şi 
creştinismul a devenit destul de fantomatic. Este o luptă ce 
urmează bătăliei decisive, freamătul de după. în cele din ur¬ 
mă, acele puteri din care este alcătuită antichitatea au păşit la 
lumina zilei, în creştinism, toate în cea mai brutală formă ; 
nu este nimic nou, numai cantitativ extraordinar. 

259 . 

De cultura antică ne desparte pentru totdeauna faptul că 
fundamentul ei a devenit pentru noi total perimat. Prin aceas¬ 
ta, critica elenităţii este totodată şi critica creştinismului, în¬ 
trucât fundamentele credinţei în spirit, în cultul religios, în 
vraja naturii sunt aceleaşi. Acum, mai sunt încă multe trepte 
învechite, dar încep deja să se prăbuşească. 

In aceasta ar consta sarcina: să înfăţişăm elenitatea, şi 
cu aceasta şi creştinismul, ca fiind irecuperabile: şi cu aceas¬ 
ta şi fundamentele de până acum ale societăţii şi ale politicii 
noastre. 


Creştinismul a învins antichitatea - da, este uşor de spus 
aceasta. Mai întâi, el însuşi constituie un fragment de antichi¬ 
tate ; al doilea, a conservat antichitatea ; al treilea, nici nu s-a 

aflat în luptă cu epocile autentice ale antichităţii. Mai bine 
spus : pentru a supravieţui, creştinismul a fost nevoit să se 
lase înfrânt de spiritul antichităţii; ca exemplu, ideea de im¬ 
periu, de comunitate ş.c.l. Până astăzi, suferim din pricina de¬ 
zordinii şi neclarităţii generale a naturii umane, din cauza 
acelei minciuni spirituale pe care creştinismul a adus-o ome¬ 
nirii. 


261 . 

Este rizibil de văzut cum în. timpurile mai noi aproape 
orice ştiinţă şi artă creşte iar, din acea sămânţă, pe care a 
adus-o vântul antichităţii şi cum creştinismul apare numai ca 
un îngheţ rău, într-o noapte lungă, când se putea crede că s-a 
terminat, pentru totdeauna, cu raţiunea şi cinstea omenească. 
Lupta împotriva omului natural a dat naştere omului nenatu¬ 
ral. 


262 . 

O dată cu dispariţia creştinismului a devenit mai de neîn¬ 
ţeles şi o bună parte a antichităţii şi anume, întreaga bază re¬ 
ligioasă a vieţii. Şi numai pentru atât imitarea antichităţii este 
deja o falsă tendinţa ; înşelători şi păcăliţi sunt acei filologi 
care mai cred încă în ea. Trăim într-o epocă în care concep¬ 
ţii de viaţă diferite stau una lângă alta: de aceea, această 
epocă este atât instructivă, cum rar alta, şi atât de bolnavă, 
căci ea suferă deodată de mizeria tuturor direcţiilor. Omul 
viitorului este omul european. 

263 . 

Reforma germană ne-a îndepărtat de evul mediu: a avut 
ea nevoie de aceasta ? A descoperit din nou vechea contradic¬ 
ţie dintre „păgânism-creştinism”; totodată, a fost un pretext 
contra culturii decorative a Renaşterii; a fost o victorie asu¬ 
pra aceleiaşi culturi care a fost învinsă la începuturile creşti¬ 
nismului. 

în privinţa „celor lumeşti”, creştinismul a conservat tocmai 
părerile mai grobiene ale anticilor. Tot ceea ce este mai nobil 
în căsătorie, sclavie şi stat nu este creştin. A avut nevoie de 
trăsăturile schimonosite ale lumescului pentru a se justifica 
pe sine. 


264 . 

îmbinarea dintre umanism şi raţionalismul religios ca tră¬ 
sătură săsească a fost pusă bine în lumină de către Kochly 45 ; 
tipul acestor filologi este Gottfried Hermann. 


Consider religiile drept narcoză: dar dacă este oferită 
unor asemenea popoare, ca germanii, este otravă curată. 

266 . 

în ultimă instanţă, orice religie se sprijină pe anumite pre¬ 
supuneri fizice, care sunt date de mai devreme şi care îşi 
adaptează religiile; aşa sunt, de exemplu, în creştinism, opo¬ 
ziţia dintre trup şi suflet, importanţa necondiţionată a Pămân¬ 
tului ca şi „lume”, întâmplarea miraculoasă în natură. Mai 
întâi, ajung să domine părerile opuse ca, de exemplu, legea 
naturală riguroasă, neputinţa şi inutilitatea zeilor, concepţie în¬ 
gustă cu privire la suflete ca un proces trupesc - aşa totul s-a 
sfârşit. Deoarece întreaga elenitate se odihneşte pe asemenea 
păreri. 


267 . 

Dacă ne uităm la greci din direcţia concepţiei şi civiliza¬ 
ţiei evului mediu catolic, atunci, desigur, ei strălucesc în lu¬ 
mina unei umanităţi mai înalte ; căci toate cele care li se 
reproşează trebuie să le reproşăm într-o măsură şi mai mare 
evului mediu însuşi. Astfel, respectarea celor antici în. timpul 
Renaşterii este în întregime onestă şi îndreptăţită. în unele lu- 

erori, noi am ajuns încă şi mai departe, tocmai pe baza aces¬ 
tei raze de lumină ce se deşteaptă. I-am depăşit pe greci în 
clarificarea lumii prin intermediul naturii şi a istoriei omeni¬ 
rii, dispunem de mult mai multe cunoştinţe, judecăţile noastre 
sunt mai măsurate şi mai justificate. Mulţumită epocii ilumi¬ 
nismului, care'l-a făcut pe om mai slab, s-a răspândit şi o 
umanitate mai blândă - dar această slăbiciune arată bine şi 
ne onorează dacă o transformăm moral. Omul dispune, acum, 
de multă libertate; este treaba lui că se foloseşte atât de 
puţin de ea : fanatismul gândirii s-a îmblânzit cu mult. Că în 
cele din urmă vrem să trăim, mai degrabă, în această epocă 
decât într-o alta este, în esenţă, meritul ştiinţei şi, desigur, 
nici unei generaţii nu i-a fost dat, ca şi nouă, să aibă o ase¬ 
menea sumă de bucurii nobile, chiar şi atunci când generaţia 
noastră nu este în stare, todmai, de a gusta şi a simţi multele 
plăceri. Dar, pe lângă o astfel de „libertate”, se poate trăi bi¬ 
ne numai atunci dacă vrem doar să înţelegem şi nu să parti¬ 
cipăm - aceasta este dificultatea modernă. Se pare că 
participanţii sunt şi mai puţin atrăgători decât au fost vreoda¬ 
tă ; cât de proşti trebuie să fie ei! 

Aşa, apare pericolul ca ştiinţa să se răzbune pe noi după 
cum neştiinţa evului mediu s-a răzbunat tot pe noi. Cu acele 
religii care au crezut în zei, providenţă, ordine raţională a lu¬ 
mii, minuni şi sacramente, au dispărut şi anumite feluri de 
viaţă sfântă, de asceză, drept care putem conchide cu uşurinţă 
asupra unor vătămări şi boli mentale. Opoziţia dintre sufletul 
pur, necorporal şi trup este, fără îndoială, aproape înlăturată. 
Cine mai crede încă în nemurirea sufletului ! Orice lucru bi¬ 
necuvântat şi fatal, care se bazează deci pe anumite presupu¬ 
neri fiziologice greşite a devenit firav, imediat ce 
recunoaştem aceste presupuneri ca fiind greşite. In schimb, 
actualele presupuneri ştiinţifice fac cu putinţă, la fel de bine, 
o interpretare şi întrebuinţare filistin îndobitocitoare, ba chiar 
bestială, cât şi o interpretare binecuvântătoare şi însufleţitoare. 
Fundamentul nostru în opoziţie cu orice timp premergător este 
nou, de aceea mai putem încă aştepta ceva de la omenire. 

Din punct de vedere al culturii aceasta înseamnă : până 
acum nu am cunoscut decât o singură formă perfectă - cultu¬ 
ra orăşenească a grecilor, care se sprijină pe baze mitice şi 
sociale şi una imperfectă, cea romană, ca o decorare a vieţii 
împrumutată de la greci. Acum însă, toate fundamentele, şi 
cele mitice şi cele politico-sociale, s-au schimbat: pretinsa 
noastră cultură' nu are nici o trăinicie, întrucât e clădită pe 
stări şi păreri lipsite de soliditate, aproape dispărute. înţele¬ 
gând în întregime cultura greacă, înţelegem deci că a trecut. 
Astfel, filologul este marele sceptic în relaţiile noastre de 
cultură şi educaţie: aceasta e misiunea sa. Este norocos dacă, 
precum Wagner şi Schopenhauer, el presimte acele forţe pro¬ 
miţătoare în care se urneşte o nouă cultură. 

268 . 

Acelora care susţin că „de fapt antichitatea rămâne, totuşi, 
mereu obiect al ştiinţei pure, chiar şi dacă i se contestă toate 
strădaniile educative” trebuie să le răspundem astfel: dar un¬ 
de este aici ştiinţa pură ! Trebuie judecate fapte şi trăsături, 
iar judecătorul trebuie să se înalţe deasupra lor: deci, mai 
întâi, ar trebui să vă străduiţi la depăşirea antichităţii. Până 
când nu faceţi aceasta, ştiinţa voastră nu este pură ci impură 
şi limitată : aşa cum aceasta se şi poate simţi. 

269 . 

Sarcina ar fi să învingem elenitatea prin fapte. Numai că, 
pentru aceasta, mai întâi, ar trebui s-o cunoaştem. Există şi o 
asemenea temeinicie care nu constituie decât un pretext pen¬ 
tru inactivitate. Să ne gândim ce a înţeles Goethe din antichi¬ 
tate ; desigur nu atâta cât un filolog, dar totuşi suficient 
pentru ca să se războiască cu ea în mod productiv. Despre 
un lucru nu ar trebui să ştim mai mult decât putem să cre¬ 
ăm. Pe lângă aceasta, pentru a cunoaşte ceva cu adevărat, 
există un singur instrument, să încercăm să-l facem. Să în¬ 
cercăm să trăim după modelul antichităţii - imediat ne găsim 
cu o sută de mile mai aproape de antici decât cu toate sa- 

vanteriile. Filologii noştri nu prea ne arată că, într-un fel oa¬ 
recare, depun efort pentru a urma antichitatea - de aceea, 
antichitatea lor şi apare ca ineficientă pentru şcoală. 

Studierea concurenţilor (Renaşterea, Goethe) şi studierea 
disperării. 

Impopularitatea noii culturi renascentiste : un fapt groaznic! 

270 . 

Respectarea antichităţii clasice, aşa cum aceasta ne-au ară¬ 
tat-o italienii, aceasta înseamnă, deci, singurul respect serios, 
dezinteresat, generos, pe care antichitatea l-a primit până 
acum, este pilda grandioasă a donquijoteriei: deci, în cel mai 
bun caz, filologia înseamnă aşa ceva. Aşa a fost aceasta deja 
la savanţii alexandrini, la toţi sofiştii primului şi celui de-al 
doilea secol, la atticişti 46 ş.c.l. Se imită un lucru cu totul hi¬ 
meric şi se aleargă după o asemenea lume minunată, care nu 
a existat niciodată. Această trăsătură trece deja prin antichitate; 
felul cum erau imitaţi eroii homerici, întreaga relaţie cu mitu¬ 
rile are ceva din aceasta. încet, întreaga elenitate a devenit 
obiect al donquijoteriei. Nu putem înţelege lumea noastră mo¬ 
dernă, • dacă nu recunoaştem influenţa uriaşă a fantasticului 
pur. Este împotriva sa faptul că aici nu poate exista imitaţie. 
Imitaţia nu este decât un fenomen artistic, deci se îndreaptă 
înspre aparenţă ; o imitaţie vie poate prelua maniere, gânduri, 
dar ea nu poate crea nimic. O astfel de cultură, care aleargă 
pe urmele celei greceşti, nu poate să producă nimic. Cu toa¬ 
te că creatorul se poate împrumuta şi hrăni de pretutindeni. 
Aşa că, numai în calitate de creatori putem avea de la greci 
ceva care să fie al nostru. Dar în ce anume ar fi creatori filologii! 
Este nevoie şi de meserii murdare, de hingheri, de corectori: tre¬ 
buie să reprezinte filologii o asemenea meserie murdară ? 

271 . 

Deci, ce este astăzi antichitatea în raport cu arta, ştiinţa şi 
filosofia modernă ? Nu mai este magazia tuturor cunoştinţelor; 

în cunoaşterea naturii şi a istoriei deja am învins aceasta. 
Asuprirea bisericească a fost înfrântă. Acum, este cu putinţă 
o cunoaştere mai pură a antichităţii, dar, desigur, şi mai 
puţin influenta, mai slabă ? Aceasta este adevărat dacă cunoaş¬ 
tem influenţa numai ca influenţă de masă; dar, -în apariţia 
celor mai mari spirite, antichitatea este mai puternică decât 
oricând. Goethe ca poet-fildof german, Wagner ca o treap¬ 
tă încă şi mai înaltă : privirea sa clară cât priveşte singura 
situaţie demnă a artei; niciodată o operă antică nu a avut o 
influenţă atât de puternică precum Orestia 47 asupra Iui Wag¬ 
ner. Filologul obiectiv, castrat, care de altfel este filistin şi 
luptător cultural, şi pe lângă aceasta se îndeletniceşte cu o 
ştiinţa pură, constituie, desigur, un fenomen trist. 

272 .- 

între arta şi filosofia noastră cea mai înaltă şi antichitatea 
mai veche - singura cunoscută în mod adevărat - nu există 
contrazicere : ele se ajută şi se sprijină reciproc. în aceasta 
constă speranţa mea. 


273 . 

Principalele puncte de vedere ale afirmării ulterioare a an¬ 
tichităţii : 

a) Nu se potriveşte pentru omul tânăr: întrucât îl înfă¬ 
ţişează pe om cu o oarecare libertate cât priveşte pudoarea. 

b) Nu este potrivită pentru imitaţie nemijlocită, dar ne în¬ 
vaţă pe ce cale s-a atins cea mai înaltă desăvârşire de până 
acum a artei. 

c) Este accesibilă numai pentru puţini şi ar fi nevoie şi 
aici de o poliţie morală, întocmai ca împotriva pianiştilor răi 
care vor să-l interpreteze pe Beethoven. 

d) Aceşti puţini se măsoară, prin aceasta, cu prezentul nos¬ 
tru în calitate de critici ai acestuia, în schimb măsoară anti¬ 
chitatea prin idealurile lor şi aşa sunt criticii antichităţii. 

e) Trebuie studiat contrastul dintre elen şi roman, respec¬ 
tiv dintre elenitatea timpurie şi cea târzie. Lămurirea diferite¬ 
lor feluri ale culturii. 


274. 

Cel mai dăunător lucru din lume este încurajarea unei 
ştiinţe în defavoarea oamenilor. Omul devenit anemic este un 
regres al omenirii. El aruncă, înapoi, o umbră asupra tuturor 
timpurilor. Degenerează cultura, scopul natural al unor ştiinţe: 
în cele din urmă, ştiinţa însăşi se prăpădeşte din cauza sa : 
stă acolo încurajată, dar nu are influenţă asupra vieţii sau o 
influenţează fără efect moral. 


275. 

Să nu-i folosim pe oameni drept lucruri! 

Din filologia şi cunoaşterea foarte imperfectă a antichităţii 
a ieşit un curent de libertate, pe când filologia noastră supe¬ 
rior dezvoltată ne subjugă şi omagiază idolul statului. 

276. 

Poate odată femeile vor fi acelea care se vor ocupa de 
ştiinţe : bărbaţii trebuie să creeze spiritual: state, legi, creaţii 
de artă ş.c.l. 

Antichitatea model trebuie cercetată aşa cum studiem un 
om model: adică imitând ceea ce putem pricepe din ea şi, 
dacă modelul este foarte îndepărtat, reflectând peste drumuri 
şi'răspântii şi descoperind stadiile intermediare. 

277. 

Măsura cercetării este următoarea: trebuie cercetat numai 
ceea ce ne stimulează la imitaţie, ceea ce apucăm cu dragos¬ 
te şi dorim să creăm mai departe. De aceea , cel mai potrivit 
ar fî un canon ascendent al modelului, potrivit pentru oameni 
mai tineri, tineri şi bătrâni. 

278. 


în felul acesta a întins Goethe mâna după antichitate : în¬ 
totdeauna cu spirit de concurenţă. Dar cine încă ? Nu se ve¬ 
de nici o urmă a unei asemenea pedagogii chibzuite, oare 
cine ştie că există asemenea cunoştinţe ale antichităţii,' care 
nu pot fi transmise unor oameni tineri ! 

Caracterul copilăresc al filologiei a fost inventat de profe¬ 
sori pentru învăţăceii lor. 


279. 

înfăţişarea mereu mai generală a modelului: mai întâi oa¬ 
meni, apoi instituţii, în cele din urmă direcţii, intenţii sau 
lipsa acestora. Forma cea mai înaltă : înfrângerea modelului 
cu întoarcerea de la tendinţe la instituţii, de la instituţii la 
oameni. 


280. 

Vreau o dată să spun în ce deja nu mai cred - şi, de 
asemenea, în ce cred. 

Omul stă în marea vâltoare a forţelor şi îşi închipuie că 
această învolburare ar fi raţională şi ar avea un ţel raţional: 
greşeală ! Singurul lucru raţional pe care îl cunoaştem este 
raţiunea cât un grăunte a omului: ei trebuie să se străduiască 
mult şi, întotdeauna, conduce la distrugerea sa dacă vrea să 
se lase în seama „providenţei”. 

Raţiunea este. singura fericire, toate celelalte pe lume sunt 
deşarte. Dar, cea mai înaltă raţiune o văd în munca artistului 
şi el o şi resimte ca atare: dacă există ceva care să poată fi 
evocat conştient, atunci ni s-ar putea da un sentiment şi mai 
mare al raţiunii şi al fericirii: de pildă, cursul sistemului 
solar, naşterea şi educarea unui om. 

în iuţeala simţirii şi gândirii se află bucurie: toate celelal¬ 
te în lume sunt încete, treptate şi proaste. Cine ar putea să 
simtă alergătura razei de lumină ar fi tare fericit, căci aceasta 
este într-adevăr rapidă. 

A ne gândi la noi înşine ne dâ puţinâ bucurie. Dacă to¬ 
tuşi găsim multă fericire, motivul este acela că, în mod fun¬ 
damental, nu ne gândim la noi ci la imaginea noastră ideală, 
întrucât aceasta este îndepărtată, numai ceea ce este rapid o 
ajunge din urmă şi se bucură de ea. 

Sarcina viitorului este o uniune a unui mare centru al oa¬ 
menilor pentru a da naştere unor oameni mai buni. Omul in¬ 
dividual trebuie să se obişnuiască cu astfel de pretenţii încât, 
în timp ce se confirmă pe sine, să afirme voinţa acestui cen¬ 
tru, de exemplu, în privinţa felului cum îşi alege femeia, a 
felului cum îşi educă copilul. Până acum nici un individ nu 
a fost liber sau numai foarte puţini, cu toate că şi ei au fost 
determinaţi de asemenea reprezentări, dar şi de organizarea 
rea şi contradictorie a intenţiilor individuale. 

281. 

Educaţia este mai întâi doctrina despre necesar, apoi des¬ 
pre schimbător şi variabil. Pe tânăr îl introducem în natură, 
îi arătăm, pretutindeni, modul de funcţionare al legilor, pe ur¬ 
mă legile societăţii civile. Deja aici apare la suprafaţă între¬ 
barea : aşa trebuia să fie aceasta ? Progresiv el are nevoie 
de istorie, pentru a afla cum a devenit aceasta aşa. însă, în 
acest mod, el învaţă că aceasta poate fi şi altfel. Câtă putere 
are omul asupra lucrurilor! Aceasta este întrebarea oricărei 
educaţii. Şi, aici, pentru a arăta cât de atlfel ar putea fi 
aceasta, să-i aducem ca exemplu pe greci. De romani avem 
nevoie ca să arătăm cum a devenit aceasta aşa. 

282. 

Dacă romanii ar fi dispreţuit cultura greacă, atunci aceasta 
ar fi dispărut, probabil, definitiv. Oare când ar fi trebuit să 
reînvie din nou ? Creştinism, romani şi barbari - ce iureş : s-ar 
fi putut şterge cu totul. Vedem primejdiile în mijlocul cărora 
trăieşte geniul. Cicero 48 este, deja, şi aşa unul din cei mai 
mari binefăcători ai omenirii. Pentru genii nu există providen- 

ţă : aşa ceva există numai pentru omul obişnuit, de masă, şi 
nevoile lui: ei găsesc în ea împăcarea, mai târziu, justificarea 
lor. 


Sarcină : moartea culturii antice este inevitabilă: pe greci 
trebuie să-i caracterizăm ca modele şi să arătăm pe ce repre¬ 
zentări nestatornice se odihneşte orice cultură. 

însemnătatea periculoasă a artei: ca şi confirmare şi gal¬ 
vanizare a unor reprezentări moarte şi muribunde; a istoriei, 
în măsura în care vrea să ne transpună în impresii depăşite. 
A simţi „în mod istoric”, „a fi drept” faţă de lucruri trecute 
este cu putinţă numai atunci când, totodată, noi suntem din¬ 
colo de ele. Dar pericolul din cauza simţirii provocate aici 
este mare : să-i lăsăm, deci, pe morţi să-şi îngroape morţii 
lor, aşa nu vom primi noi înşine un miros de mortăciune. 

Moartea culturii antice 

1. Importanţa studiilor de până acum asupra antichităţii 
este neclară şi mincinoasă. 

2. întrucât îşi recunosc ţelul, îşi pronunţă propria condam¬ 
nare la moarte; căci scopul lor este să înfăţişeze cultura anti¬ 
că însăşi ca ceva care poate fi distrus. 

3. Strângerea laolaltă a tuturor reprezentărilor din care a 
crescut cultura elenă. Critica religiei, artei, societăţii, statului, 
moravurilor. 

4. Negarea împreună cu ea a creştinismului. 

5. Arta şi istoria - periculoase. 

6. înlocuirea studiilor asupra antichităţii, întrucât acestea 
au devenit neputincioase în educaţia tineretului. 

Aşa se rezolvă sarcina ştiinţei istoriei, şi ea însăşi a deve¬ 
nit inutilă dacă am condamnat întreg cercul străduinţelor inte¬ 
rior legate între ele al trecutului în locul ei trebuie să 
păşească ştiinţa cu privire la viitor. 

284 . 


Nu credem în semne şi minuni, de acestea are nevoie doar 
providenţa. Nu există nici rugăciune, nici asceză, nici viziune. 
Dacă religia este constituită din toate acestea, atunci, pentru 
mine nu există, mai mult, religie. 

Religia mea este, dacă ceva poate fi numit într-adevăr aşa, 
să lucrez pentru crearea geniului; educaţia este tot ceea ce 
sperăm; tot ceea ce ne consolează se cheamă artă. Educaţia 
este iubirea faţă de ceea ce este creat, un surplus de iubire 
care trece dincolo de iubirea pentru sine. Religia este „iubi¬ 
rea pentru ceea ce este dincolo de noi". Opera de artă este 
imitarea unei astfel de iubiri care trece dincolo de sine, şi 
încă o imitare perfectă. 


285. 

Stupiditatea voinţei constituie gândul cel mai mare al lui 
Schopenhauer, dacă judecăm gândurile după puterea lor. în 
cazul lui Hartmann49 se poate vedea cum el escamotează 
imediat acest gând. O prostie nu va fi luată de către nimeni 
drept Dumnezeu. 


286. 

Noutatea oricărei agitaţii viitoare în lume este, deci: nu 
este voie să-i stăpâneşti pe oameni din nou prin reprezentări 
religioase. Dacă ei vor deveni mai răi ? Nu am observat ca, 
sub jugul religiilor, să arate buni şi morali; eu nu stau de 
partea lui Demopheles 50 . Groaza de lumea de dincolo şi, apoi, 
în general, frica religioasă faţă de pedepsele divine i-au făcut, 
pe oameni, cu greu, mai buni. 

287. 

Unde apare ceva- mare, cu o durabilitate mai lungă, acolo 
mai întâi observăm o educaţie mai îngrijită, de exemplu, la 
greci. Cum au ajuns la ei atâţia oameni la libertate ? 

A-i educa pe educatori! Dar, cei dintâi trebuie să se 
educe pe sine înşişi! Şi eu scriu pentru aceştia. 


Negarea vieţii nu mai este deja ceva atât de uşor de atins: 
putem fi chiar pustnici sau călugări - de fapt, ce am negat 
cu aceasta ! Acest concept a devenit acum mai adânc: el 
este înainte de toate negare în cunoştinţă de cauză, negare 
care vrea să fie mai dreaptă şi nu una cu toptanuL 

289. 

Vizionarul trebuie să fie plin de iubire, altfel nu va câşti¬ 
ga încrederea oamenilor: Casandra 51 . 

290. 

Celui care vrea să fie bun şi sfânt i-ar veni astăzi mai 
greu : pentru a fi bun nu ar avea voie să fie atât de nedrept 
faţă de cunoaştere precum au fost sfinţii de mai înainte. Ar 
trebui să fie un sfânt ştiutor: legând una de alta iubirea şi 
înţelepciunea sa; şi nu ar trebui să mai aibă nimic de a face 
cu credinţa în zei, semizei sau providenţă ; la fel cum nici 
sfinţii indieni nu au avut nimic de-a face cu aceasta. Ar tre¬ 
bui să fie şi sănătos şi să-şi păstreze sănătatea ; altfel, ar tre¬ 
buie să fie neîncrezător faţă de el însuşi. Şi poate nu ar 
arăta deloc asemenea unui sfânt ascetic, dimpotrivă, poate în¬ 
tocmai unui om de viaţă. 


291. 

Cu cât un stat este mai amenajat, cu atât mai istovită este 
omenirea. Sarcina mea este să-l fac incomod pe individ. 

Excitaţia eliberării prin luptă a individului! 

Desăvârşirea spiritului îşi are timpul său în istorie, pentru 
aceasta este nevoie de o energie moştenită. Statul ideal, deja, 
este dincolo de aceasta. 

292 . 


Cea mai înaltă judecată cu privire la viaţă, numai din cea 
mai înaltă energie de viaţă. Spiritul trebuie să fie cât mai de¬ 
parte posibil de slăbiciune. 

In istoria universală de mijloc, judecata va fi cea mai dreap¬ 
tă, căci acolo există cele mai mari genii. 

Crearea geniului, ca singurul care poate cu adevărat să 
aprecieze şi să nege viaţa. 

Satvaţi-vă geniul! - aceasta trebuie să strigăm către oameni, 
eliberaţi-1! Faceţi totul ca să-l descătuşaţi! 

Cei slabi, săracii cu duhul, nu au voie să se pronunţe cu 
privire la viaţă. 


293. 

Visez la o societate a oamenilor necondiţionaţi, care nu 
cunosc cruţarea şi doresc să fie numiţi „distrugători"; ei 
apreciază totul cu măsura criticii lor, şi se sacrifică pe sine 
pentru adevăr. Să cadă lumină asupra răului şi falsului! Nu 
vrem să construim prematur, nu ştiu dacă vom construi vreo¬ 
dată şi dacă nu cumva cel mai bine este să nu construim. 
Exista pesimişti leneşi, resemnaţi - nu vreau să aparţin aces¬ 
tora ! 

Notele traducătorului 


HOMER ŞI FILOLOGIA CLASICA 

1. ex professo-de profesie, profesional. (Lat) 

2. Gorgonele-se numeau trei monştri, cu trup de femeie, având un cap 
fioros cu şerpi In loc de pâr iar în gura cu nişte dinţi asemănători colţilor 
de mistreţ. Pietrificau cu ochii lor lirişşi pe oricine îi privea. Singura Medu¬ 
za era muritoare şi, pentru a o ucide, Perseu a mers până la capătul lumii, 
unde locuiau Gorgonele. Taindu-i capul, din sângele Meduzei s-a născut Pe¬ 
gas, calul înaripat. 

3. Friedrich August Wolff (1756-1824), filolog dasic german. în cele¬ 
bra sa lucrare Prolegomena ad Home rum, din 1795, conceputa ca o introdu¬ 
cere la ediţia sa din Homer, susţine ca cele doua epopei s-au născut ulterior 
prin ansamblarea unor cânturi mai reduse şi neaga faptul ca Homer ar fi 
autorul ambelor epopei. Cu aceasta este şi unul din iniţiatorii criticii moder¬ 
ne de text: teoriile sale deschid capitolul modem al dezbaterilor privind aşa 
zisa „problema homerica”. 

4. Versurile fac parte din poezia lui Goeţhe, Iarăşi Homer. 

5. Se face referinţă la im reprezentant al „celei de a doua sofistid” 
(vezi şi nota 3 de la Noi, filologii). Reprezentanţii ei se recomanda drept 
nişte oratori desăvârşiţi, sărbătoriţi de marele public, ale căror discursuri 
contrastează prin stilul jor pompos cu saracia lor de conţinut 

6. Heracles-erou grec, la început personificare a idealului bărbătesc de 
forţa şi curaj; apoi, o data cu evoluţia generala a mentalităţii greceşti devi¬ 
ne un simbol al efortului perseverent către realizarea perfecţiunii morale, ce¬ 
ea ce îl face un model demn de unnat pentru ceilalţi oameni. 

7. ... marii gramatici alexandrini- în epoca elenistica Alexandria, oraşul 
întemeiat de Alexandru Macedon în 331 î.e.n., ajunge un important centru 
cultural al lumii greceşti. Pe lângă uriaşa biblioteca ce funcţiona aici, se 
constituie o vestita şcoala de gramatici ce atinge perioada sa de maxima în¬ 
florire în secolul al DI-II-lea î.e.n. Reprezentanţii ei, la început poeţi-savanţi 
iar apoi, din ce în ce mai mult, straludţi savanţi filologi, s-au ocupat cu 
ordonarea materialului, pregătirea unor ediţii critice, deschizând astfel calea 
criticii şi istoriei literare, a ştiinţelor limbii, în general. 

8. Chorismaţii- „separatiştii", reprezentanţi antici ai punctului de vedere 
potrivit caruia Iliada şi Odiseea aparţin unor poeţi diferiţi. 

9. Pisistrate (561/560 - 528/527 î.e.n.)-liran atenian, protector al artelor şi 
literelor, un fel de Mecena al vremii sale. !n timpul sau s-a alcătuit o 
ediţie a epopeilor homerice, menita sâ pună capat ezitărilor tradiţiei în fixa¬ 
rea textului. 


117 



10. ... concepţia aristotelici a problemei homerice-Aristotel (384-322 
î.e.n.), unul din cei mai mari filosofi greci, considera că Homer este autorul 
celor două epopei Iliada şi Odiseea, atribuindu-i în plus poemul comic 
Marghites (Poetica, 1448 b3 -37.). 

11. Marghites - poem comic atribuit lui Homer, prin care acesta este 
socotit şi părintele poeziei comice. Aristotel împărtăşeşte opinia ce face din 
Homer autorul acestei lucrări - „De vreo operă din acestea muşcătoare, a 
unui poet dinainte de Homer, nu se pomeneşte, măcar că poeţi trebuie să fi 
existat mulţi. De la Homer încoace-însă nu lipsesc, cum ar fi Marghites al 
acestuia şi altele la fel _ („Poetica” - 1448b25); „intr-adevăr, în raport cu 
comedia Marghites e ceea cc-s tragediile faţă de Iliada şi Odiseea (Poetica 
- 1449al-2.). 

12. Herodot (aprox. 48S-42S î.e.n.), considerat-părintele istoriei; în ale 
sale Istorii, în nouă cărţi, prezintă desfăşurarea conflictelor dintre greci şi 
barbari, care au dus la războaiele persane. 

13. Versurile fac parte din elegia Hermann ţi Dorothea, pe care Goethe 
a pus-o ca o introducere în fruntea eposului său cu acelaşi nume: 

„Căci dne ar îndrăzni să intre în luptă cu zeii ? şi cine cu Unul ?” (v. 
29). 

14. Thebaida (0iipau;)-poem de aproximativ 7000 de versuri, făcând 
parte din ciclul teban, atribuit, în mod greşit, lui Homer. Menţionat şi în le¬ 
xiconul Suda şi în Pseudo-Herodot, Vita Homeri, sub titlul de Expediţia lui 
-Amphiaraos. Subiectul este inspirat de expediţia, sfârşită cu dezastrul ataca¬ 
torilor, condusa de Polynike şi Adrast, regele Argosului, contra Tebei lui 
Eteocle. 

15. ... epopei ciclice '(EmX°SX^X^-°S)' nul n e ! e dat unor poeme epice ca¬ 
re prelucrează materialul de legende al tradiţiei populare greceşti de la înce¬ 
putul lumii până la moartea lui Ulisse. Epopeile cu acest nume sunt grupate 
în trei cicluri: mitologic, teban, troian. Istoria luptelor pentru Teba este 
mai veche decât războiul troian, astfel că Homer face deseori referiri la 
evenimente petrecute în cadrul acestor lupte. Datorită lui Produs, personali¬ 
tate puţin cunoscuta de la sfârşitul antichităţii, cunoaştem conţinutul celor 
mai multe mia epopei ale ciclului epic. Traducere românească, Homer, Im¬ 
nuri. Războiul ţoarecilor cu broaţtele, Bucureşti, Editura Minerva (B.P.T., 
665), 1971, pp. 167-203. 

16. ... o concurenţă dintre Homer şi Hesiod-în Munci ţi zile (v. 648- 
652), Hesiod pomeneşte de o victorie a sa în îotrecerea poetică ce a avut 
loc la Chalkis, în Eubeea, în cinstea regelui local Amphidamos, căzut în 
luptă cu cetatea rivală Eretria : „Eu în Colchida trecut-am la orânduitele- 
ntreceri / De Amfidamante-nţeleptul. Multe din vreme ştiute / Premii feciorii 
lui pus-au, şi pot s-amintesc că eu, printr-un / Imn acolo biruind, câpăta- 
t-am cu toarte; / Dar ca prinos dăruitu-l-am Muzelor heliconide ...” Potrivit 
legendei, rivalul asupra căruia a triumfat Hesiod ar fi fost Homer însuşi. 

Faptul acesta a inspirat pe un poet anonim din secolul al II-lea e.n., care, 
prelucrând nişte elemente mult mai vechi, a scris poemul întrecerea dintre 
Homer şi Hesiod '(Ayorv Opfjpou jţa\ ’HouSSou). Deşi câştigător moral 
este declarat Homer, totuşi, Hesiod primeşte, din mâna regelui, pe fruntea sa 
cununa de învingâtor, ca semn de preţuire pentru poemele sale închinate 
virtuţilor muncii paşnice şi nu grozăviilor războiului. „Vă închină, Hesiod, 
o, Muze din Helikon, ăst trepied / Semn că l-a biruit prin stihuri, la Chal- 
kis, pe Homer divinul”. (întrecerea dintre Homer şi Hesiod, în Homer, op. 
cit p. 249). 

17. ... Orfeu, Eumolpos, Dedal, Olympos. - Orfeu, poet legendar dar şi 
fondator al unei noi religii sub forma misterelor orfice, a orfismului, înte¬ 
meiată pe opoziţia dintre trupul muritor şi sufletul nemuritor,, după care tru¬ 
pul (sooma) este închisoarea (sema) sufletului. Eumolpos, cântăreţ şi 
muzician mitic, străbunul legendar al eumolpizilor, familie străveche din 
Atena, de origine tracă, căruia i se atribuie instituirea misterelor de la Eleu- 
sis, în desfăşurarea cărora un rol ar Ti avut şi fiul său, Keryx. în fragmen¬ 
tul 245 din Noi, filologii, se pomeneşte de „primele cereale la Eleusis”. în 
misterele eleusine, conform legendei, strugurii constituie un dar al Iui Dio- 
nysos, primii măslini au fost sădiţi în Attica de Pallas Atena, iar cerealele 
sunt date de zeiţa Demeter sau Demetra. Tot ea a dat primul smochin erou¬ 
lui Phytalos, pe drumul ce duce de la Atena la Eleusis. Dedal, perscnaj le¬ 
gendar, mare inventator, autor ai primelor statui şi care, lipindu-i nişfe aripi 
de pasăre pe umeri fiului său lear, l-a făcut să zboare, acesta prăbuşindu-se, 
apoi, tragic când, apropiindu-se de soare, aripile sale s-au topit, Olyţripus, 
cântăreţ şi muzician mitic, cae la fel ca şi Marsyas şi Hyagnis, este cântă¬ 
reţ din flaut la serbările cultului Cybelei şi Corybanţilor. Elev preferat al lui 
Marsyas. în Phrygia o familie de muzicieni pretindea că descinde din el. 

18. Philosophia facla est -a devenit filosofie ceea ce era filologie 
(Lat.). în scrisoarea a CVIll-a a din Scrisori citre Luciliu ale lui Seneca întâl¬ 
nim formula, „Astfel, ceea ce era filosofie a devenit filologie’' (Seneca, Scrisori 
către Luciliu, Bucureşti, Editura ştiinţifică, 1967, p. 420). 


CONCURENŢA HOMERICĂ 


1. Alexandru cel Mare (356 - 323 î.e.n.), zis şi Macedon, din 336 î.e.n. 
rege al Macedoniei în urma asasinării de către Pausanias a tatălui său, Filip 
al II-lea. Talent militar ieşit din comun, întemeiază, prin sabie, un uriaş im¬ 
periu în care ca şi protector al culturii încearcă să realizeze o formula de 
sincretism spiritual greco-oriental. Se consideră că după moartea sa începe 
epoca elenistică, ce constituie totodată şi ultima perioada din istoria lumii 

2. Se face aluzie la veisurile 384 - 389, din JUada, privind brutalizarea 
cadavrului lui Hector de către Abile : 

„Zice şi-ndată-i abate să-i fad ruşine lui Hector; 

El amândouă picioarele lui le străpunge la vine 

De la cllcâi pânâ-n glezne, printr-însele-i trececurele, 

. Ceduie trupul de car şi-l lasl să-i spânzure capul, 

Armele-i mândre luând şi suindu-se-n dielna (elegii, 

Cailor dânsul dă bici, ..." 

Povestea cu Batis, torturat de viu în acelaşi chip de către Alexandru 
Maccdon se află la F. Jacoby, Fragmente der griechischen Historiker, 142, 
5. 

3. in revoluţia din Corcyra ... -insulă în fa(a Epirului, care a generat 
primul incident dintre Atena şi Sparta, ce a dus apoi la războiul pelopone- 
siac (432 - 404 î.e.n.) Episodul revoluţiei din Corcyra este relatat de Tucidi- 
de în Războiul peloponesutcIU, 70 - 85 (Bucureşti, Editura ştiinţifică, 1966, 
pp. 349 - 358). 

4. Musaios-poet trac semilegendar, fiul lui Orfeu. Se pare că ar fi pri¬ 
mul poet al misterelor din Eleusis; i se atribuie diferite poeme religioase 
între care şi un imn dedicat zeiţei Demeter. 

5. Eris-zeiţă ce personifică cearta, disputa, disoordia, confruntarea. 

6. Pausanias-zis şi Periegetul, călător din secolul al Il-lea e.n., care a 
lăsat Descrierea Greciei, în zece căiţi, lipsită de valoare literară dar impor- 
laî i ti j. pentru materialul de cunoaştere pe care l-a adunat în ea. Fragmentul la 
ca ;%re lSjeff,rinţă Nietzsche se află în Cartea IX, 31 şi urm. 

' v^Tfelicon-munte din Beoţia, Grecia oentrală, socotit, conform tradiţiei, 
lăcaşul Muzelor. Aproape de Helicon se află Ascra, patria lui Hesiod. 

8. Hesiod, Munci şi zile, versurile 11 — 12, în traducerea lui Ştefan Bez- 

9. Hesiod, Munci şi zile, versurile 12-25. 

10. odium figulinum ... -ura dintre olari (Lat). 

11. Şi nu numai Aristotel ... - Aristotel citează în mai multe ocazii aces¬ 
te versuri ale lui Hesiod, ca de pildă în Edca Nicomahică -1155b, 1 - 2 - 
„Alţii, dimpotrivă, spun că toţi cei ce se aseamănă sunt unii faţă de alţii ca 
olarii între ei”, aluzie evidentă la versul 24 din Munci şi zile - „dulgher cu 
dulgher se întrece şi-olarul se-ntrece cu olarul”. Citatul va fi reluat de Aris¬ 
totel şi în Retorica - 0, 1381bl6; Politica - V, 10, 1312b5. El apare şi la 
Platon îc Lysis -215c. 

12. Thamyris, Muzele; Marsyas cu Apollo; Niobe ... - Muzele sunt 
nişte zeităţi foarte vechi, fiice ale Mnemosinei cu Zeus, care devin apoi 
protectoare ale muzicii şi ale poeziei (Caliope a epopeii, Clio a istoriei, Ter- 
psihora a poeziei uşoare şi a dansului, Melpomene a tragediei. Talia’ a co¬ 
mediei, Polimnia a poeziei lirice, Erato a elegiei, Urama a astronomiei, 
Euterpe a muzicii). Thamyris a vrut să întreacă Muzele prin arta cântatului; 

Marsyas a încercat să-l depăşească pe Apollo în arta cântatului Ja Oaut; 
Niobe se lauda ca are nişte copii mai reuşiţi decât zeiţa Leto, care i-a năs¬ 
cut, cu Zeus, pe Apollo şi Artemis. Toţi hei au fost pedepsiţi de câtre zei 
cu moartea.. Dustrari ale conceptelor greceşti de pacat prin exagerare (hy- 
bris) şi pedeapsa a zeilor invidioşi şi răzbunători (thtioi phtoneroi). 

13. Aristotel a făcut odata o lista _ - se afla în cartea a IlI-a azi pier¬ 
duta a Poeticii. Vezi fr. 7 din ediţia W.D. Ross 

14. Xenofan din Colofon (aprox. 570-470 î.e-n.), filosof grec, originar 
din Colofon (Asia Mica), care în 545 î.e.n., când aceasta este cucerita de 
perşi, se refugiază în Italia de sud. întemeiază aici şcoala din Eleea. Aristo¬ 
tel se refera la faptul că în câteva din fragmentele pe care ni le-a lasat (fr. 
10; 11; 12; 13; 21), Xenofan, alături de Heradit din Efes, este unul din 
primii critici ai poeţilor, în primul rând al lui Homer. 

15. Platpn (428/27- 348/47 î.e.n.), cel mai mare filosof grec, adevăratul 
părinte al idealismului filosofic, autor al celebrelor dialoguri. în lucrările sa¬ 
le, cu deosebire în Republica, în mai multe pasaje, adopta o atitudine criti¬ 
că faţa de poeţi, şi faţa de reprezentantul cel mai de seama al acestora, 
Homer. Vezi în aceasta privinţa, Ffilix Buffiere, Miturile lui Homer şi gân¬ 
direa greacă. Bucureşti, Editura Univers, 1987. 

16. Daca tânărul Themistode ... -povestirea poate fi găsită în biografia 
dedicată lui Themistode de către Plutarh în, Viep paralele. Bucureşti, Editu¬ 
ra ştiinţifica, 1960, voi. I, pp. 287 - 288. „Se spune câ la Themistodes, da¬ 
torita ambiţiei, atât de puternic era imboldul de a dobândi faima şi atât de 
dornic de fapte mari era încât, tânăr fiind-dupa batalia de la Marathon îm¬ 
potriva perşilor, când se dusese vestea despre chipul minunat în care Miltia- 
des îşi dusese oştile la lupta - a fost - văzut dus pe gânduri şi petrecând 
noaptea fără somn şi părăsind obişnuitele petreceri. Minunându-se prietenii şi 
înlrebându-l care-i pricina de şi-a schimbat felul de viaţa, el a răspuns : 
„Nu ma laşa să dorm monumentul biruinţei lui Miltiades”. Toţi ceilalţi so¬ 
coteau că izbânda repurtată la Marathon asupra perşilor este capat pus răz¬ 
boiului, numai Themistocles era încredinţat că acea victorie nu era decât 
începutul unor lupte şi mai mari. Spre a înfrunta aceste lupte, pentru apăra¬ 
rea întregii Hellade, se pregătea el, ca un tânăr care-şi face legiuite jocuri 
în palestra, după ce s-a uns cu ulei, dar pregătea şi cetatea, întrezărind încă 
din vreme ceea ce avea să fie mai târziu” (pp. 287 - 288). 

17. ... pe cate ne-o descrie Tuddide ... - în Războiul peloponesiac Car¬ 
tea I-a, 90-93. (Ediţia diată pp. 198 - 201). 

18. Pericle, om de stat atenian, mort probabil în 429 î.e.n. din cauza 
epidemiei de duma ce bântuia Atena şi care, în timpul înţeleptei sale dom¬ 
nii, înconjurat de filosofi, oameni de litere şi arte, ce coostituie faima anti¬ 
chităţii greceşti, a reuşit sa ridice Alena în puoctul maxim al înfloririi sale 
culturale, încât va deveni însuşi simbolul glorios al Atenei din epoca sa cla- 

19. gpisodul la care se trimite aici se afla la Plutarh, în biografia lui 
Pericle din Vie fi paralele (ediţia citata, p. 385) „Thucydides era unul dintre 
oamenii buni şi, foarte multa vreme, a fost potrivnicul lui Pericles în viaţa 
politica. Vorba spune ca Arhidamos, regele spartan, întrebându-l cine se bate 
mai bine, el sau Pericles, Thucydides - a răspuns : «Când eu îl culc la pă¬ 
mânt în lupta, el spune ca n-a căzut şi învinge, izbutind sa convingă pe 
cei care vad câ-i aşa cum zice el»”. 

20. Fragmentul 121 din Heradit din Efes, „Bine ar face efesienii daca 
s-ar spânzura cu toţii şi ar încredinţa cetatea în mâinile celor nevârstnici, ei, 
care l-au izgonit pe Hermodoros, cel mai vrednic din mijlocul lor, spunând: 
printre noi sa nu fie unul cel mai vrednic, iar daca este, s3 plece unde o 
şti şi sa se adune cu alţii” (Trad. A. Piatkowski şi I. Banu) în voi. „Filoso- 

' fia greaca pâoa la Platon”, Bucureşti, Editura ştiinţifica şi enciclopedica, 
1979, voi I, 2„p. 365. 

21. Zenon (490 -430. î.e.n.), reprezentant de seama al şcolii eleate, care 
prin nişte argumente vestite, numite aporii, încearcă sa demonstreze contradic¬ 
ţia logica a mişcării care, neputând fi astfel gândita, nici nu poate fi reala. 
Aid se trimite la aporia cu Ahile cel iute de pidor, care nu poate întrece 
dar nici macar ajunge din urma broasca ţestoasa cea leneşa la mers. Se afla 
în Fizica (Z, 9, 239bl4) lui Aristotel - Al doilea e argumentul zis „Achil- 
le”. Potrivit acestuia, „zabavnicul nu va fi ajuns nicicând în fuga de altul 
mai iute, pentru ca cel care urmăreşte trebuie sa ajunga mai întâi în chip 
obligatoriu acolo de unde a pornit cel ce fuge, aşa ca în chip obligatoriu 
zabavnicul se va găsi de fiecare data înainte. Argumentul acesta e totuna cu 
argumentul împărţirii în doua : deosebirea sta în aceea ca mărimea succesiv 
atinsa nu mai e data în doua” (în op. cit 1, 2, p. 223). 

22. Pindar (518 -438 î.e.n.), poet liric, născut în Beoţia, lângă Teba, 
Ne-au ramas de la el Imnuri, Ode cu caracter triumfal, ultimele grupate în 
patru cărţi corespunzând fiecare unui concurs panelenic: Olimpice, Pythice, 
Nemeene, Islmice. 

23. Simonide (550 - 460 î.e.n.), poet născut în insula Chios, trăieşte un 
timp la Atena, pe lângă Hiparh, fiul lui Pisistrate. Scrie Ia comanda, la 
preţuri foarte ridicate, poezii ocazionale, epigrame, ditirambi, peani etc. 

24. Protagora (485 - 411 î.eji.), filosof şi retor, născut în Abdera şi ve¬ 
nit la Atena, unde intra în. cercul intelectual constituit în jurul lui Pericle. 
Este primul dintre marii sofişti gred. Maxima sa fundamentala, „Omul este 
măsura tuturor lucrurilor”, a fost interpretata de antici, Platon şi Aristotel, în 
sens relativist subiectivist Personaj în dialogul cu acelaşi nume al lui Platon. 

25. Symposion sau Banchetul, dialog de maturitate al lui Platon. 

26. Gorgias (485 -380 î.e.n.), filosof şi retor, născut în Leonlinoi în Si- 
cilia, elev al retorului Tisias şi venit la Atena. Lucrarea sa Despre natură 
sau nefîin[ă, proferează un scepticism împins la extrem, ce neaga existenţa, 
cunoaşterea şi comunicarea. 

27. hon concoun - în afara concursului (Fr.) 

28. Miltiade - personaj istoric grec, care s-a remarcat în lupta de la Ma¬ 
raton (490 î.e.n.) contra perşilor, când sub conducerea sa atenienii i-au în¬ 
vins pe invadatori. A ajuns după aceasta la mare glorie şi vază dar, apoi, 
opinia publică întorcindu-se împotriva sa, este obligat să plătească o mare 
amendă. Conduse o expediţie contra insulei Par06 şi moare curând după 
aceea din cauza unei răni primite cu această ocazie. 

29. Aigos Potamos-Riul caprei, unde în 405 î.e.n., în timpul războiului 
peloponesiac, spartanii surprind flota ateniană şi o distrug aproape în întregi¬ 
me. După aceasta în 404 î.e.a, atenienii sunt obligaţi să capituleze. 

30. Alcibiade- personaj de origine aristocratică, celebru în Atena secolu¬ 
lui af V-lea î.e.n., elev al sofiştilor. Ajuns om politic, strateg, este unul din 
conducătorii nefericitei expediţii contra Siracuzei, sfârşită cu un grav eşec 
pentru atenieni. Acuzat de atenieni, fuge la Sparta oferindu-şi serviciile con¬ 
tra Atenei. Se refugiază în Asia Mică dar,. iertat de concetăţeni, revine în 
411 î.e.n. la Atena, remarcându-se prin campanii victorioase centra spartani¬ 
lor. Apogeul gloriei sale este în 404 î.e.n., în urma unor campanii victorioa¬ 
se în Orient. Totuşi moare sărac în 403 î.e.n. 


NOI, FILOLOGII 


1. Maximă indiană pe care Nietzsche a găsit-o într-o antologie bilingva 
sanscrito-germană, Indische Spriiche (Maxime indiene) în ediţia lui O. Boh- 
tlinglc, voi. I, p. 335. 

2. bene navigavi ... -am navigat bine când am naufragiat. (Lat). 

3. sofiştii secolului al doilea ... -reprezentanţii unui curent spiritual, care 
s-a desfăcut pe la sfârşitul secolului al V-lea î.e.n. din mişcarea marilor so¬ 
fişti, sub numele de "a doua sofistică”. Punctul de vârf al dezvoltării sale cade 
în secolul al EHea e,n. (vezi şi nota 5 de la Homer şi filologul clasică). 

4. Giacomo Leopardi (1798- 1837), cunoscut poet liric italian, care şi-a 
început cariera prin studii şi cercetări privind antichitatea greacă şi latină. A 
făcut numeroase traduceri din literatura greacă şi latină, a dat .ediţii critice. 

5. J. H. Voss (1751 -1826), poet german care a tradus din marii clasici 
ai literaturii greco-latine. 

6. Dubito -mă îndoiesc. (Lat.). 

7. Umbrele din Hades ale lui Homer ... -în concepţia homerică despre 
lume şi viaţă, după moartea omului sufletul său trăieşte în continuare, sub 
formă de umbră, în lumea subpământeană (Hades) Nietzsche se referă, aici, 
la cuvintele rostite de umbra lui Ahile : 

„Laertiene, 

Mai e ceva mai greu sa fad, sSrmaoe ? 

Cum ai putut sS vii tu pe tărâmul 
Noptatic, unde şi-au locaşul morţii 
Nesimţitori, bidsnicele umbre 
De oameni răposaţi ? 

( Odiseea, XI, 833 - 838) 

8. soarta de Danaide ...-în mitologie, danaidele, fiicele regelui Danaos, 
au primit pedeapsa de a umple cu apa un butoi f8ră fund. 

9. R. Bentley (1662- 1724), cunoscut filolog clasic englez. 

10. G. Hermann (1772 -1799), filolog clasic german. 

lt C. Chr. Lichtenberg (1742-1799), fizician şi scriitor german, repre¬ 
zentant al „filosofiei populare”. 

12. sophrosyne - în concepţia morala a vechilor grea, una din virtuţile 
fundamentale care desemnează stăpânire de sine, siguranţa, prevedere ludda. 

13. II [aut dire la verile ... „-Trebuie sa spui adevărul chiar cu sacrifi- 
dul propriei tale persoane” (Voltaire). (Fr.). 

14. Ul imprimi* ... -Pentru ca în primul rând sa arate ce anume poate 
fi folosit pentru studiile mai serioase. (Lat). 

15. Non lam ...-Nu obişnuiesc sa acord modestelor mele corecturi o 
valoare atât de mare încât sa pretind sau sa sper o răsplată oarecare deose¬ 
bita pentru ele. (Lat). 

16. J. Markland (1693- 1766), filolog clasic englez. 

17. J. J. Winkelmann (1717-1768), mare istoric german al artei antice. 
Prindpalele sale opere Considera[u asupra imitării operelor greceşti în pictură 
şi sculptură (1755) şi Istoria artei antice (1764), deschid o adevărata epoca în 
interpretarea artei greceşti şi fenomenului istoric grecesc, în general 

18. Corpus juris - culegere sistematica a vechiului drept roman a cărei re¬ 
dactare şi apariţie se leagă de numele împăratului bizantin Justinian (482- 565). 

19. te/vai, artes-arte, tehnici, meserii (Gr. şi lat). 

20. brontologie-înseamnă etimologic studiul tunetelor. 

21. Demonstene (384 - 322 î.e.n.)-cel mai mare orator grec, care s-a 
remarcat prin vehemenţa atitudinii sale antimacedonene în vremea când Filip 
al II-lea,regele Macedoniei,tatăl lui Alexandru, încerca sa integreze pe calea 
armelor Grecia în imperiul sau. 

22. O. Jahn (1813 - 1869), filolog clasic german. 

23. Antigona-fiica lui Oedip, regele Tebei, din care autorii tragici greci 
au făcut o întruchipare a devotamentului filial, al corectitudinii morale. Des¬ 
tinul ei neîndurător a constituit subiectul mai multor creaţii tragice, dintre 
care cea mai cunoscuta este cea a lui Sofocle. 

24. Ifigenia-fiica lui Agamemnon, pe care tatal ei consimte s-o sacrifice, 
la îndemnul proroculuui Calhas, pentru ca flota greaca, obţinând un vânt fa- 

vorabil din partea zeiţei Artemis, să poată porni în expediţia contra Troiei. 
Goethe a scris o tragedie Ifigema în Taurida. 

25. G. Freytag (1816 -1895), scriitor şi istoric al culturii, german. 

26. E Hanslick (1825 -1904), estetician al muzicii, austriac. 

27. K. Lachmann (1793 -1851), filolog german. 

28. Th. Bergk (1812 -1881), filolog dasic german. 

29. Franas Bacon (1561 -1626), lord de Verulam, prin opera sa princi¬ 
pală, Noul Organon (1620), este unul din întemeietorii gândirii moderne. 

30. Infimarum Gracorum ... -Pentru Biologi, virtuţile mai mia ale grealor 
sunt,o laudă, cele mijlodi sunt admirate, iar cele mai mari nu sunt nimic” (Lat). 

31. Prima odă pythică - creaţie poetică a lui Pindar în care acesta face 
dese referiri la muzică. 

32. ’apujte{Wiv - expresie homerică ce înseamnă a te evidenţia, a te dis¬ 
tinge, a te remarca în luptă, a fi viteaz. 

33. T| nokiţ - cetatea greacă (Gr.). 

34. nugari - neastâmpăr, neseriozitate, nebunie. (Lat.). 

35. cuev ’apicrreiiEiv- a te evidenţia, distinge, remarca permanent, a fi 
permanent viteaz. (Gr.). Este o referire la lliada, VI. 207 - 208. 

„El mă trimise la Troia şi-mi dete-nadins o povaţă, 

Veşnic întâiul în arme să fiu şi sâ-ntrec pe oricine” 

36. cei zece strategi ai Atenei-cele zece corpuri care alcătuiau armata 
ateniană aveau fiecare în frunte un conducător numit strateg. 

37. K. O. Miiller (1717 -1840), filolog dasic şi arheolog german. 

38. F. G. Welcher (1784-1868), filolog german. 

39. pudendum- de ruşine, ruşinos. (LaL). 

40. vide tragoediam, .. - vezi tragedia. (LaL). 

41. coloana din Pestum ... - este vorba de coloana unui templu grea 

42. Produs (411-48S), filosof atenian neoplatonician. 

43. J. Burckhardt (1818-1895), celebru istoric de artă şi al culturii, 
german, profesor al Universităţii din Basel. 

44. F. A. Hellwald (1842-1892), istoric german al culturii. 

45. H. Kochly (1815 -1867), filolog german. 

46. la attidşti _ - scriitorii gred ai epodi elenistice care foloseau dia¬ 
lectul attic al limbii greceşti. 

47. Orestia - trilogie tragică aparţinând lui Eschil (525 -456 î.e.a), alcă¬ 
tuită din Agamemnon, Choeforde şi Eumenidele. Eschil l-a influenţat în 
concepţia sa despre drama muzicală pe marele compozitor german romantic, 
Richard Wagner (1823 - 1883). 

48. Cicero (106 - 43 î.e.n.), om de stat, jurist, orator, filosof, reprezen¬ 
tant de seamă al literaturii latine. 

49. Ed. v. Hartraann (1842-1906), filosof german, reprezentant al direc¬ 
ţiei iraţionaliste în care evoluează gândirea germană de după Hegel. Renu- 

mele i se datorează operei sale principale Filosofia inconştientului („Philoso- 
phie des Unbewupten”) (1869). 

SO. Demopheles-personaj din dialogul Despre religie („Uber Religion”) 
din culegerea Parerga şi Paralipomena, aparţinând lui Schopenhauer (1788- 
1860). 

' 51. Casandra-fiica lui Priam, regele Troiei, prezicătoare ale cărei profeţii 
nu erau crezute. Astfel, a prezis că Paris va provoca pieirea cetăţii sau 
primejdia pe care o reprezintă calul de lemn abandonat de grea în faţa zi¬ 
durilor Troiei. Avertismentele sale nu au fost luate în considerare de către 

